Príloha č. 5a) súťažných podkladov

pre I. časť zákazky

Zmluva o poskytovaní služieb a o dielo

**Kancelária Ústavného súdu Slovenskej republiky**

**ako Objednávateľ**

**a**

[X][[1]](#footnote-2)

**ako Poskytovateľ**

Táto zmluva je uzatvorená v súlade so Zákonom o verejnom obstarávaní v zmysle § 269 ods. 2, § 536 a nasl. Obchodného zákonníka a § 65 a § 91 Autorského zákona (ďalej len ako „Zmluva“) medzi týmito zmluvnými stranami:

Názov: **Kancelária Ústavného súdu Slovenskej republiky**

Sídlo: Hlavná 110, 042 65 Košice

Zastúpená: Ing. Tomáš Mosný, vedúci Kancelárie Ústavného súdu Slovenskej republiky

IČO: 31947000

DIČ: 2020780542

IBAN: SK74 8180 0000 0070 0006 0494

Zodpovedná osoba: Ing. Adrián Baron, adrian.baron@ustavnysud.sk, +421 905748478

(ďalej len „**Objednávateľ**“)

**a**

Obchodné meno: **[x]**

Sídlo: [x]

Štatutárny orgán: [x]

IČO: [x]

DIČ: [x]

IČ DPH: [x]

IBAN: [x]

Zodpovedná osoba,

e-mail, tel.kontakt:   [x]

Spoločnosť zapísaná: [x]

(ďalej len „**Poskytovateľ**“)[[2]](#footnote-3)

(Objednávateľ a Poskytovateľ jednotlivo ďalej len ako „**Zmluvná strana**“ a spolu ďalej len ako „**Zmluvné strany**“)

Zmluvné strany súhlasne vyhlasujú a svojimi podpismi potvrdzujú, že sú oprávnení a k právnym úkonom spôsobilí a uzatvárajú túto Zmluvu s nasledovným obsahom:

 **Definície pojmov**

**Autorské dielo** je dielo, ktoré naplňuje znaky autorského diela podľa Autorského zákona alebo iný predmet dušeného vlastníctva, je predmetom ochrany podľa Autorského zákona a je v rámci predmetu plnenia Zmluvy Objednávateľovi dodané alebo umožnené mu používať, pričom Autorským dielom sa rozumie aj dielo na objednávku v zmysle § 91 ods. 1 Autorského zákona zhotovené na základe tejto Zmluvy.

**Autorský zákon** je zákon č. 185/2015 Z. z. Autorský zákon v znení neskorších predpisov.

**CSRÚ** je služba centrálnej správy referenčných údajov v zmysle § 49 a nasl. Zákona o e-Governmente.

**CÚD** je služba centrálneho úradného doručovania v zmysle § 31a Zákona o e-Governmente, ku ktorému má Objednávateľ povinnosť sa zapojiť.

**Človekodeň (ČD)** je merná jednotka pre vykazovanie prácnosti a fakturáciu Služieb, za ktorú sa považuje osem (8) Človekohodín.

**Človekohodina** **(ČLH)** je základná merná jednotka fakturácie Služieb, za ktorú sa považuje jedna (1) hodina práce jedného (1) pracovníka Poskytovateľa, vrátane čo i len začatej hodiny práce.

**Dielo** je dielo podľa Obchodného zákonníka alebo Občianskeho zákonníka, ktoré je výsledkom poskytovania Služieb podľa tejto Zmluvy.

**Doba neutralizácie problému** je pre Poskytovateľa čas, do ktorého je povinný zabezpečiť neutralizáciu nahláseného Problému (počnúc hlásením Objednávateľa). Neutralizácia Problému znamená obnovenie fungovania SW komponentu ako celku alebo jeho podstatnej časti, za predpokladu, že riešenie Problému je predmetom tejto Zmluvy. Pre dobu neutralizácie Kritického problému sa uplatňuje osobitná úprava uvedená v tejto Zmluve. Do Doby neutralizácie problému sa nezapočítava čas zdržania nespôsobený Poskytovateľom a čas následného riešenia príčiny Problému.

**Doba neutralizácie vady** je pre Poskytovateľa čas, do ktorého je povinný zabezpečiť neutralizáciu nahlásenej Vady (počnúc hlásením Objednávateľa). Neutralizácia Vady znamená obnovenie fungovania SW komponentu ako celku, respektíve odstránenie stavu obmedzujúceho alebo znemožňujúceho používanie Informačného systému formou náhradného (dočasného) riešenia, za ktoré sa považuje riešenie, pri ktorom funkčnosť Informačného systému, respektíve jeho jednotlivých častí alebo služieb a plánovaná použiteľnosť Informačného systému je v porovnaní s dokumentáciou k Informačnému systému (vrátane detailnej funkčnej špecifikácie) síce poskytovaná odlišne, avšak nie je podstatne ovplyvňované jej pôvodne plánované použitie. Do Doby neutralizácie vady sa započítava len čas od 08:00 do 16:00 pracovného dňa (dni pracovného pokoja a čas od 16:00 do 08:00 sa nezapočítava do Doby neutralizácie vady), s výnimkou Kritickej vady, pre neutralizáciu ktorej sa uplatňuje osobitná úprava uvedená v tejto Zmluve. Do Doby neutralizácie vady sa nezapočítava čas neposkytnutia súčinnosti zo strany Objednávateľa.

**GDPR** je nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Informačný systém** je informačný systém Objednávateľa a Ústavného súdu Slovenskej republiky, ktorý je špecifikovaný v Prílohe č. 3 tejto Zmluvy a je predmetom poskytovania Služieb podľa tejto Zmluvy.

**Konzultácia** je Objednávateľom vyžiadaná odborná činnosť špecialistov Poskytovateľa, ktorá sa týka riešenia Požiadaviek. Na poskytovanie Konzultácií sa rovnako vzťahuje Reakčná doba a Doba neutralizácie problému stanovené touto Zmluvou.

**Kritická vada** je zásadná Vada funkcionality Diela alebo Služieb, ktorá znemožňuje spracovanie údajov a ich zobrazovanie koncovým používateľom, vrátane Problému spojeného s bezpečnosťou a poškodením dát, nesprávneho výsledku výpočtu alebo chyba spôsobujúca, že je potrebné systém znovu zaviesť (reštartovať), pričom chybnú funkcionalitu Diela alebo Služieb zároveň nie je možné realizovať náhradným postupom; za Kritické vady sa považuje aj, ak výsledok poskytnutých Služieb nie je možné využívať pre pôvodne plánovaný účel.

**Kritický problém** je Problém, ktorý sa prejavuje výpadkom fungovania SW komponentu, čo znemožňuje jeho použitie ako celku alebo jeho podstatnej časti. Za Kritický problém sa považuje Problém, ktorý sa prejavuje globálne voči nezastupiteľnej skupine používateľov a je predmetom tejto Zmluvy, ako aj Problém, ktorý je opakovane vyvolateľný alebo má trvalý charakter.

**Kvartál** je obdobie troch (3) kalendárnych mesiacov trvania Zmluvy.

**Legislatívna aktualizácia** je úprava existujúcej funkcionality Informačného systému Objednávateľa na základe osobitného zadania Objednávateľa, ktoré vypracoval v nadväznosti na Legislatívnu zmenu. Zmluvné strany sa na vykonaní Legislatívnej aktualizácie a jej podmienkach vždy osobitne písomne dohodnú na základe zadania Objednávateľa. Pre vylúčenie pochybností, na vykonanie Legislatívnej aktualizácie sa nevzťahujú Reakčné doby a iné doby poskytnutia Služieb uvedené v tejto Zmluve.

**Legislatívna zmena** je právoplatne prijatá zmena právneho predpisu Slovenskej republiky alebo Európskej Únie, ako aj nový právny predpis Slovenskej republiky alebo Európskej Únie vzťahujúci sa na Informačný systém Objednávateľa a s ním súvisiaca zmena vnútorných noriem Objednávateľa, o ktorých Objednávateľ informoval Poskytovateľa.

**Mesačný výkaz** je pracovný výkaz o Paušálnych službách poskytnutých za príslušný kalendárny mesiac. Objednávateľom schválený Mesačný výkaz je nevyhnutným predpokladom pre vznik nároku Poskytovateľa na odmenu za poskytnutie Paušálnych služieb a oprávnenia Poskytovateľa vystaviť faktúru. Vzor Mesačného výkazu tvorí Prílohu č. 7 tejto Zmluvy.

**Metodický pokyn pre riadenie IT projektov** je metodický pokyn Ministerstva financií Slovenskej republiky č. MF/28999/2009-132 pre riadenie IT projektov, respektíve metodický pokyn, ktorý ho nahradí.

**Metodika zabezpečenia** sú bezpečnostné požiadavky špecifikované v Metodike pre systematické zabezpečenie organizácií verejnej správy v oblasti informačnej bezpečnosti, dostupné na <https://www.csirt.gov.sk/doc/MetodikaZabezpeceniaIKT_v2.0.pdf>.

**Modul** je vopred definovaný a od zvyšku Informačného systému oddeliteľný modul (časť) vytvorený Poskytovateľom pri plnení tejto Zmluvy, ktorý je bez úpravy použiteľný aj tretími osobami, aj na iné alebo podobné účely, ako je účel vyplývajúci z tejto Zmluvy.

**Nekritická vada** je drobná Vada Diela alebo Služieb, ktorá nebráni produktívnemu používaniu Diela alebo Služieb alebo má za následok len miernu nepohodlnosť pri práci s Informačným systémom, ktorý však zostáva funkčný a predmetná Vada nemá dopad na prevádzku Informačného systému; za Nekritickú vadu sa považuje aj, ak je funkcia a plánovaná použiteľnosť Diela alebo poskytnutých Služieb odlišná od dohodnutej špecifikácie a Požiadaviek, avšak nie je podstatne ovplyvňované pôvodne plánované použitie vytvoreného výsledku; v prípade Nekritických vád, nie je zásadným spôsobom obmedzená ani narušená funkčnosť Informačného systému.

**Nekritický problém** je Problém, ktorý sa prejavuje výpadkom fungovania jednotlivých častí Informačného systému alebo ich funkčnosti, pričom neobmedzuje použitie Informačného systému ako celku alebo jeho podstatných častí. Za Nekritický problém sa považujú aj všetky ostatné Problémy, ktoré nespĺňajú definíciu Kritického problému alebo Závažného problému.

**Občiansky zákonník** je zákon č. 40/1964 Zb. Občiansky zákonník v znení neskorších predpisov.

**Obchodný zákonník** je zákon č. 513/1991 Zb. Obchodný zákonník v znení neskorších predpisov.

**Objednávka** je záväzná Požiadavka Objednávateľa na vykonanie v Objednávke vymedzenej Priebežnej požiadavky. Objednávku je oprávnená vystaviť osoba k takémuto úkonu poverená Objednávateľom. Doručením Objednávky Poskytovateľovi sa Objednávka považuje za záväznú pre obe Zmluvné strany; pre vylúčenie pochybností Zmluvné strany uvádzajú, že Objednávateľ odosiela Objednávku spravidla e-mailom s možnosťou potvrdenia o jej doručení, v opačnom prípade sa Objednávka zaslaná e-mailom považuje za doručenú nasledujúcim pracovným dňom odo dňa jej odoslania Objednávateľom.

**Odmena za Ostatné služby** je odmena za poskytovanie Ostatných služieb podľa časti II. tejto Zmluvy.

**Odmena za Paušálne služby** je odmena za poskytovanie Paušálnych služieb podľa časti I. tejto Zmluvy.

**Ostatné služby** sú služby nad rámec Paušálnych služieb spočívajúce v úpravách a rozvoji Informačného systému a jeho jednotlivých častí v súlade s aplikovateľnou právnou úpravou a technologickými štandardami pre informačné systémy verejnej správy, Legislatívnych aktualizáciách a implementácii Legislatívnych zmien týkajúcich sa predmetu Zmluvy, ako aj riešení požiadaviek Objednávateľa na úpravy a zmeny softvéru či jeho jednotlivých častí nevyhnutné k zabezpečeniu plynulej a bezpečnej prevádzky Informačného systému v rozsahu a podľa požiadaviek Objednávateľa podľa Prílohy č. 2 tejto Zmluvy.

**Paušálne služby** sú servisné služby spočívajúce v technickej podpore prevádzky Informačného systému v rozsahu a podľa požiadaviek Objednávateľa uvedených v Prílohe č. 1 tejto Zmluvy.

**Požiadavka** je každá požiadavka Objednávateľa na poskytnutie príslušných Služieb v rozsahu tejto Zmluvy. Postup pri hlásení a riešení Požiadaviek je uvedený najmä v Prílohe č. 1 tejto Zmluvy. Na riešenie Požiadavky sa primerane aplikuje Reakčná doba pre riešenie Problémov a Doba neutralizácie problému, pokiaľ Zmluva alebo dohoda Zmluvných strán nestanovuje inak.

**Preberací protokol** je písomný preberací (odovzdávací alebo akceptačný) protokol o prevzatí Služby alebo Diela podľa tejto Zmluvy podpísaný Objednávateľom, ktorým Objednávateľ potvrdzuje prevzatie riadne poskytnutej Služby, zhotoveného Diela, vyriešenej Požiadavky, vyriešeného Problému, Vady či poskytnutej Konzultácie podľa tejto Zmluvy. Objednávateľom schválený a podpísaný Preberací protokol je nevyhnutným predpokladom pre vznik nároku Poskytovateľa na odmenu a oprávnenia Poskytovateľa vystaviť faktúru na príslušné plnenie, ak tak stanovuje Zmluva. Vzor Preberacieho protokolu tvorí Prílohu č. 8 tejto Zmluvy.

**Priebežná požiadavka** je Požiadavka Objednávateľa (dopyt) na poskytnutie Ostatných služieb vymedzených v Prílohe č. 2 Zmluvy v bode 2.2. Postup Zmluvných strán pri objednávaní a plnení Priebežných požiadaviek je uvedený v bode 52. a nasl. tejto Zmluvy.

**Prioritná požiadavka** je Požiadavka Objednávateľa (dopyt) na poskytnutie Ostatných služieb vymedzených v Prílohe č. 2 Zmluvy v bode 2.1., respektíve v bode 4. a nasl. Prílohy č. 2 tejto Zmluvy. Postup Zmluvných strán pri plnení Prioritných požiadaviek je uvedený v bode 52. a nasl. tejto Zmluvy.

**Problém** je Objednávateľom hlásený stav, ktorý znemožňuje alebo obmedzuje používanie SW komponentu, modulu alebo funkcie podporovaného Informačného systému Objednávateľa, je vážnym obmedzením funkčnosti alebo rozporom fungovania oproti dodanej dokumentácii. Postup pri hlásení a riešení Problému je uvedený v Prílohe č. 1 Zmluvy.

**Reakčná doba** je pre Poskytovateľa záväzne zmluvne stanovený čas, do ktorého je povinný začať prešetrenie nahláseného Problému alebo Vady, ako aj začať riešenie Požiadavky, žiadosti o Konzultáciu či otázky.

**Riadiaci výbor** je výbor určených osôb za Objednávateľa a Poskytovateľa, ktorého účelom je zabezpečiť naplnenie predmetu tejto Zmluvy, podieľať sa na riadení poskytovania plnení podľa tejto Zmluvy, odstraňovať nezrovnalosti vzniknuté pri plnení práv a povinností Zmluvných strán podľa tejto Zmluvy a schvaľovať Správy o plnení Zmluvy. Riadiaci výbor koná v rozsahu právomocí uvedených v tejto Zmluve, pričom ďalšie právomoci nad rámec tejto Zmluvy môžu Zmluvné strany zveriť Riadiacemu výboru písomnou dohodou.

**Služby** je spoločný pojem pre Paušálne služby a Ostatné služby.

**Smernica o prístupnosti webových sídel** je smernica Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora.

**Správa o plnení Zmluvy** je pracovný výkaz o poskytnutých o Službách poskytnutých za príslušný Kvartál. Vzor Správy o plnení Zmluvy tvorí Prílohu č. 9 Zmluvy.

**SW infraštruktúra** je softvérová (ďalej len „**SW**“) infraštruktúra, ktorá predstavuje súbor SW produktov tretích strán, ktoré sú inštalované na hardvérových (ďalej len „**HW**“) prostriedkoch a vytvárajú prostredie pre fungovanie SW komponentov Informačného systému.

**SW komponent** je Poskytovateľom vytvorený produkt, samostatná časť podporovaného Informačného systému, ktorý možno používať nezávisle od ostatných komponentov, zahrňujúci SW infraštruktúru, na ktorej je prevádzkovaný.

**SW modul** je samostatná časť SW komponentu Informačného systému, ktorú možno používať nezávisle od ostatných modulov SW komponentu.

**Systém** **pre** **správu** **požiadaviek** **(SSP)** je systém, špecifikovaný v Prílohe č. 1, prostredníctvom ktorého Poskytovateľ a Objednávateľ zabezpečujú evidenciu a informácie o Požiadavkách a prostredníctvom ktorého Objednávateľ zadáva Požiadavky, hlási Problémy a Vady, žiada o Konzultácie a pokladá otázky.

**Vada** je právna a/alebo faktická vada, nesúlad medzi skutočným stavom funkčnosti dodaného komponentu a medzi funkčnými špecifikáciami komponentu uvedenými v príslušnej potvrdenej Požiadavke, Objednávke, Zmluve a jej prílohách a/alebo funkčnými špecifikáciami na Informačný systém dohodnutými medzi Zmluvnými stranami, pričom nesúlad je vzniknutý v dôsledku neplnenia tejto Zmluvy riadne a môže spôsobiť obmedzenie alebo znemožnenie funkčnosti Informačného systému alebo jeho časti. Poskytovateľ zodpovedá za Vady (komponentu) v čase jeho odovzdania Objednávateľovi. Vadou nie je nefunkčnosť Diela alebo jeho časti spôsobená pôsobením externých faktorov, ktoré Poskytovateľ nedokáže ani pri vynaložení nevyhnutnej miery úsilia ovplyvniť alebo taká nefunkčnosť Diela, ktorú spôsobil svojím konaním Objednávateľ alebo tretie strany. Postup pri hlásení a riešení Vady je uvedený v Prílohe č. 1.

**Verejné obstarávanie** je verejné obstarávanie vyhlásené Objednávateľom dňa [x] oznámením č. [x] zverejneným vo Vestníku verejného obstarávania č. [x] verejné obstarávanie na predmet zákazky: „*Zabezpečenie servisnej podpory a rozvoj IS ÚS SR*“.

**VPN** je počítačová sieť na prepojenie počítačov na rôznych miestach internetu do jednej virtuálnej počítačovej siete.

**Vyhláška** **o spôsobe kategorizácie a obsahu bezpečnostných opatrení ITVS** jevyhláška č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy.

**Vyhláška o štandardoch ITVS** je Vyhláška úradu podpredsedu vlády SR pre investície a informatizáciu č. 78/2020 Z. z. o štandardoch pre informačné technológie verejnej správy.

**Vytvorený zdrojový kód** je úplný zdrojový kód, ktorý sa skladá zo zdrojového kódu každého počítačového programu tvoriaceho Informačný systém, ktorý bol Poskytovateľom vytvorený pri plnení podľa tejto Zmluvy alebo sa stal súčasťou Informačného systému plnením Poskytovateľa podľa tejto Zmluvy.

**Zákon o e-Governmente** je zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov.

**Zákon o ITVS** je zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov.

**Zákon o kybernetickej bezpečnosti** je zákon č. 69/2018 Z. z. o kybernetickej bezpečnosti a o zmene a doplnení niektorých zákonov.

**Vyhláška NBÚ** jevyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

**Zákon o ochrane osobných údajov** je zákon č. 18/2018 Z. z. o ochrane osobných údajov a o zmene a doplnení niektorých zákonov.

**Zákon o RPVS** je zákon č. 315/2016 Z. z. o registri partnerov verejného sektora a o zmene a doplnení niektorých zákonov.

**Zákon o slobodnom prístupe k informáciám** je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov.

**Zákon o verejnom obstarávaní** je zákon č. 343/2015 Z. z. o verejnom obstarávaní a o zmene a doplnení niektorých zákonov.

**Zákonník práce** je zákon č. 311/2001 Z. z. Zákonník práce.

**Závažná vada** je Vada, ktorá charakteristikou spadá pod Kritickú vadu, ale ku ktorej je možné nájsť náhradný postup ako Vadu obísť alebo zabrániť jej pôsobeniu; tento náhradný postup musí byť pre Objednávateľa primerane realizovateľný.

**Závažný problém** je Problém, ktorý sa prejavuje výpadkom fungovania modulov a funkcií, čo závažným spôsobom obmedzuje ich použitie, pričom neobmedzuje použitie SW komponentu ako celku alebo jeho podstatných častí. Za závažný sa považuje Problém, ktorý sa prejavuje globálne voči nezastupiteľnej skupine používateľov, ako aj Problém, ktorý je opakovane vyvolateľný alebo má trvalý charakter. Za závažný problém sa považuje aj Problém, ktorý znemožňuje alebo obmedzuje používanie Funkcií SW komponentov z hľadiska koncového používateľa, pričom neobmedzuje použitie SW komponentu alebo SW modulu ako celku alebo jeho podstatných častí.

**ZNaU** je Zbierka nálezov a uznesení Ústavného súdu Slovenskej republiky.

 **Úvodné ustanovenia**

1. Objednávateľ ako verejný obstarávateľ vyhlásil v zmysle Zákona o verejnom obstarávaní Verejné obstarávanie na predmet zákazky: „Zabezpečenie servisnej podpory a rozvoj IS ÚS SR“, vyhlásené oznámením o vyhlásení verejného obstarávania uverejneným vo Vestníku verejného obstarávania č. [x] dňa [x] pod značkou [x], ktorej predmetom je poskytovanie bežnej prevádzkovej servisnej technickej podpory a rozvoj Informačného systému, respektíve predmetom I. časti tejto zákazky je zabezpečenie vykonávania servisných úkonov smerujúcich k bezproblémovému užívaniu Informačného systému a predmetných služieb Objednávateľa a jeho ďalších nevyhnutných úprav a rozvoja v rozsahu vyplývajúcom z legislatívnych a metodických zmien, respektíve odôvodnených požiadaviek jeho používateľov.
2. Na základe vyhodnotenia ponúk vo Verejnom obstarávaní bola vybraná ponuka Poskytovateľa ako ponuka úspešného uchádzača. Vzhľadom na túto skutočnosť sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Poskytovateľom Objednávateľovi.
3. Poskytovateľ vyhlasuje, že má na realizáciu predmetu Verejného obstarávania k dispozícii nevyhnutné kapacity a technické schopnosti na dodanie plnenia požadovaného Objednávateľom nevyhnutného na riadny výkon úloh zverených Objednávateľovi na základe osobitných právnych predpisov.
4. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení tejto Zmluvy v nižšie uvedenom znení.

 **Predmet Zmluvy**

1. Predmetom tejto Zmluvy je záväzok Poskytovateľa:
2. poskytovať Paušálne služby spočívajúce v technickej podpore prevádzky Informačného systému podľa rozsahu, špecifikácií a požiadaviek stanovených v časti I. tejto Zmluvy s názvom „Poskytovanie Paušálnych služieb (služby technickej podpory prevádzky Informačného systému)“;
3. poskytovať Ostatné služby spočívajúce v úpravách, Legislatívnych aktualizáciách a rozvoji Informačného systému a jeho jednotlivých častí podľa rozsahu, špecifikácií a požiadaviek stanovených v časti II. tejto Zmluvy s názvom „Poskytovanie Ostatných služieb (služby úprav, Legislatívnych aktualizácií a rozvoja Informačného systému)“.
4. Objednávateľ sa touto Zmluvou zaväzuje prevziať riadne a včas poskytnuté Služby a vykonané Dielo a zaplatiť Poskytovateľovi dohodnutú sumu za riadne a včas poskytnuté Služby a vykonané Dielo za podmienok tejto Zmluvy.
5. Účelom tejto Zmluvy je zabezpečenie služieb technickej podpory, softvérového riešenia úprav, údržby a rozvoja Informačného systému za účelom zabezpečenia jeho riadnej prevádzkyschopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými je Informačný systém integrovaný.
6. Súčasťou plnenia Poskytovateľa podľa tejto Zmluvy je aj poskytnutie súhlasov na používanie a užívacích oprávnení ku všetkým častiam Informačného systému, ktoré dodá či upraví Poskytovateľ na základe tejto Zmluvy a ktoré požívajú ochranu podľa Autorského zákona v platnom znení, a to v rozsahu špecifikovanom v tejto Zmluve.

1. **Poskytovanie Paušálnych služieb (služby technickej podpory prevádzky Informačného systému)**

**Predmet Poskytovania Paušálnych služieb**

1. Poskytovateľ sa zaväzuje poskytovať Objednávateľovi Paušálne služby. Špecifikácia a podmienky poskytovania Paušálnych služieb sú uvedené v Prílohe č. 1 k tejto Zmluve.
2. Zmluvné strany zhodne vyhlasujú, že predmetom tejto Zmluvy je aj vyporiadanie a prevod vlastníckych práv k dielu vytvorenému v rámci poskytovania Paušálnych služieb podľa tejto Zmluvy alebo k iným výstupom Paušálnych služieb na Objednávateľa v maximálnom možnom rozsahu podľa podmienok tejto Zmluvy.
3. Poskytovateľ sa zaväzuje poskytnúť plnenia podľa časti I. tejto Zmluvy a splniť všetky svoje záväzky súvisiace s poskytovaním Paušálnych služieb v termínoch a lehotách stanovených v Prílohe č. 1 tejto Zmluvy.

**Odmena za Paušálne služby a platobné podmienky**

1. Poskytovateľ a Objednávateľ sa dohodli, že Odmena za Paušálne služby poskytnuté podľa časti I. tejto Zmluvy riadne, včas a v celom rozsahu je v mesačnej paušálnej výške podľa Prílohy č. 4 tejto Zmluvy vrátane aktuálne platnej sadzby DPH za príslušný kalendárny mesiac. Odmena za Paušálne služby je fakturovaná mesačne spätne po uplynutí daného kalendárneho mesiaca. Poskytovateľ je oprávnený vystaviť faktúru na Odmenu za Paušálne služby za predchádzajúci kalendárny mesiac do piatich (5) kalendárnych dní odo dňa schválenia Mesačného výkazu Objednávateľom za príslušný kalendárny mesiac, ktorý je neoddeliteľnou prílohou faktúry.
2. Zmluvné strany sa dohodli, že v Odmene za Paušálne služby sú zahrnuté všetky oprávnené náklady Poskytovateľa súvisiace s poskytovaním Paušálnych služieb podľa tejto Zmluvy. Uvedená Odmena za Paušálne služby je konečná, nemenná a maximálna a zahŕňa poskytovanie akýchkoľvek Paušálnych služieb v rozsahu a časoch osobitne dohodnutých Zmluvnými stranami podľa tejto Zmluvy, nepodliehajúca žiadnym zmenám a platne stanovená v Prílohe č. 4 Zmluvy vrátane všetkých poplatkov, daní, odvodov a sprievodných výdavkov, ako aj vrátane DPH, ktorá bude vypočítaná v zmysle príslušných právnych predpisov v aktuálne platnej sadzbe. Poskytovateľ nemá nárok na zaplatenie akejkoľvek inej odmeny za poskytovanie Paušálnych služieb nad rámec zmluvne zakotvenej Odmeny za Paušálne služby.
3. V prípade, ak zmenou platných právnych predpisov dôjde k zmene DPH, Odmena za Paušálne služby bez DPH stanovená v tejto Zmluve sa nemení, pričom Zmluvné strany upravia výšku Odmeny za Paušálne služby vrátane DPH uvedenú v Prílohe č. 4 so zohľadnením zmeny výšky sadzby DPH písomným dodatkom k tejto Zmluve. Odo dňa účinnosti takéhoto dodatku k Zmluve je Poskytovateľ oprávnený vystavovať faktúry na Odmeny za Paušálne služby vo výške stanovenej so zohľadnením zmenenej výšky sadzby DPH v zmysle Zmluvnými stranami uzatvoreného dodatku k Zmluve.
4. Objednávateľ neposkytuje Poskytovateľovi žiadny preddavok ani zálohové platby na realizáciu plnení podľa časti I. Zmluvy a poskytovanie Paušálnych služieb.

**Doba a miesto plnenia**

1. Poskytovateľ sa zaväzuje poskytovať Paušálne služby v rozsahu päť (5) pracovných dní v týždni, osem (8) hodín denne v čase od 08:00 do 16:00. Poskytovateľ môže na žiadosť Objednávateľa, alebo ak je tak stanovené v tejto Zmluve, poskytnúť Paušálne služby aj mimo času uvedeného v predchádzajúcej vete, pričom odmena za takéto poskytnutie Paušálnych služieb je zahrnutá v mesačnej paušálnej Odmene za Paušálne služby podľa tejto Zmluvy a Poskytovateľ nemá nárok na žiadnu inú odmenu.
2. Poskytovateľ sa zaväzuje poskytovať plnenia podľa časti I. tejto Zmluvy prostredníctvom vzdialeného prístupu, respektíve v sídle Objednávateľa v prípade objektívnej nemožnosti poskytovať Paušálne služby prostredníctvom vzdialeného prístupu, ak nie je Zmluvnými stranami písomne dohodnuté inak. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ poskytol Poskytovateľovi alebo o ktorých Poskytovateľ vedel alebo s nimi bol oboznámený.

**Poskytovanie Paušálnych služieb**

1. Poskytovateľ je povinný poskytovať Paušálne služby v zmysle tejto Zmluvy kvalitne a s vynaložením odbornej starostlivosti, v súlade s pokynmi Objednávateľa, príslušnými technickými normami a právnymi predpismi, riadne, včas a bez Vád.
2. Postup poskytovania Paušálnych služieb, respektíve postup pri riešení Problémov a Požiadaviek je Zmluvnými stranami dohodnutý v Prílohe č. 1 k tejto Zmluve. Zmluvné strany sa zaväzujú postupovať podľa zmluvne zakotveného postupu, pričom akákoľvek zmena tohto postupu je podmienená výslovným súhlasom alebo žiadosťou Objednávateľa.
3. Poskytovateľ sa zaväzuje, že pri poskytovaní Paušálnych služieb nebudú vyvinuté alebo upravené SW komponenty obsahovať žiadnu nezdokumentovanú funkcionalitu nepožadovanú Objednávateľom, ktorá nie je potrebná pre zabezpečenie funkčnosti SW komponentov (tzv. back-doors).
4. V prípade, ak Poskytovateľ bude pri poskytovaní Paušálnych služieb podľa tejto Zmluvy využívať zabezpečené sieťové pripojenie (VPN) Objednávateľa, je povinný rešpektovať bezpečnostné smernice a prevádzkový poriadok Objednávateľa pre túto VPN.

**Mesačný výkaz**

1. Poskytovateľ je povinný pripraviť za každý kalendárny mesiac trvania Zmluvy Mesačný výkaz podľa vzoru s uvedením všetkých požadovaných informácií o Paušálnych službách poskytnutých za daný kalendárny mesiac. Mesačný výkaz bude obsahovať predovšetkým evidenciu nahlásených Požiadaviek za príslušný kalendárny mesiac a stav ich riešenia, ako aj iné informácie a údaje požadované Objednávateľom.
2. Poskytovateľ predloží Objednávateľovi na schválenie Mesačný výkaz vždy po uplynutí kalendárneho mesiaca za tento príslušný mesiac, a to do piateho (5.) kalendárneho dňa nasledujúceho kalendárneho mesiaca.
3. Objednávateľ je povinný schváliť Mesačný výkaz do piatich (5) pracovných dní odo dňa, kedy mu bol doručený príslušný Mesačný výkaz a to tak, že Poskytovateľovi zašle elektronicky na e-mailovú adresu uvedenú v záhlaví tejto Zmluvy, ako aj poštou doporučenou zásielkou schválený a podpísaný Mesačný výkaz, alebo v rovnakej lehote zašle Poskytovateľovi výhrady k predloženému Mesačnému výkazu.
4. Poskytovateľ je oprávnený vyjadriť sa k výhradám Objednávateľa k predloženému Mesačnému výkazu do piatich (5) pracovných dní odo dňa, kedy mu boli doručené výhrady Objednávateľa. Zmluvné strany budú spolupracovať pri úprave predloženého Mesačného výkazu za účelom schválenia jeho konečného znenia. V prípade, že sa Poskytovateľ k výhradám Objednávateľa v stanovenej lehote nevyjadrí, má sa za to, že s týmito výhradami súhlasí.
5. Schválenie Mesačného výkazu Objednávateľom je potvrdením toho, že tento Mesačný výkaz je vypracovaný v súlade so Zmluvou a obsahuje informácie v súlade so skutočným stavom. Objednávateľom schválený a podpísaný Objednávateľom schválený Mesačný výkaz je nevyhnutným predpokladom pre vznik nároku Poskytovateľa na Odmenu za Paušálne služby a vystavenie faktúry na príslušnú odmenu, pričom takýto schválený Mesačný výkaz tvorí neoddeliteľnú prílohu faktúry.

**Práva a povinnosti Objednávateľa**

1. Objednávateľ je povinný nahlasovať Poskytovateľovi všetky Požiadavky na Paušálne služby v zmysle tejto Zmluvy.
2. Objednávateľ je povinný aktívne spolupracovať s Poskytovateľom na riešení Problému a zabezpečiť mu za týmto účelom súčinnosť svojich špecialistov.
3. Objednávateľ je zodpovedný za zabezpečenie:
	1. požadovaného pracovného prostredia,
	2. prístupu do potrebných priestorov a použitia všetkých zariadení Objednávateľa, ktoré Poskytovateľ objektívne potrebuje na účely poskytnutia Paušálnych služieb,
	3. poskytnutie primeraných prostriedkov diaľkovej správy pre servisné zásahy pre pracovisko Poskytovateľa s dosahom na dátové centrá Objednávateľa a jeho pracoviská prostredníctvom zabezpečeného sieťového pripojenia (VPN) v súlade s podmienkami určenými Objednávateľom.
4. Objednávateľ je povinný poskytovať Poskytovateľovi technické informácie a dokumenty, ktoré má k dispozícii a ktoré sa týkajú Požiadavky na poskytnutie Paušálnej služby a sú na poskytnutie takejto Paušálnej služby nevyhnutné, prípadne ich požaduje Poskytovateľ.

**Sankcie a zmluvné pokuty**

1. V prípade, ak bude Poskytovateľ v omeškaní s poskytovaním Paušálnych služieb, má Objednávateľ nárok na zmluvnú pokutu vo výške 0,05 % z výšky mesačnej paušálnej Odmeny za Paušálne služby za každý aj začatý kalendárny deň omeškania. Omeškaním s poskytovaním Paušálnych služieb sa rozumie najmä, nie však výlučne, nedodržanie Reakčných dôb a Dôb neutralizácie problému.
2. V prípade omeškania Objednávateľa s úhradou faktúry Poskytovateľa na Odmenu za Paušálne služby o viac ako štrnásť (14) kalendárnych dní je Poskytovateľ oprávnený požadovať od Objednávateľa úrok z omeškania vo výške 0,05 % z výšky mesačnej paušálnej Odmeny za Paušálne služby za každý aj začatý kalendárny deň omeškania.
3. Zmluvnou pokutou nie je dotknutý nárok na náhradu škody, a to aj vo výške presahujúcej zmluvnú pokutu.
4. **Poskytovanie Ostatných služieb (služby úprav, Legislatívnych aktualizácií** **a rozvoja Informačného systému)**

**Predmet poskytovania Ostatných služieb**

1. Poskytovateľ sa zaväzuje poskytovať Objednávateľovi Ostatné služby. Špecifikácia a podmienky poskytovania Ostatných služieb sú uvedené v Prílohe č. 2 k tejto Zmluve.
2. Zmluvné strany zhodne vyhlasujú, že predmetom tejto Zmluvy je aj vyporiadanie a prevod vlastníckych práv k dielu vytvorenému v rámci poskytovania Ostatných služieb podľa tejto Zmluvy alebo k iným výstupom Ostatných služieb na Objednávateľa v maximálnom možnom rozsahu podľa podmienok tejto Zmluvy.
3. Poskytovateľ sa zaväzuje poskytnúť plnenia podľa časti II. tejto Zmluvy a splniť všetky svoje záväzky súvisiace s poskytovaním Ostatných služieb v termínoch a lehotách stanovených v Prílohe č. 2 tejto Zmluvy.
4. Pre vylúčenie pochybností, podmienky tejto Zmluvy vzťahujúce sa na poskytovanie Paušálnych služieb sa primerane aplikujú na poskytovanie Ostatných služieb v takom rozsahu, v akom nie sú upravené alebo nie sú v rozpore s ustanoveniami časti II. tejto Zmluvy.

**Odmena za Ostatné služby a platobné podmienky**

1. Poskytovateľ a Objednávateľ sa dohodli, že Odmena za Ostatné služby, a to za riadne a včasné vykonanie jednotlivých Prioritných požiadaviek v celom rozsahu je stanovená pevne, nemenne a v konečnej výške zakotvenej samostatne za vykonanie jednotlivých Prioritných požiadaviek v Prílohe č. 4 tejto Zmluvy.
2. Poskytovateľ a Objednávateľ sa dohodli, že Odmena za Ostatné služby, a to za riadne a včasné vykonanie jednotlivých Priebežných požiadaviek v celom rozsahu bude vypočítaná ako súčin Objednávateľom vopred schváleného počtu Človekohodín a Poskytovateľom preukázateľne vynaloženého v zmysle bodu 40. tejto Zmluvy na poskytnutie príslušnej Ostatnej služby, tzn. na vykonanie príslušnej Priebežnej požiadavky, a jednotkovej sadzby odmeny v pevnej výške stanovenej v Prílohe č. 4 tejto Zmluvy vrátane aktuálne platnej sadzby DPH za jednu (1) Človekohodinu vykonávania Ostatných služieb.
3. Počet Človekohodín, na základe ktorých bude vypočítaná Odmena za Ostatné služby v prípade vykonania Priebežných požiadaviek, vyjadruje objem prác Poskytovateľa v Človekohodinách, ktoré Poskytovateľ preukázateľne vynaložil na poskytovanie príslušných Ostatných služieb, pričom výsledný počet Človekohodín nesmie presiahnuť rozsah počtu Človekohodín dohodnutý Zmluvnými stranami na vykonanie príslušnej Priebežnej požiadavky stanovený v Objednávke. Objednávateľ nie je povinný uhradiť Poskytovateľovi Odmenu za Ostatné služby za počet Človekohodín nad rámec počtu Človekohodín stanoveného v Objednávke vo vzťahu k jednotlivým Priebežným požiadavkám, alebo odmenu za počet Človekohodín, ktoré Poskytovateľ nevynaložil preukázateľne na vykonanie príslušných Priebežných požiadaviek a na poskytovanie týchto Ostatných služieb.
4. Zmluvné strany sa dohodli, že v Odmene za Ostatné služby sú zahrnuté všetky oprávnené náklady Poskytovateľa súvisiace s poskytovaním Ostatných služieb pri vykonávaní Prioritných požiadaviek ako aj Priebežných požiadaviek podľa tejto Zmluvy. Zmluvnými stranami dohodnutá a v súlade s podmienkami tejto Zmluvy stanovená Odmena za Ostatné služby je konečná, nemenná a maximálna, nepodliehajúca žiadnym zmenám, platne stanovená a vypočítaná podľa podmienok tejto Zmluvy a Prílohy č. 4 Zmluvy vrátane všetkých poplatkov, daní, odvodov a sprievodných výdavkov, ako aj vrátane DPH, ktorá bude vypočítaná v zmysle príslušných právnych predpisov v aktuálne platnej sadzbe.
5. Nárok na Odmenu za Ostatné služby vzniká Poskytovateľovi a ten je oprávnený vystaviť faktúru na príslušnú Odmenu za Ostatnú službu až na základe Objednávateľom podpísaného Preberacieho protokolu vo vzťahu k jednotlivým vykonaným Prioritným požiadavkám ako aj Priebežným požiadavkám, ktorý v prípade vykonania Priebežných požiadaviek bude obsahovať okrem iného aj schválenie vynaloženého počtu Človekohodín Poskytovateľom a presnej výšky Odmeny za príslušnú Ostatnú službu, pokiaľ nie je Zmluvnými stranami výslovne dohodnuté inak.
6. Odmena za Ostatné služby bude fakturovaná podľa osobitnej dohody Zmluvných strán vo vzťahu ku príslušnej Ostatnej službe, inak je Poskytovateľ oprávnený vystaviť faktúru na Odmenu za Ostatné služby do piatich (5) kalendárnych dní odo dňa podpisu Preberacieho protokolu na prevzatie vykonanej Prioritnej požiadavky alebo Priebežnej požiadavky Objednávateľom, pričom podpísaný Preberací protokol je neoddeliteľnou prílohou faktúry.
7. V prípade, ak zmenou platných právnych predpisov dôjde k zmene DPH, výška Odmeny za Ostatné služby, a to odmeny za vykonanie Prioritných požiadaviek bez DPH, ako ani výška jednotkovej sadzby Odmeny za Ostatné služby za vykonanie Priebežných požiadaviek bez DPH sa nemení, pričom Zmluvné strany upravia výšku Odmeny za Ostatné služby, a to odmeny za vykonanie Prioritných požiadaviek vrátane DPH, ako aj výšku jednotkovej sadzby Odmeny za Ostatné služby za vykonanie Priebežných požiadaviek vrátane DPH uvedenú v Prílohe č. 4 so zohľadnením zmeny výšky sadzby DPH písomným dodatkom k tejto Zmluve. Odo dňa účinnosti takéhoto dodatku k Zmluve je Poskytovateľ oprávnený vystavovať faktúry na Odmeny za Ostatné služby, a to na odmeny za vykonanie Prioritných požiadaviek vo výške stanovenej so zohľadnením zmenenej výšky sadzby DPH, ako aj na odmeny za vykonanie Priebežných požiadaviek vypočítané ako súčin Objednávateľom schváleného a Poskytovateľom preukázateľne vynaloženého počtu Človekohodín na poskytnutie príslušnej Ostatnej služby a jednotkovej sadzby Odmeny za Ostatné služby vo výške stanovenej so zohľadnením zmenenej výšky sadzby DPH v zmysle Zmluvnými stranami uzatvoreného dodatku k Zmluve.
8. Objednávateľ neposkytuje Poskytovateľovi žiadny preddavok ani zálohové platby na realizáciu plnení podľa časti II. Zmluvy a poskytovanie Ostatných služieb, pokiaľ nie je Zmluvnými stranami dohodnuté inak.

**Doba, rozsah a miesto plnenia**

1. Poskytovateľ sa zaväzuje poskytovať Ostatné služby v termíne, dobách a časoch osobitne dohodnutých Zmluvnými stranami podľa podmienok časti II. tejto Zmluvy. Predĺženie zmluvne zakotvených alebo v Objednávke vymedzených dôb alebo posunutie termínov na vykonanie príslušných Prioritných požiadaviek alebo Priebežných požiadaviek je možné výlučne na základe výslovného súhlasu Objednávateľa, a to z dôvodu Poskytovateľom preukázaných okolností, ktoré objektívne bránia Poskytovateľovi poskytnúť Ostatné služby včas (napr. vyššia moc); predĺženie dôb alebo posunutie termínov podľa tejto vety bude primerané k trvaniu existencie príslušnej okolnosti.
2. Poskytovateľ sa zaväzuje začať s vykonávaním Prioritných požiadaviek odo dňa účinnosti tejto Zmluvy. Poskytovateľ je za akýchkoľvek okolností povinný vykonať všetky Prioritné požiadavky do [x][[3]](#footnote-4) kalendárnych dní odo dňa účinnosti tejto Zmluvy. V prípade omeškania s dodaním tejto časti plnenia podľa Zmluvy vzniká Objednávateľovi nárok na zmluvnú pokutu podľa tejto Zmluvy.
3. Poskytovateľ sa zaväzuje začať s vykonávaním jednotlivých Priebežných požiadaviek vždy až na základe záväznej Objednávky Objednávateľa na vykonanie príslušnej Priebežnej požiadavky vystavenej podľa podmienok tejto Zmluvy, a to v rozsahu maximálneho počtu Človekohodín stanoveného v Objednávke, a zároveň tak, aby rozsah vykonávania Priebežných požiadaviek nepresiahol maximálny kumulatívny počet Človekohodín stanovený v Prílohe č. 4 ako základný rozsah na vykonanie všetkých Priebežných požiadaviek počas trvania tejto Zmluvy, pokiaľ nie je Zmluvnými stranami výslovne písomne dohodnuté inak.
4. Objednávateľ nie je za žiadnych okolností povinný vyčerpať uvedený základný (maximálny) rozsah poskytovania Ostatných služieb pri vykonávaní Priebežných požiadaviek.
5. Základný rozsah počtu Človekohodín stanovený v Prílohe č. 4 na vykonanie Priebežných požiadaviek počas trvania tejto Zmluvy je stanovený ako základný rozsah, pričom Zmluvné strany potvrdzujú a súhlasia, že počas trvania tejto Zmluvy môže dôjsť na základe rozhodnutia Objednávateľa podľa jeho vlastného uváženia k navýšeniu tohto rozsahu v nadväznosti na pridelenie ďalších finančných prostriedkov pre Objednávateľa. V prípade využitia opcie na navýšenie rozsahu poskytovania Ostatných služieb v časti vykonávania Priebežných požiadaviek je Objednávateľ povinný doručiť písomné oznámenie o uplatnení opcie Poskytovateľovi, v nadväznosti na čo sú Zmluvné strany bez zbytočného odkladu povinné uzatvoriť dodatok k tejto Zmluve, ktorým dôjde k navýšeniu tohto rozsahu. Zmluvné strany sa dohodli a vyhlasujú, že v prípade takéhoto navýšenia rozsahu počtu Človekohodín na vykonanie Priebežných požiadaviek zostáva jednotková sadzba odmeny za jednu (1) Človekohodinu vykonávania Ostatných služieb rovnaká a Poskytovateľ nie je za žiadnych okolností oprávnený požadovať jej navýšenie.
6. Poskytovateľ sa zaväzuje poskytovať plnenia podľa časti II. tejto Zmluvy prostredníctvom vzdialeného prístupu, respektíve v sídle Objednávateľa v prípade objektívnej nemožnosti poskytovať Ostatné služby prostredníctvom vzdialeného prístupu, ak nie je Zmluvnými stranami písomne dohodnuté inak. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ poskytol Poskytovateľovi alebo o ktorých Poskytovateľ vedel alebo s nimi bol oboznámený.

**Poskytovanie Ostatných služieb**

1. Poskytovateľ je povinný poskytovať Ostatné služby v zmysle tejto Zmluvy kvalitne a s vynaložením odbornej starostlivosti, v súlade s pokynmi Objednávateľa, Objednávkou, Zmluvou, príslušnými technickými normami a právnymi predpismi, riadne, včas a bez Vád.
2. Poskytovateľ nie je oprávnený začať s vykonávaním Priebežnej požiadavky bez predchádzajúcej písomnej/e-mailovej Objednávky Objednávateľa, ktorá bude obsahovať označenie Priebežnej požiadavky, o ktorej vykonanie má Objednávateľ záujem, podmienky jej vykonania, respektíve iné náležitosti vymedzené v tejto Zmluve.
3. V prípade Prioritných požiadaviek nevystavuje Objednávateľ žiadnu Objednávku. Maximálna doba na vykonanie všetkých Prioritných požiadaviek stanovená v  tejto Zmluve začína plynúť odo dňa účinnosti tejto Zmluvy. Pre poskytovanie Ostatných služieb za účelom vykonania Prioritných požiadaviek sa aplikujú podmienky, špecifikácie a odmeny stanovené v Prílohe č. 2 a Prílohe č. 4 tejto Zmluvy vo vzťahu k jednotlivým Prioritným požiadavkám.
4. V prípade Priebežných požiadaviek zašle Objednávateľ Poskytovateľovi písomne/e-mailom nezáväznú Požiadavku (dopyt) na vykonanie príslušnej požadovanej Priebežnej požiadavky s vymedzením predmetu a rozsahu tejto Ostatnej služby, o ktorej poskytnutie má záujem, prípadne aj ďalších súvisiacich informácií, ako napríklad podmienok jej poskytnutia, požadovaného počtu Človekohodín alebo Človekodní na vykonanie tejto Priebežnej požiadavky, požadovanej doby alebo termínu na jej vykonanie, platobných podmienok, prípadne iných požiadaviek súvisiacich s vykonaním príslušnej Priebežnej požiadavky. Poskytovateľ potvrdí Objednávateľovi prijatie Požiadavky (dopytu) bez zbytočného odkladu po jej doručení. Pre vylúčenie pochybností, potvrdenie prijatia nezáväznej Požiadavky (dopytu) sa nepovažuje za akceptáciu Požiadavky ako Objednávky.
5. Poskytovateľ sa bez zbytočného odkladu a v závislosti od zložitosti Priebežnej požiadavky a požadovanej Ostatnej služby písomne/e-mailom vyjadrí k Požiadavke (dopytu) Objednávateľa tak, že:
	1. Požiadavku (dopyt) v celom rozsahu akceptuje, ak obsahuje všetky podmienky poskytnutia príslušnej Ostatnej služby a vykonania Priebežnej požiadavky a Poskytovateľ s týmito podmienkami v celom rozsahu súhlasí;
	2. Požiadavku (dopyt) v celom rozsahu odmietne, ak požadovaný úkon nie je možné objektívne subsumovať pod Ostatné služby podľa tejto Zmluvy a informuje o tejto skutočnosti písomne/e-mailom Objednávateľa;
	3. Objednávateľovi poskytne písomnú/e-mailovú ponuku na vykonanie požadovanej Priebežnej požiadavky, ktorá bude obsahovať prípadné pripomienky a návrhy na zmenu Požiadavky (dopytu) alebo jednotlivých podmienok jej vykonania, alebo iniciuje vzájomné rokovania alebo konzultácie za účelom dohody Zmluvných strán na podmienkach realizácie Požiadavky (dopyt) Objednávateľa na vykonanie Priebežnej požiadavky.

Objednávateľ je oprávnený v lehote desiatich (10) pracovných dní odo dňa doručenia ponuky Poskytovateľa na vykonanie požadovanej Priebežnej požiadavky podľa tohto písm. c. vyjadriť sa k tejto ponuke a to tak, že ju (i) v celom rozsahu akceptuje a následne vystaví na vykonanie tejto Priebežnej požiadavky Objednávku podľa podmienok tejto Zmluvy, alebo (ii) iniciuje vzájomné rokovania alebo konzultácie za účelom dohody na podmienkach vykonania Priebežnej požiadavky v prípade, že s ponukou Poskytovateľa nesúhlasí v celom rozsahu, alebo (iii) ponuku v celom rozsahu odmietne; ponuka Poskytovateľa sa považuje za odmietnutú aj v prípade, ak sa Objednávateľ k ponuke nijak nevyjadrí v lehote desiatich (10) pracovných dní odo dňa jej doručenia Objednávateľovi.

1. Na základe dohody Zmluvných strán o podstatných náležitostiach a podmienkach vykonania Priebežnej požiadavky vystaví Objednávateľ Poskytovateľovi písomne/e-mailom záväznú Objednávku na vykonanie Priebežnej požiadavky obsahujúcu všetky základné podmienky poskytnutia príslušnej Ostatnej služby, a to najmä špecifikáciu Priebežnej požiadavky, termín alebo maximálnu dobu na jej vykonanie, maximálny počet Človekohodín na vykonanie Priebežnej požiadavky, jednotkovú sadzbu odmeny vrátane DPH a celkovú maximálnu odmenu vrátane DPH za vykonanie príslušnej Priebežnej požiadavky. Poskytovateľ sa zaväzuje obratom písomne/e-mailom potvrdiť prijatie Objednávky na vykonanie Priebežnej požiadavky. V prípade, že sa Zmluvné strany dohodli na maximálnej dobe na vykonanie príslušnej Priebežnej požiadavky, táto začína plynúť odo dňa doručenia Objednávky Poskytovateľovi.
2. Zmluvné strany sa zaväzujú pred záväzným objednaním poskytnutia Ostatnej služby Objednávkou zo strany Objednávateľa dohodnúť sa písomne alebo elektronicky na konkrétnom rozsahu a špecifikácii požadovanej Priebežnej požiadavky, rozsahu jej poskytovania v Človekohodinách alebo Človekodňoch, lehotách alebo termínoch jej poskytnutia a  platobných podmienkach a iných požiadavkách súvisiacich s príslušnou Priebežnou požiadavkou. Dohoda Zmluvných strán bude obsahovať tiež podrobný návrh riešenia, vrátane analýzy dopadov a predpokladaného harmonogramu poskytnutia Ostatných služieb a plán ich realizácie. Súčasťou plánu realizácie Ostatných služieb bude špecifikácia akceptačných testov.
3. Poskytovateľ je pri poskytovaní Ostatných služieb, tzn. pri vykonávaní Prioritných požiadaviek ako aj Priebežných požiadaviek viazaný Zmluvou, vrátane jej príloh, ako aj Objednávkou. Pri vykonávaní Priebežných požiadaviek má v prípade rozporu medzi Zmluvou vrátane jej príloh a Objednávkou prednosť Objednávka.
4. Poskytovateľ nie je oprávnený začať s poskytovaním Ostatnej služby za účelom vykonania Priebežnej požiadavky bez predchádzajúcej záväzne a platne vystavenej Objednávky na vykonanie príslušnej Priebežnej požiadavky. Doručením Objednávky Poskytovateľovi sa Objednávka považuje za záväznú pre obe Zmluvné strany; pre vylúčenie pochybností Zmluvné strany uvádzajú, že Objednávateľ spravidla odosiela Objednávku e-mailom s možnosťou potvrdenia o jej doručení, v opačnom prípade sa Objednávka zaslaná e-mailom považuje za doručenú nasledujúcim pracovným dňom odo dňa jej odoslania Objednávateľom. Po vystavení Objednávky nie je Poskytovateľ oprávnený požadovať zmenu doby alebo termínu vykonania Priebežnej požiadavky, ako ani zmenu počtu Človekohodín alebo Človekodní na vykonanie príslušnej Priebežnej požiadavky.
5. V prípade, ak Poskytovateľ bude pri poskytovaní Ostatných služieb podľa tejto Zmluvy využívať VPN Objednávateľa, je povinný rešpektovať bezpečnostné smernice a prevádzkový poriadok Objednávateľa pre túto VPN.
6. V prípade, ak Poskytovateľ po doručení Objednávky na vykonanie Priebežnej požiadavky Objednávateľom nezačne realizovať objednanú Ostatnú službu do siedmich (7) kalendárnych dní, takéto konanie sa považuje za omeškanie Poskytovateľa s poskytovaním Ostatnej služby a bude považované za podstatné porušenie Zmluvy, pričom Objednávateľovi vzniká nárok na zmluvnú pokutu za omeškanie Poskytovateľa s poskytovaním Ostatných služieb vymedzenú v tejto Zmluve.
7. O prevzatí Ostatných služieb sú Zmluvné strany povinné vyhotoviť Preberací protokol. Predpokladom pre prevzatie Ostatných služieb Objednávateľom je realizovanie akceptačného testu, ak Objednávateľ nestanoví inak. Špecifikácia akceptačného testu závisí od druhu poskytovanej Služby a je predmetom dohody Zmluvných strán. Ak sa Zmluvné strany nedohodnú inak, Objednávateľ sa zaväzuje akceptovať poskytnuté Ostatné služby, ak spĺňajú požiadavky v zmysle obojstranne odsúhlasených funkčných špecifikácií a sú bez akýchkoľvek Vád a nedostatkov a došlo k úspešnej realizácii akceptačného testu, na ktorý sa primerane aplikuje bod 83. a 84. tejto Zmluvy. Objednávateľ neakceptuje Ostatné služby, ktoré nezodpovedajú tejto Zmluve, technickým požiadavkám, pokynom a Požiadavkám Objednávateľa alebo vykazujú akékoľvek Vady a nedostatky.

**Práva a povinnosti Objednávateľa**

1. Objednávateľ je povinný aktívne spolupracovať s Poskytovateľom pri poskytovaní Ostatných služieb a zabezpečiť mu za týmto účelom súčinnosť svojich špecialistov.
2. Objednávateľ je zodpovedný za zabezpečenie:
	1. požadovaného pracovného prostredia,
	2. prístupu do potrebných priestorov a použitia všetkých zariadení Objednávateľa, ktoré Poskytovateľ objektívne potrebuje na účely poskytnutia Ostatných služieb,
	3. poskytnutia primeraných prostriedkov diaľkovej správy pre servisné zásahy pre pracovisko Poskytovateľa s dosahom na dátové centrá Objednávateľa a jeho pracoviská prostredníctvom VPN v súlade s podmienkami určenými Objednávateľom.
3. Objednávateľ je povinný poskytovať Poskytovateľovi technické informácie a dokumenty, ktoré má k dispozícii a ktoré sa týkajú Požiadavky na poskytnutie Ostatnej služby a sú na poskytnutie takejto Ostatnej služby nevyhnutné, prípadne ich požaduje Poskytovateľ.

**Sankcie a zmluvné pokuty**

1. V prípade, ak bude Poskytovateľ v omeškaní s poskytovaním Ostatných služieb, má Objednávateľ nárok na zmluvnú pokutu vo výške 0,05 % z výšky Odmeny za príslušnú Ostatnú službu za každý aj začatý kalendárny deň omeškania.
2. V prípade, ak Poskytovateľ neposkytne Ostatnú službu, tzn. nevykoná Prioritnú požiadavku alebo Priebežnú požiadavku v dobe alebo v termíne stanovenom v Zmluve, vrátane jej príloh, alebo v Objednávke, takéto konanie sa považuje za porušenie tejto Zmluvy a Objednávateľovi vzniká nárok na zmluvnú pokutu vo výške 0,05 % z výšky Odmeny za príslušnú Ostatnú službu za každý aj začatý kalendárny deň omeškania.
3. V prípade omeškania Objednávateľa s úhradou faktúry Poskytovateľa na príslušnú Odmenu za Ostatné služby viac ako štrnásť (14) kalendárnych dní je Poskytovateľ oprávnený požadovať od Objednávateľa úrok z omeškania vo výške 0,05 % z výšky fakturovanej Odmeny za Ostatné služby za každý aj začatý kalendárny deň omeškania.
4. Zmluvnou pokutou nie je dotknutý nárok na náhradu škody, a to aj vo výške presahujúcej zmluvnú pokutu.
5. **Všeobecné ustanovenia**

**Vyhlásenia Zmluvných strán**

1. Poskytovateľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávanú dokumentáciu, vrátane jej príloh, ktoré ustanovujú požiadavky na predmet plnenia tejto Zmluvy.
2. Poskytovateľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu Zmluvy.
3. Poskytovateľ v tejto súvislosti vyhlasuje, že disponuje platným certifikátom ISO 9001:2015 zodpovedajúcim STN EN ISO 9001, vydaným nezávislou inštitúciou minimálne v oblastiach týkajúcich sa návrhu, vývoja a implementácie informačných technológií a softvérových služieb. Pre vylúčenie pochybností Zmluvné strany uvádzajú, že príslušný certifikát potvrdzuje splnenie požiadaviek noriem na systém manažérstva služieb, ako aj zavedenie a riadenie procesov, ktorých cieľom je dosiahnuť stabilitu a požadovanú úroveň kvality služieb; Poskytovateľ disponujúci týmto certifikátom je tak spôsobilý zabezpečiť plnenie Zmluvy a riadenie kvality prác na Objednávateľom požadovanej odbornej úrovni a v súlade s aplikovateľnými požiadavkami právnych predpisov a inými regulačnými požiadavkami. Objednávateľ je oprávnený akceptovať aj iné než vyššie stanovené certifikácie za účelom preukázania, že Poskytovateľom navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.
4. Poskytovateľ v tejto súvislosti tiež vyhlasuje, že disponuje platným certifikátom systému manažérstva služieb podľa ISO/IEC 20000-1 zodpovedajúcim norme ISO/IEC 20000-1, vydaným nezávislou inštitúciou, ktorým sa potvrdzuje splnenie požiadaviek noriem na systém manažérstva služieb. Pre vylúčenie pochybností Zmluvné strany uvádzajú, že príslušný certifikát potvrdzuje, že prostredie, v ktorom sú služby poskytované, je riadené a kontrolované, a teda sú vytvorené organizačné a technické predpoklady k tomu, aby poskytované služby spĺňali požiadavky na kvalitu.
5. Poskytovateľ vyhlasuje a zaväzuje sa, že v čase uzatvorenia Zmluvy má splnené povinnosti, ktoré mu vyplývajú zo Zákona o RPVS a počas trvania tejto Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora.
6. Poskytovateľ vyhlasuje a zaväzuje sa, že bude dodržiavať bezpečnostné požiadavky špecifikované v Metodike zabezpečenia.
7. Objednávateľ týmto vyhlasuje, že je verejným obstarávateľom, spĺňa všetky podmienky a požiadavky stanovené v tejto Zmluve, je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.
8. Objednávateľ vyhlasuje, že obsah Zmluvy je v súlade so všetkými predpismi upravujúcimi činnosť Objednávateľa, najmä s predpismi týkajúcimi sa verejného obstarávania.

**Dielo, Vykonanie Diela**

1. Ak bude v rámci predmetu plnenia Zmluvy výsledkom poskytovania Služieb zhotovené a Objednávateľovi dodané Dielo v zmysle Občianskeho zákonníka, respektíve Obchodného zákonníka, na právne vzťahy medzi Objednávateľom a Poskytovateľom vzťahujúce sa k Dielu sa bude aplikovať príslušná právna úprava Občianskeho zákonníka, respektíve Obchodného zákonníka.
2. Poskytovateľ je povinný vykonať Dielo v kvalite s odbornou starostlivosťou zodpovedajúcej účelu tejto Zmluvy, projektovej špecifikácii, v súlade s pokynmi a Požiadavkami Objednávateľa, príslušnými technickými normami a právnymi predpismi, na vlastné náklady a nebezpečenstvo, riadne, včas a bez vád, ako aj v súlade s platnými štandardmi pre informačné systémy verejnej správy podľa výnosu Ministerstva financií Slovenskej republiky o štandardoch pre informačné systémy verejnej správy účinného ku dňu riadneho odovzdania Diela, pričom sa zaväzuje postupovať pri zhotovovaní Diela s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s jemu známymi záujmami Objednávateľa.
3. Dielo je vykonané riadne, pokiaľ je vykonané v súlade s touto Zmluvou, súťažnými podkladmi, technickými požiadavkami, pokynmi a Požiadavkami Objednávateľa, a pokiaľ je použiteľné v súlade s technologickými požiadavkami pre účely, pre aké bolo zhotovené a pokiaľ ho Objednávateľ prevzal Preberacím protokolom.
4. Poskytovateľ aspoň päť (5) pracovných dní vopred oznámi Objednávateľovi čas odovzdania Diela, ak sa Zmluvné strany nedohodli inak. Objednávateľ je povinný zúčastniť sa odovzdania a prevzatia Diela, ak je dodržaná lehota uvedená v predchádzajúcej vete alebo dohodnúť s Poskytovateľom náhradný termín odovzdania a prevzatia plnenia, ktorý nesmie byť neskôr ako dva (2) pracovné dni po pôvodne navrhovanom termíne.
5. Pred nasadením Diela do produkčného prostredia sa vyžaduje jeho nasadenie v testovacom prostredí. Uvedenie Diela do produkčného prostredia podlieha výslovnému schváleniu Objednávateľa. Pre riadne odovzdanie Diela podľa tejto Zmluvy sa kumulatívne vyžaduje akceptačný test a aby bolo Dielo v bezchybnej a neprerušenej ostrej prevádzke na produkčnom serveri minimálne päť (5) pracovných dní; v opačnom prípade sa Dielo nepovažuje za odovzdané a Objednávateľ nie je povinný Dielo prevziať.
6. Zmluvné strany sa zaväzujú o odovzdaní a prevzatí Diela vyhotoviť písomný Preberací protokol, pokiaľ Objednávateľ nestanoví inak. Preberací protokol musí obsahovať najmä zhodnotenie vykonania Diela Objednávateľom, zápisnicu o vykonaných akceptačných testoch, zoznam autorov diel a zoznam Autorských diel vytvorených v rámci plnenia tejto Zmluvy, ak sú súčasťou odovzdávaného Diela alebo jeho časti, dokumenty a doklady osvedčujúce kvalitu a/alebo kompletnosť Diela.
7. Pre účely odovzdania a prevzatia Diela musí Dielo spĺňať požiadavky v zmysle obojstranne odsúhlasených funkčných špecifikácií a byť bez akýchkoľvek Vád, nedostatkov a nedorobkov. Objednávateľ neprevezme Dielo, ktoré nezodpovedá tejto Zmluve, technickým požiadavkám, pokynom a Požiadavkám Objednávateľa alebo vykazuje akékoľvek Vady a nedostatky.
8. Vlastníctvo k poskytovanému plneniu prechádza na Objednávateľa momentom prevzatia Diela podľa bodu 82., pričom týmto momentom nadobúda Objednávateľ aj licenciu na použitie Autorských diel dodaných na základe tejto Zmluvy v rozsahu uvedenom v tejto Zmluve.
9. Poskytovateľ odovzdá s Dielom Objednávateľovi všetku príslušnú dokumentáciu vzťahujúcu sa k Dielu ako aj všetky prístupové údaje a manuály potrebné k riadnemu užívaniu Diela a Služieb podľa tejto Zmluvy.

**Zodpovednosť za Vady Diela a Služieb, záruka**

1. Poskytovateľ zodpovedá Objednávateľovi za kvalitu a funkčnosť Diela a za to, že Dielo bude vykonané podľa Zmluvy a podľa požiadaviek Objednávateľa a že po stanovenú záručnú dobu bude mať dohodnuté vlastnosti a bude slúžiť k účelu, pre ktorý bolo zhotovené.
2. Poskytovateľ zaručuje, že odovzdané Dielo nebude mať v čase odovzdania právne vady, predovšetkým nebude zaťažené právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľa alebo jeho subdodávateľov podľa tejto Zmluvy.
3. Poskytovateľ tiež zaručuje, že k Dielu alebo jeho časti nebudú v čase jeho odovzdania Objednávateľovi existovať akékoľvek právne nároky tretích strán vyplývajúce zo zmlúv s tretími stranami, a že Dielo nebude predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní Diela.
4. Poskytovateľ zodpovedá tiež za to, že požadované Služby budú odovzdané riadne a včas a v súlade s účelom, cieľom a funkcionalitou Informačného systému, ktorého sa týkajú.
5. Poskytovateľ zodpovedá Objednávateľovi za Vady, ktoré majú Služby ako aj Dielo v čase ich odovzdania Objednávateľovi, aj keď sa Vada stane zjavnou až po tomto čase, ako i za Vady Služieb a Diela, ktoré sa vyskytnú počas záručnej doby.
6. Poskytovateľ poskytuje na vykonané Dielo a poskytnuté Služby záruku po dobu dvadsaťštyri (24) mesiacov odo dňa riadneho prevzatia Diela vyznačeného v Preberacom protokole alebo poskytnutia Služby. V prípade, ak Dielo obsahovalo Vadu, vo vzťahu k tej časti Diela začína záručná doba plynúť odo dňa vyriešenia Vady a prevzatia tej časti Diela Preberacím protokolom, tzn. vykonaním tej časti Diela. Počas záručnej doby Poskytovateľ zodpovedá za to, že bude Dielo funkčné a bude zodpovedať technickým a technologickým požiadavkám Objednávateľa, bude v súlade s platnými právnymi predpismi a aplikovateľnými štandardami, a bude využiteľné pre účely, pre ktoré bolo zhotovené. Za Vady Diela sa nepovažuje nefunkčnosť Diela z dôvodu technických a hardwarových podmienok fungovania Diela, ktoré nie sú spôsobené Vadami Diela.
7. Objednávateľ oznámi a nahlási Poskytovateľovi Vady Diela alebo Služieb bez zbytočného odkladu po tom, ako ich zistí, a to rovnakým postupom ako pri hlásení Požiadaviek a Problémov.
8. Akékoľvek Vady Služieb alebo Vady Diela vzniknuté počas záručnej doby sa Poskytovateľ zaväzuje odstrániť bezodplatne, a to bez zbytočného odkladu v rámci doby počítanej od momentu, kedy dôjde zo strany Objednávateľa k hláseniu Vady jedným zo zmluvne zakotvených spôsobov. Pre odstránenie pochybností, odstránením Vady sa rozumie trvalé vyriešenie tejto Vady alebo poskytnutie náhradného riešenia, to však len na dobu do uplynutia lehoty na trvalé vyriešenie tejto Vady. Reakčná doba a Doba neutralizácie vady je podľa typu Vady nasledovná:

|  |  |  |
| --- | --- | --- |
| **Typ Vady** | **Reakčná doba** | **Doba neutralizácie vady** |
| Kritická vada | do 2 hodín | do 4 hodín |
| Závažná vada | do 4 hodín | do 8 hodín |
| Nekritická vada | do 8 hodín | do 16 hodín |

Zmluvné strany sa dohodli, že v prípade Kritickej vady sa uplatňuje osobitný postup a to tak, že v prípade nahlásenia Kritickej vady Objednávateľom začína plynúť a uplynie Reakčná doba a Doba neutralizácie vady vždy v príslušný deň nahlásenia Kritickej vady Objednávateľom, a to bez ohľadu na čas jej nahlásenia. Pre vylúčenie pochybností Zmluvné strany uvádzajú, že ak Objednávateľ nahlási Kritickú vadu v piatok o 16:00, Poskytovateľ je povinný začať so zásahom najneskôr do dvoch (2) hodín, tzn. do 18:00 a Doba neutralizácie vady v rozsahu štyroch (4) hodín plynie v piatok od 16:00 do 20:00.

1. Ak Poskytovateľ neodstráni Vady v lehotách určených v tejto Zmluve, okrem vzniku nároku na zmluvnú pokutu je Objednávateľ oprávnený po písomnej výzve adresovanej Poskytovateľovi vykonať odstránenie Vád samostatne alebo ich vykonaním poveriť tretiu osobu na náklady Poskytovateľa. Takto vzniknuté náklady je Poskytovateľ povinný uhradiť Objednávateľovi do štrnástich (14) kalendárnych dní odo dňa doručenia faktúry o ich vyúčtovaní. Ustanovenie tohto bodu Zmluvy nemá vplyv na zodpovednosť Poskytovateľa za ďalšie Vady.
2. Ak bude dodaním vadného Diela alebo Služieb porušená táto Zmluva podstatným spôsobom v zmysle bodu 212., Objednávateľ je oprávnený:
	1. požadovať odstránenie Vád opravou Diela, ak sú Vady opraviteľné,
	2. požadovať primeranú zľavu z ceny Diela alebo odmeny za príslušnú Službu, ku ktorej sa vzťahuje Vada,
	3. odstúpiť od Zmluvy, ak ani po márnom uplynutí stanovenej lehoty na odstránenie Vád neuzavrie Objednávateľ s Poskytovateľom dohodu o riešení Vád podľa písm. a. alebo b. tohto bodu.
3. Ak bude Poskytovateľ v omeškaní s plnením povinnosti odstrániť Kritickú vadu, Objednávateľ je nad rámec uvedeného oprávnený požadovať od Poskytovateľa zmluvnú pokutu vo výške 0,05 % z ceny Diela alebo tej časti Služby, ktorá je dotknutá takouto Vadou za každý kalendárny deň omeškania. Za predpokladu, že nemožno určiť o ktorú časť Služby ide, počíta sa 0,05 % z celkovej ceny Služby.
4. Ak bude Poskytovateľ v omeškaní s plnením povinnosti odstrániť Závažnú vadu, Objednávateľ je nad rámec uvedeného oprávnený požadovať od Poskytovateľa zmluvnú pokutu vo výške 0,05 % z ceny Diela alebo tej časti Služby, ktorá je dotknutá takouto Vadou za každý kalendárny deň omeškania. Za predpokladu, že nemožno určiť o ktorú časť Služby ide, počíta sa 0,05 % z celkovej ceny Služby.
5. Ak bude Poskytovateľ v omeškaní s plnením povinnosti odstrániť Nekritickú vadu, Objednávateľ je nad rámec uvedeného oprávnený požadovať od Poskytovateľa zmluvnú pokutu vo výške 0,05 % z ceny Diela alebo tej časti Služby, ktorá je dotknutá takouto Vadou za každý kalendárny deň omeškania. Za predpokladu, že nemožno určiť o ktorú časť Služby ide, počíta sa 0,05 % z celkovej ceny Služby.
6. Omeškaním s odstraňovaním Vady sa rozumie najmä, nie však výlučne, nedodržanie Reakčných dôb a Dôb neutralizácie vady. Poskytovateľ nebude v omeškaní s odstránením Vád Diela alebo Služieb, ak záväzok podľa tejto Zmluvy nemohol riadne a včas splniť pre okolnosti, ktoré vznikli po uzavretí tejto Zmluvy v dôsledku ním nepredvídateľných a neodvrátiteľných skutočností mimoriadnej povahy. Lehoty pre splnenie záväzku Poskytovateľa podľa tejto Zmluvy sa predĺžia o dobu zodpovedajúcu dobe trvania takýchto okolností.

**Platobné podmienky**

1. Objednávateľ zaplatí Poskytovateľovi cenu, respektíve odmenu za predmety plnenia Zmluvy v súlade s podmienkami stanovenými Zmluvou a jej prílohami.
2. Objednávateľ bude uhrádzať cenu plnení, respektíve odmenu za poskytnutie plnení Poskytovateľom na základe faktúr vystavených Poskytovateľom. Poskytovateľ má právo vystaviť faktúru na príslušnú časť ceny, respektíve odmeny za poskytnuté plnenie po jeho odovzdaní a v prípade, že sa vyžaduje akceptácia, tak aj jeho akceptácie Objednávateľom, vždy však v súlade s podmienkami stanovenými v tejto Zmluve.
3. Faktúry budú vyhotovené v jednom (1) rovnopise v slovenskom jazyku. Každá faktúra musí obsahovať náležitosti daňového dokladu v zmysle platných právnych predpisov Slovenskej republiky.
4. Neoddeliteľnou prílohou faktúry musí byť Objednávateľom schválený a podpísaný Preberací protokol k fakturovanému plneniu podpísaný oprávnenou osobou za Objednávateľa, ako aj Objednávateľom schválený Mesačný výkaz v prípade Odmeny za Paušálne služby, ak nie je v Zmluve stanovené inak alebo Zmluvnými stranami výslovne dohodnuté inak.
5. Splatnosť faktúry, ktorá bude mať náležitosti daňového dokladu, je dvadsaťjeden (21) kalendárnych dní a začne plynúť v deň doručenia príslušnej faktúry Objednávateľovi. Má sa za to, že fakturovaná cena je zaplatená dňom, kedy sa uhrádzaná čiastka odpíše z účtu Objednávateľa. Zmluvné strany konštatujú, že dohodnutá lehota splatnosti nie je v hrubom nepomere k právam a povinnostiam vyplývajúcim zo Zmluvy, a že takéto osobitné dojednanie odôvodňuje povaha predmetu plnenia Zmluvy. Objednávateľ uhrádza faktúry Poskytovateľa na bankový účet Poskytovateľa, ktorý je uvedený v záhlaví tejto Zmluvy.
6. V prípade, ak nie sú spolu s faktúrou predložené Objednávateľovi všetky povinné prílohy alebo Objednávateľ namieta formálnu alebo vecnú správnosť faktúry Poskytovateľa, je Objednávateľ oprávnený vrátiť Poskytovateľovi faktúru spolu s písomným odôvodnením vrátenia faktúry s uvedením konkrétnych nedostatkov, ktoré bránia jej akceptovaniu Objednávateľom. V prípade vrátenia faktúr neplynie lehota splatnosti vrátenej faktúry. Lehota splatnosti začne plynúť až po doručení formálne a vecne správnej faktúry Objednávateľovi spolu so všetkými povinnými prílohami.
7. Poskytovateľ je povinný zhotovovať Dielo a poskytovať Služby aj v prípade omeškania Objednávateľa s úhradou akéhokoľvek finančného plnenia podľa tejto Zmluvy.

**Poskytovanie podkladov a dokumentov**

1. Poskytovateľ je povinný dodať Objednávateľovi súčasne s dodaním každého aplikačného programového vybavenia, ak je súčasťou plnenia podľa Zmluvy:
	1. zdrojové kódy (vytvorených ako aj upravených Modulov či aplikácií) s popisom v elektronickej forme na USB kľúči v počte jeden (1) kus,
	2. technickú dokumentáciu v slovenskom jazyku v písomnej forme v počte jeden (1) kus a v elektronickej forme na USB kľúči v počte jeden (1) kus, ktorá bude obsahovať:
		1. postup skompilovania aplikácie,
		2. dátový model systému,
		3. popis architektúry,
		4. väzby na iné systémy,
		5. popis tokov dát,
		6. procesné modely elektronických služieb, ak sú služby predmetom plnenia podľa tejto Zmluvy;
	3. prevádzkovú dokumentáciu v slovenskom jazyku v písomnej forme v počte jeden (1) kus a elektronickej forme na USB kľúči v počte jeden (1) kus, ktorá bude obsahovať:
		1. inštalačný postup aplikácie,
		2. konfigurácia systémových SW serverov a pracovných staníc,
		3. chybové stavy a postup ich riešenia,
		4. popis mechanizmu riadenia prístupu užívateľov k dátam a k funkciám aplikácie,
		5. popis nastavených a požadovaných prístupových práv užívateľov a komunikujúcich systémov,
		6. popis dávkových procedúr, nastavenie a postupnosť ich spúšťania,
		7. popis procedúr pre zálohovanie a obnovu dát,
		8. popis použitých a navrhovaných technických číselníkov, ich naplnenie pri inicializácii,
		9. popis systému žurnálovania,
		10. popis závislostí príslušného programového vybavenie obsahujúci pokyny a informácie vzťahujúce sa k úkonom, ktoré je nevyhnutné vykonať po zlyhaní, a to najmä čo je potrebné vypnúť, respektíve obnoviť;
	4. užívateľskú dokumentáciu v slovenskom jazyku v písomnej forme v počte jeden (1) kus a v elektronickej forme na USB kľúči v počte jeden (1) kus, ktorá bude obsahovať:
		1. popis aplikačného programového vybavenia a jeho funkcií,
		2. postupy a úkony potrebné pre riadne užívanie aplikačného programového vybavenia,
		3. chybové a neštandardné stavy a dostupné spôsoby ich riešenia;
	5. metadáta v SW prostriedku na správu údajov v elektronickej forme na USB kľúči.
2. V prípade vykonávanie migrácie je Poskytovateľ povinný dodať Objednávateľovi súčasne s dodaním podporných prostriedkov a konverzných programov dokumentáciu o podporných prostriedkoch a konverzných programoch v slovenskom jazyku v písomnej forme v počte jeden (1) kus a v elektronickej forme na USB kľúči v počte jeden (1) kus, ktorá bude obsahovať:
	1. popis podporných prostriedkov a konverzných programov a jeho funkcií,
	2. popis technického zabezpečenia (HW prostredie),
	3. inštalačné postupy, podmienky inštalácie, požiadavky na prostredie inštalácie,
	4. popis konfigurácie a nastavenia podporných prostriedkov a konverzných programov,
	5. postupy a úkony potrebné pre riadne užívanie podporných prostriedkov a konverzných programov.
3. Bod 109. písm. a. a b. sa neaplikujú na diela tretích strán, ktoré majú povahu open source softvérov.
4. Ku dňu skončenia tejto Zmluvy je Poskytovateľ povinný dodať Objednávateľovi súhrnnú dokumentáciu vzťahujúcu sa k Informačnému systému v stave k tomuto dňu s ohľadom na Služby vykonané podľa tejto Zmluvy, ktorá bude obsahovať:
5. popis potrebnej konfigurácie serverov a aplikácií,
6. zdrojové kódy celého Informačného systému,
7. návod na základnú údržbu Informačného systému,
8. inú dokumentáciu vyžadovanú Objednávateľom.

**Zdrojový kód**

1. Objednávateľ odovzdá bezodkladne po uzatvorení tejto Zmluvy Poskytovateľovi výlučnú kontrolu nad testovacím a produkčným prostredím Informačného systému, vrátane úplného aktuálneho zdrojového kódu, a to na základe písomného preberacieho protokolu. Zdrojové kódy budú Poskytovateľovi poskytnuté za účelom oboznámenia sa s Informačným systémom a riadneho plnenia Zmluvy, tzn. poskytovania Paušálnych služieb ako aj Ostatných služieb.
2. Poskytovateľ zároveň umožní Objednávateľovi prístup na verziu vývojovej časti Informačného systému určenú len na čítanie („read only“), z ktorej nie je možné vstupovať do žiadneho z prostredí Informačného systému.
3. Poskytovateľ je povinný odovzdať Objednávateľovi funkčné vývojové a produkčné prostredie, vrátane úplného aktuálneho zdrojového kódu pri ukončení tejto Zmluvy, tzn. Vytvoreného zdrojového kódu.
4. Vytvorený zdrojový kód (s výnimkou Modulu) vrátane dokumentácie zdrojového kódu bude prístupný v režime podľa § 31 ods. 4 písm. b) Vyhlášky o štandardoch ITVS (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia). Objednávateľ je oprávnený sprístupniť Vytvorený zdrojový kód okrem predchádzajúcej vety aj tretím osobám, ale len na špecifický účel, na základe riadne uzatvorenej písomnej zmluvy o mlčanlivosti a ochrane dôverných informácií.
5. Zdrojový kód musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. interfejsov a pod.). Zároveň odovzdaný zdrojový kód musí byť pokrytý testami (aspoň na 90 %), musí dosahovať rating kvality (statická analýza kódu) podľa CodeClimate/CodeQL, a podobne (minimálne stupňa B).
6. Pre vylúčenie pochybností, povinnosti Poskytovateľa týkajúce sa Vytvoreného zdrojového kódu platia aj na akékoľvek opravy, zmeny, doplnenia, upgrade alebo update Vytvoreného zdrojového kódu a/alebo vyššie uvedenej dokumentácie, ku ktorým dôjde pri plnení tejto Zmluvy alebo v rámci záručných opráv.
7. Nebezpečenstvo poškodenia zdrojových kódov prechádza na Objednávateľa momentom prevzatia Diela alebo jeho časti, pričom Objednávateľ sa zaväzuje uložiť zdrojové kódy takým spôsobom, aby zamedzil akémukoľvek neoprávnenému prístupu tretej osoby

**Riadiaci výbor**

1. Riadiaci výbor má päť (5) členov, z ktorých jeden (1) je predseda. Troch (3) členov Riadiaceho výboru vrátane predsedu menuje Objednávateľ a dvoch (2) členov Riadiaceho výboru menuje Poskytovateľ. Osoby menované za členov Riadiaceho výboru oznámi každá Zmluvná strana písomne do piatich (5) pracovných dní odo dňa uzatvorenia tejto Zmluvy. Akúkoľvek zmenu v osobe člena Riadiaceho výboru, je Zmluvná strana povinná písomne oznámiť druhej Zmluvnej strane bez zbytočného odkladu.
2. Riadiaci výbor zvoláva Objednávateľ alebo Poskytovateľ podľa potreby, minimálne však Riadiaci výbor zasadá vždy v siedmy (7.) pracovný deň po uplynutí Kvartálu, ak nie je dohodnuté inak. Na zasadnutí Riadiaceho výboru jeho členovia diskutujú o otázkach týkajúcich sa tejto Zmluvy a o plnení Zmluvy.
3. Riadiaci výbor je uznášaniaschopný, ak je na jeho zasadnutí prítomná nadpolovičná väčšina jeho členov a zároveň za predpokladu, že je prítomný predseda Riadiaceho výboru a najmenej dvaja (2) členovia Riadiaceho výboru menovaní Objednávateľom. Riadiaci výbor prijíma rozhodnutia na základe súhlasu nadpolovičnej väčšiny všetkých svojich členov; v prípade rovnosti hlasov je rozhodujúci hlas predsedu Riadiaceho výboru. Schválené Správy o plnení Zmluvy je za riadiaci výbor oprávnený podpisovať predseda Riadiaceho výboru.
4. Rozhodnutia Riadiaceho výboru v písomnej forme sú pre Zmluvné strany záväzné. Svoje požiadavky adresuje Riadiaci výbor Zmluvným stranám v písomnej forme s tým, že na realizáciu požiadaviek Riadiaceho výboru musí byť Zmluvnej strane daná primeraná lehota.

**Správy o plnení Zmluvy**

1. Poskytovateľ pripraví za každý Kvartál trvania Zmluvy Správu o plnení Zmluvy s uvedením všetkých požadovaných informácií o Službách poskytnutých za daný Kvartál. Prvú Správu o plnení Zmluvy je Poskytovateľ povinný pripraviť za prvé tri (3) mesiace, tzn. prvý Kvartál trvania Zmluvy.
2. Poskytovateľ predloží Riadiacemu výboru na schválenie Správy o plnení Zmluvy počas trvania Zmluvy vždy po uplynutí Kvartálu za tento príslušný Kvartál, a to do piateho (5.) kalendárneho dňa nasledujúceho kalendárneho mesiaca, pokiaľ Riadiaci výbor nestanoví inak.
3. Členovia Riadiaceho výboru zastupujúci Objednávateľa sú povinní schváliť Správu o plnení Zmluvy do piatich (5) pracovných dní odo dňa, kedy im bola doručená príslušná Správa o plnení Zmluvy a to tak, že členom Riadiaceho výboru zastupujúcim Poskytovateľa zašlú elektronicky na e-mailovú adresu uvedenú v záhlaví tejto Zmluvy, ako aj poštou schválenú a podpísanú Správu o plnení Zmluvy, alebo v rovnakej lehote zašlú Poskytovateľovi výhrady k predloženej Správe o plnení Zmluvy.
4. Členovia Riadiaceho výboru zastupujúci Poskytovateľa sú oprávnení vyjadriť sa k výhradám Objednávateľa k predloženej Správe o plnení Zmluvy do piatich (5) pracovných dní odo dňa, kedy im boli doručené výhrady Objednávateľa. Zmluvné strany budú spolupracovať pri úprave predloženej Správy o plnení Zmluvy za účelom schválenia jej konečného znenia. V prípade, že sa Poskytovateľ k výhradám Objednávateľa v stanovenej lehote nevyjadrí, má sa za to, že s týmito výhradami súhlasí.
5. Schválenie Správ o plnení Zmluvy Riadiacim výborom je potvrdením toho, že tieto Správy o plnení Zmluvy sú vypracované v súlade so Zmluvou a obsahujú informácie, na základe ktorých je možné posúdiť plnenie Zmluvy.
6. Poskytovateľ na požiadanie poskytne Objednávateľovi alebo osobe poverenej Objednávateľom akékoľvek informácie, ktoré súvisia s plneniami podľa tejto Zmluvy.
7. Poskytovateľ uchováva úplné a presné účtovné doklady o plneniach poskytovaných na základe tejto Zmluvy ako aj pracovné výkazy, pokiaľ ide o poskytovanie Služieb podľa tejto Zmluvy. Uvedené záznamy je Poskytovateľ povinný uchovávať po dobu piatich (5) rokov odo dňa uhradenia konečnej platby Objednávateľom v súlade so Zmluvou.

**Organizácia práce**

1. Poskytovateľ sa zaväzuje dodržiavať všetky technické a bezpečnostné predpisy a zabezpečiť poučenie svojich pracovníkov o všeobecných predpisoch bezpečnosti a ochrany zdravia pri práci, zodpovedá za nich a znáša prípadné dôsledky porušenia týchto predpisov. S vnútornými predpismi Objednávateľa pracovníkov Poskytovateľa preukázateľne písomne oboznámi Objednávateľ. Poskytovateľ je povinný riadiť sa pokynmi zodpovednej osoby za informačnú bezpečnosť menovanú Objednávateľom.
2. V prípade, ak v areáli patriacom Objednávateľovi dôjde k pracovnému úrazu pracovníka Poskytovateľa z dôvodu porušenia technických a bezpečnostných predpisov s ktorými bol oboznámený Objednávateľom, zodpovedá v plnom rozsahu za následky výlučne Poskytovateľ.
3. Pracovníci Poskytovateľa sú povinní dodržiavať zásady všeobecnej spôsobilosti tretích osôb vstupujúcich do priestorov Objednávateľa a iné interné predpisy o výkone a podmienkach prác dodávateľských organizácií, s ktorými budú vopred preukázateľne písomne oboznámení Objednávateľom.
4. Poskytovateľ je povinný zabezpečiť, aby všetci pracovníci Poskytovateľa strpeli vykonanie bezpečnostnej previerky zo strany Úradu pre ochranu ústavných činiteľov.
5. Poskytovateľ sa zaväzuje poskytnúť Objednávateľovi dokumentáciu vzťahujúcu sa k ním zamestnávaným zdravotne znevýhodneným zamestnancom, ktorí sa budú podieľať na poskytovaní plnení podľa tejto Zmluvy, a to podľa požiadaviek Objednávateľa za účelom preukázania zamestnávania týchto zdravotne znevýhodnených zamestnancov Poskytovateľa. Poskytovateľ sa zaväzuje poskytnúť Objednávateľovi sken preukazu zdravotne znevýhodnených zamestnancov alebo iný obdobný doklad, ako aj kópiu pracovnej zmluvy alebo inej dohody v zmysle Zákonníka práce, v ktorej bude deklarovaný výkon činnosti zdravotne znevýhodneného zamestnanca Poskytovateľa aj na účely plnenia tejto Zmluvy. Poskytovateľ je povinný poskytnúť Objednávateľovi uvedenú dokumentáciu ku dňu podpisu tejto Zmluvy; následne v intervale každých šesť (6) kalendárnych mesiacov trvania Zmluvy, vždy najneskôr do 15. dňa kalendárneho mesiaca nasledujúceho po uplynutí príslušných šiestich (6) kalendárnych mesiacov trvania Zmluvy, predloží Poskytovateľ Objednávateľovi vo vzťahu k  zdravotne znevýhodneným zamestnancom, podieľajúcim sa na poskytovaní plnení podľa tejto Zmluvy, úradný doklad preukazujúci, že tento zamestnanec je naďalej v pracovnom alebo inom obdobnom pomere k Poskytovateľovi (napr. výplatnú listinu, doklad vzťahujúci sa k zamestnancovi predložený Sociálnej poisťovni či zdravotnej poisťovni alebo iný doklad akceptovaný Objednávateľom; čestné vyhlásenie Poskytovateľa nie je pre tieto účely postačujúcim dokumentom). Pre vylúčenie pochybností Zmluvné strany uvádzajú, že ku dňu podpisu tejto Zmluvy zamestnáva Poskytovateľ [x][[4]](#footnote-5) zdravotne znevýhodneným zamestnancov, ktorí sa budú podieľať na poskytovaní plnení podľa tejto Zmluvy. V prípade, ak počas trvania Zmluvy dôjde k zmene, respektíve nahradeniu zdravotne znevýhodneného zamestnanca iným zdravotne znevýhodneným zamestnancom spĺňajúcim podmienky tejto Zmluvy, je Poskytovateľ povinný predložiť Objednávateľovi doklady podľa tohto bodu Zmluvy vo vzťahu k náhradnému zdravotne znevýhodnenému zamestnancovi, a to vždy do pätnástich (15) kalendárnych dní odo dňa tejto zmeny. V prípade porušenia tohto bodu Zmluvy má Objednávateľ nárok na zmluvnú pokutu vo výške 1.000,- EUR (slovom: tisíc eur) za každú osobu, o ktorú sa znížil počet zdravotne znevýhodnených osôb zamestnaných Poskytovateľom deklarovaný v rámci Verejného obstarávania, a to za každých 6 (šesť) kalendárnych mesiacov trvania Zmluvy, kedy nie je naplnený počet zdravotne znevýhodnených osôb zamestnaných Poskytovateľom deklarovaný v rámci Verejného obstarávania a podieľajúcich sa na poskytovaní plnení podľa Zmluvy. Objednávateľ je oprávnený preverovať počet zdravotne znevýhodneným zamestnancov Poskytovateľa v periodicite každých šesť (6) kalendárnych mesiacov trvania Zmluvy, pričom je zároveň oprávnený požadovať zaplatenie zmluvnej pokuty vo výške podľa predchádzajúcej vety za každé takéto šesťmesačné obdobie, kedy nie je naplnený zmluvne stanovený počet zdravotne znevýhodnených osôb zamestnaných Poskytovateľom pre účely tejto Zmluvy.[[5]](#footnote-6)

**Povinnosti Poskytovateľa**

1. Poskytovateľ je povinný pri plnení Zmluvy postupovať na vysokej profesionálnej úrovni, so všetkou odbornou starostlivosťou, ktorú možno pri poctivom obchodnom styku od Poskytovateľa požadovať. Poskytovateľ sa zaväzuje dodržiavať pri plnení Zmluvy všetky všeobecne záväzné právne predpisy, technické normy a iné aplikovateľné predpisy.
2. Poskytovateľ je povinný pri plnení Zmluvy dodržiavať zásady poctivého obchodného styku a zdržať sa akéhokoľvek konania, ktoré by mohlo byť posúdené ako konanie v rozpore s dobrými mravmi hospodárskej súťaže.
3. Poskytovateľ je povinný zdržať sa pri plnení Zmluvy akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia Zmluvy.
4. Poskytovateľ je povinný plniť riadne a včas svoje povinnosti podľa Zmluvy a dodržiavať pokyny Objednávateľa. Poskytovateľ je povinný upozorniť Objednávateľa bez zbytočného odkladu na nedostatočnú súčinnosť Objednávateľa, nevhodnú povahu pokynov alebo na ich rozpor s ustanoveniami Zmluvy a/alebo ustanoveniami všeobecne záväzných právnych predpisov, ak Poskytovateľ mohol túto nevhodnosť, respektíve rozpor zistiť pri vynaložení všetkej odbornej starostlivosti. Ak nedostatočná súčinnosť Objednávateľa, nevhodné alebo so Zmluvou a/alebo všeobecne záväznými právnymi predpismi rozporné pokyny prekážajú v riadnom plnení Zmluvy, Poskytovateľ je povinný plnenie záväzkov podľa Zmluvy v nevyhnutnom rozsahu prerušiť do doby poskytnutia potrebnej súčinnosti Objednávateľa, zmeny predmetného pokynu alebo písomného oznámenia, že Objednávateľ trvá na plnení Zmluvy podľa daných pokynov. O dobu, po ktorú bolo potrebné plnenie záväzkov podľa Zmluvy prerušiť, sa predlžuje lehota určená na ich splnenie.
5. Poskytovateľ, ktorý splnil povinnosť uvedenú v bode 139., nezodpovedá za nemožnosť plnenia Zmluvy alebo za Vady poskytnutého plnenia spôsobené nevhodnými alebo so Zmluvou a/alebo všeobecne záväznými právnymi predpismi rozpornými pokynmi, ak na nich Objednávateľ pri plnení Zmluvy písomne trval.
6. Poskytovateľ, ktorý nesplnil povinnosť uvedenú v bode 139., zodpovedá za nemožnosť plnenia Zmluvy alebo za Vady poskytnutého plnenia spôsobené nevhodnými alebo so Zmluvou a/alebo všeobecne záväznými právnymi predpismi rozpornými pokynmi.
7. Poskytovateľ sa ďalej zaväzuje:
	1. poskytovať Služby riadne, včas a v súlade s požiadavkami a pokynmi Objednávateľa;
	2. poskytovať Objednávateľovi záruku za to, že poskytované Služby obsahujú všetky Objednávateľom vyžiadané a schválené funkcie a vlastnosti v čase ich odovzdania a riadneho prevzatia Objednávateľom, a že neobsahujú žiadne Objednávateľom nevyžiadané alebo neschválené funkcie a vlastnosti;
	3. poskytovať Objednávateľovi nevyhnutnú súčinnosť za účelom používania nasadených častí Diela;
	4. udržiavať nasadené časti Diela v prevádzke v súlade s dodanou administrátorskou dokumentáciou, a to až do odovzdania a  prevzatia Diela ako celku;
	5. podľa podmienok tejto Zmluvy odovzdať Objednávateľovi zdrojové kódy k Dielu alebo jeho časti v aktuálnej podobe, udeliť Objednávateľovi súhlas s používaním Diela alebo jeho časti v rozsahu licencie podľa tejto Zmluvy o a odovzdať k Dielu alebo jeho časti všetku a akúkoľvek dokumentáciu, ktorá vznikla vo vzťahu k vykonaniu Diela alebo jeho časti vrátane administrátorských prístupov;
	6. umožniť Objednávateľovi vykonať audit bezpečnosti Diela a vývojového prostredia Poskytovateľa na overenie miery dodržiavania bezpečnostných požiadaviek vyplývajúcich z platných a účinných právnych predpisov a zmluvných požiadaviek a prijať opatrenia na zabezpečenie nápravy zistené z auditu bezpečnosti Diela;
	7. zabezpečiť súlad Diela s platnými a účinnými právnymi predpismi vzťahujúcimi sa na Dielo v čase jeho odovzdania;
	8. vypracovať posúdenie vplyvu na ochranu údajov v zmysle čl. 35 GDPR, ak pri používaní Diela dochádza k spracovateľským operáciám osobných údajov;
	9. aktualizovať diagramy životných situácií a karty životných situácií vedených na Ministerstve vnútra Slovenskej republiky, ak Dielo ovplyvní výkon procesov životnej situácie;
	10. zabezpečiť, aby zhotovené Dielo poskytovalo funkcionalitu automatizovaného testovania každej služby na nefunkčnosť a odosielania (automatizovaných) hlásení o nefunkčnosti služby;
	11. zabezpečiť, aby zhotovené Dielo poskytovalo automatizovaný monitoring SLA parametrov dodaných koncových a aplikačných služieb;
	12. využívať a poskytovať pri elektronickej komunikácii v zmysle Zákona o e-Governmente údaje prostredníctvom modulu procesnej integrácie a integrácie údajov;
	13. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie či odovzdanie Diela, alebo poskytovanie Služieb;
	14. pravidelne, v lehotách a spôsobom dohodnutým s Objednávateľom Objednávateľa informovať o poskytovaní Služieb a predkladať Riadiacemu výboru na schválenie Správy o plnení Zmluvy podľa bodu 124. a nasl. vo vzťahu ku všetkým poskytnutým Službám za príslušné obdobie;
	15. poskytnúť poverenej osobe Objednávateľa informáciu o stave plnenia Zmluvy alebo informáciu súvisiacu s plnením na základe žiadosti Objednávateľa s lehotou vybavenia neprevyšujúcou päť (5) kalendárnych dní;
	16. zabezpečiť vedenie pracovných výkazov podľa tejto Zmluvy a zabezpečiť, aby aj subdodávatelia Poskytovateľa priebežne viedli pracovné výkazy, ako aj bezodkladne ich poskytnúť na požiadanie Objednávateľovi;
	17. bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť poskytovanie Služieb pri plnení jeho záväzkov podľa tejto Zmluvy;
	18. niesť zodpovednosť za vzniknutú škodu spôsobenú Objednávateľovi porušením svojich povinností vyplývajúcich z tejto Zmluvy a/alebo príslušných právnych predpisov v zmysle tejto Zmluvy;
	19. poskytnúť Objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy.
8. Poskytovateľ sa zaväzuje poskytovať súčinnosť novému budúcemu poskytovateľovi služieb identických alebo podobných ako v tejto Zmluve, a to v období najmenej šesť (6) mesiacov pred ukončením Zmluvy za predpokladu, že táto Zmluva nebude so súčasným Poskytovateľom predĺžená.
9. Poskytovateľ sa tiež zaväzuje, že pri predčasnom ukončení tejto Zmluvy zo strany Objednávateľa a zmene subjektu na strane Poskytovateľa poskytne Objednávateľovi alebo subjektu určenému Objednávateľom primeranú súčinnosť pri prechode na nový subjekt na strane Poskytovateľa, najmä v oblasti architektúry a integrácie informačných systémov a informuje nový subjekt na strane Poskytovateľa o všetkých procesných a iných úkonoch pri plnení tejto Zmluvy. Poskytovateľ je povinný poskytnúť súčinnosť novému subjektu na strane Poskytovateľa v období maximálne troch (3) kalendárnych mesiacov od predčasného ukončenia tejto Zmluvy a v rozsahu minimálne štyridsiatich (40) hodín konzultácií a ďalších potrebných činností a úkonov za jeden (1) kalendárny mesiac. Objednávateľ a Poskytovateľ môžu za týmto účelom podpísať dodatok k Zmluve, ktorého predmetom bude poskytnutie súčinnosti tretej strane ako novému subjektu na strane poskytovateľa. Poskytovateľ sa zaväzuje poskytnúť súčinnosť v zmysle tohto bodu Zmluvy najmä v oblasti:
	1. podpory a prípravy verejného obstarávania za účelom obstarania nového poskytovateľa (najmä vo forme konzultácií zo strany Poskytovateľa);
	2. nevyhnutnej podpory nového poskytovateľa po podpise zmluvy (najmä vo forme zaškolenia zamestnancov nového poskytovateľa);
	3. konkrétnych konzultácii vzťahujúcim sa k Dielu, a to aj po uplynutí platnosti a účinnosti tejto Zmluvy.

Zmluvné strany sa dohodli, že súčinnosť v zmysle tohto bodu Zmluvy je súčasťou odmeny Poskytovateľa za poskytovanie plnení podľa tejto Zmluvy.

**Povinnosti Objednávateľa**

1. Objednávateľ poskytne na požiadanie Poskytovateľovi všetky informácie, ktoré má k dispozícii a sú potrebné na realizáciu plnení podľa Zmluvy, ako aj potrebnú súčinnosť pri plnení záväzkov Poskytovateľa podľa tejto Zmluvy.
2. Objednávateľ sa zaväzuje:
	1. poskytnúť Poskytovateľovi všetku potrebnú súčinnosť pri poskytovaní Služieb podľa navrhovaného spôsobu a postupu poskytnutia Služieb;
	2. zabezpečiť Poskytovateľovi v primeranom rozsahu potrebné informácie a prípadné Konzultácie k súčasnému technologickému postupu, ak bude Objednávateľ takými informáciami disponovať a tieto budú nevyhnutné na poskytovanie Služieb;
	3. za predpokladu dodržania bezpečnostných a prípadných ďalších predpisov Objednávateľa zabezpečiť pre Poskytovateľa poverenia, na základe ktorých bude môcť získavať informácie na dohodnutých miestach;
	4. za predpokladu dodržania bezpečnostných a prípadných ďalších predpisov Objednávateľa sprístupniť priestory, technickú, komunikačnú a systémovú infraštruktúru pre poskytovanie Služieb podľa tejto Zmluvy a podľa potreby vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup ku všetkým zariadeniam, ku ktorým je jeho prístup potrebný pre poskytnutie Služieb, vrátane zdrojov energie, elektronickej komunikačnej siete, vrátane vzdialeného prístupu, a podobne, v rozsahu nevyhnutnom pre riadne poskytnutie Služby, pričom nevyhnutné náklady tohto prístupu, energií atď. bude znášať Objednávateľ; náklady na prevádzku komunikačnej linky pre vzdialený prístup bude hradiť Poskytovateľ;
	5. zabezpečiť v nevyhnutnom rozsahu prítomnosť oprávnenej osoby za Objednávateľa v mieste plnenia u Objednávateľa na splnenie záväzku Poskytovateľa v zmysle tejto Zmluvy;
	6. zabezpečiť odborných pracovníkov (kľúčových expertov) pre jednotlivé problémové oblasti s potrebnými kompetenciami pre rozhodovanie a bezodkladne oznámiť Poskytovateľovi akúkoľvek zmenu odborných pracovníkov (kľúčových expertov) a kontaktných osôb;
	7. zabezpečiť Poskytovateľovi všetky prípadné relevantné legislatívne, metodické, koncepčné, dokumentačné, normatívne a ďalšie materiály a dokumenty vzťahujúce sa k problematike Informačného systému, ak bude Objednávateľ takými informáciami disponovať, výlučne však za predpokladu, že Poskytovateľ nemá k takýmto materiálom sám prístup a len v rozsahu, v akom si tento prístup nevie Poskytovateľ zabezpečiť sám.

**Zmluvy o subdodávke**

1. Poskytovateľ je oprávnený zabezpečiť plnenie tejto Zmluvy alebo jej častí aj prostredníctvom tretích strán ako subdodávateľov. Na poskytovanie plnení, ktoré tvoria súčasť poskytovaných plnení pre Objednávateľa, má Poskytovateľ za podmienok dohodnutých v tejto Zmluve právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Zmluvy v súlade s § 41 ods. 8 Zákona o verejnom obstarávaní a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
2. Poskytovateľ zodpovedá za plnenie Zmluvy treťou osobou ako subdodávateľom tak, ako keby plnenie realizované na základe takejto Zmluvy realizoval sám. Poskytovateľ sa zaväzuje, že v prípade poskytnutia plnenia podľa tejto Zmluvy prostredníctvom subdodávateľov alebo treťou stranou dodrží štandardy pre aktualizáciu informačno-komunikačných technológií a štandardy pre účasť tretej strany v súlade s Vyhláškou o štandardoch pre ITVS, a tiež Metodickým pokynom pre riadenie IT projektov. Ak sa počas trvania Zmluvy preukáže, že Poskytovateľ povinnosť podľa predchádzajúcej vety porušil, Objednávateľ má právo odmietnuť akceptáciu plnenia a vzniká mu nárok na náhradu škody.
3. Poskytovateľ, jeho subdodávatelia v zmysle § 2 ods. 5 písm. e) Zákona o verejnom obstarávaní a subdodávatelia podľa § 2 ods. 1 písm. a) bod 7 Zákona o RPVS musia byť zapísaní do registra partnerov verejného sektora, a to počas celej doby trvania Zmluvy, alebo počas obdobia vykonávania plnenia na účet Poskytovateľa. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o RPVS. Porušenie tejto povinnosti sa považuje za podstatné porušenie tejto Zmluvy a je dôvodom, ktorý oprávňuje Objednávateľa na odstúpenie od Zmluvy.
4. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o RPVS.
5. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o RPVS. Objednávateľ nie je v omeškaní a nie je povinný plniť svoje povinnosti podľa Zmluvy, ak nastanú dôvody podľa § 15 ods. 2 Zákona o RPVS.
6. Poskytovateľ je povinný ku dňu podpisu tejto Zmluvy písomne oznámiť Objednávateľovi obchodné meno, sídlo a identifikačné číslo všetkých subdodávateľov, meno a priezvisko, adresu pobytu a dátum narodenia osôb oprávnených konať za jednotlivých subdodávateľov, ako aj akékoľvek iné Objednávateľom požadované údaje.Poskytovateľ je povinný písomne oznámiť Objednávateľovi zmenu uvedených údajov vzťahujúcich sa k jednotlivým subdodávateľom, a to bez zbytočného odkladu po takejto zmene. Akákoľvek zmena jednotlivých subdodávateľov, prostredníctvom ktorých zabezpečuje Poskytovateľ plnenie tejto Zmluvy, je podmienená predchádzajúcim písomným súhlasom Objednávateľa udeleným Poskytovateľovi na zabezpečenie realizácie plnenia tejto Zmluvy iným konkrétnym subdodávateľom; bez udelenia takéhoto súhlasu Objednávateľom nie je Poskytovateľ oprávnený zabezpečovať akékoľvek plnenie alebo časť plnenia tejto Zmluvy inou treťou osobou ako Objednávateľom schváleným subdodávateľom. V prípade zmeny jednotlivých subdodávateľov je Poskytovateľ za účelom získania písomného súhlasu Objednávateľa podľa tohto bodu povinný poskytnúť Objednávateľovi vopred vo vzťahu ku každému navrhovanému novému subdodávateľovi jeho obchodné meno, sídlo a identifikačné číslo, meno a priezvisko, adresu pobytu a dátum narodenia osôb oprávnených konať za navrhovaného subdodávateľa, ako aj akékoľvek iné Objednávateľom požadované údaje.
7. Pre vylúčenie pochybností, ak subdodávateľ Poskytovateľa vytvorí akékoľvek autorské dielo, ktoré je predmetom plnenia podľa Zmluvy, takéto dielo sa považuje za dielo Poskytovateľa a všetky licenčné podmienky sa riadia bodmi 155. a nasl. Zmluvy.
8. Ak má Poskytovateľ licenčné práva k akémukoľvek autorskému dielu alebo ak má byť licencia k tomuto dielu dodaná Objednávateľovi podľa Zmluvy, takéto dielo sa považuje za dielo tretej strany a všetky licenčné podmienky sa riadia bodmi 155. a nasl. Zmluvy.

**Autorské práva**

1. Vzhľadom na to, že súčasťou poskytovania Služieb podľa tejto Zmluvy môže byť aj:
	1. vytvorenie plnení, ktoré môžu napĺňať znaky počítačového programu v zmysle Autorského zákona;
	2. použitie počítačových programov Poskytovateľa alebo tretích osôb vytvorených nezávisle od Informačného systému, ktoré sú na trhu obchodne dostupné a riadia sa podľa osobitných licenčných podmienok (tzv. preexistentný obchodne dostupný proprietárny SW);
	3. použitie počítačových programov Poskytovateľa alebo tretích osôb vytvorených nezávisle od Informačného systému, ktoré nie sú na trhu samostatne obchodne dostupné a riadia sa podľa osobitných licenčných podmienok (tzv. preexistentný obchodne nedostupný proprietárny SW);
	4. použitie open source počítačových programov Poskytovateľa alebo tretích osôb vytvorených nezávisle od Informačného systému, ktoré sa riadia osobitnými open source licenčnými podmienkami (tzv. preexistentný open source SW);

je aj k týmto súčastiam Informačného systému poskytovaná licencia za podmienok a v rozsahu dohodnutom v tejto Zmluve, a to na účel, pre ktorý bol Informačný systém vytvorený.

1. Zmluvné strany sa dohodli, že pokiaľ Poskytovateľ vytvorí v rámci plnenia tejto Zmluvy pre Objednávateľa počítačový program chránený autorským právom alebo jeho časť v zmysle bodu 155. písm. a. tejto Zmluvy, Poskytovateľ udeľuje Objednávateľovi licenciu za podmienok a v rozsahu dohodnutom v tejto Zmluve pre Autorské dielo. Poskytovateľ ako nositeľ autorských práv k Autorskému dielu udeľuje touto Zmluvou Objednávateľovi podľa § 91 ods. 2 Autorského zákona neodvolateľný súhlas bez akýchkoľvek výhrad na použitie Autorského diela na účely podľa tejto Zmluvy, ako aj na akékoľvek známe použitie Autorského diela a na akékoľvek iné nakladanie s Autorským dielom, ktoré je možné podľa aktuálneho stavu techniky, na účel realizácie predmetu tejto Zmluvy, a tiež na účel akéhokoľvek iného využitia podľa vlastného uváženia Objednávateľa, a to najmä na:
2. sprístupňovanie Autorského diela v elektronickej podobe;
3. uverejnenie Autorského diela;
4. spracovanie Autorského diela;
5. spojenie Autorského diela s iným dielom;
6. zaradenie do súborného alebo iného Autorského diela;
7. zaradenie Autorského diela do databázy;
8. vyhotovenie rozmnoženiny Autorského diela, či už v tlačenej alebo elektronickej podobe;
9. verejné rozširovanie originálu Autorského diela alebo rozmnoženiny Autorského diela;
10. uvedenie Autorského diela na verejnosti;
11. použitie Autorského diela na nekomerčné (propagačné) a komerčné účely;
12. spracovanie, preklad a adaptáciu;
13. úpravu, zmenu, dokončenie alebo akýkoľvek iný zásah do Autorského diela;
14. verejný prenos, vrátane sprístupňovania Autorského diela verejnosti.
15. Pre vylúčenie pochybností Zmluvné strany výslovne vyhlasujú, že Objednávateľ v rámci poskytnutej licencie a súhlasu na poskytnutie licencie, respektíve sublicencie je oprávnený udeliť a poskytnúť licenciu, respektíve sublicenciu tretej strane, a to aj takej tretej strane, ktorej predmet činnosti je úplne alebo z podstatnej časti zhodný s predmetom činnosti Poskytovateľa. Zmluvné strany sa najmä výslovne dohodli, že Objednávateľ je bez potreby akéhokoľvek ďalšieho povolenia Poskytovateľa oprávnený udeliť inému orgánu verejnej moci Slovenskej republiky sublicenciu na použitie Autorského diela v súlade s účelom, na aký bude vytvorené, vrátane subjektov ovládaných týmito orgánmi verejnej moci v zmysle § 66a Obchodného zákonníka alebo subjektov zriadených orgánom verejnej moci za účelom plnenia úloh vo verejnom záujme (bez ohľadu na ich právnu formu), pokiaľ to nie je v rozpore s pravidlami na ochranu hospodárskej súťaže.
16. Poskytovateľ neodvolateľne, bezpodmienečne a bez akýchkoľvek výhrad udeľuje súhlas Objednávateľovi na spracovanie, úpravy a preklad Autorských diel, vrátane strojového či zdrojového kódu, samotným Objednávateľom alebo Objednávateľom poverenými tretími osobami. Poskytovateľ udeľuje Objednávateľovi tiež neodvolateľný a bezpodmienečný súhlas bez akýchkoľvek výhrad na používanie podporných prostriedkov a konverzných programov.
17. Licencia udelená podľa tejto Zmluvy sa vzťahuje aj na jednotlivé časti Autorských diel, Moduly, na vyjadrenie v strojovom aj zdrojovom kóde, ako aj kompletný dokumentačný, projektový a podkladový materiál k nim, koncepčné prípravné materiály, súvisiacu dokumentáciu a na prípadné ďalšie verzie počítačových programov obsiahnutých v Informačnom systéme upravené na základe tejto Zmluvy.
18. V prípade, že v priebehu realizácie Zmluvy dôjde súčinnosťou Objednávateľa a Poskytovateľa k vzniku spoločného diela v zmysle § 10 Autorského zákona, Poskytovateľ udeľuje Objednávateľovi licenciu a sublicenciu v rozsahu a obsahu podľa bodu 155. a nasl. tejto Zmluvy. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Poskytovateľa a Objednávateľa dielo spoluautorov, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Poskytovateľ udelil Objednávateľovi súhlas k akejkoľvek zmene alebo inému zásahu do diela spoluautorov.
19. Licencia podľa tejto Zmluvy sa udeľuje bez akéhokoľvek územného a vecného obmedzenia (najmä na neobmedzený počet zariadení a užívateľov), na celý čas trvania majetkových autorských práv k Autorskému dielu ako aj Dielu, a to aj po skončení tejto Zmluvy akýmkoľvek spôsobom. Účinnosť tejto licencie nastáva momentom prevzatia (akceptácie) Diela, Autorského diela, respektíve Služieb zo strany Objednávateľa spôsobom podľa tejto Zmluvy; do tohto momentu je Objednávateľ oprávnený počítačový program a iné Autorské diela použiť v rozsahu a spôsobom nevyhnutným na vykonanie prevzatia (akceptácie) Diela, Autorského Diela, respektíve Služieb.
20. Udelenie licencie nie je možné zo strany Poskytovateľa za žiadnych okolností vypovedať a jej účinnosť trvá aj po skončení účinnosti tejto Zmluvy.
21. Poskytnutie súhlasu na použitie Autorských diel ako aj udelenie licencie podľa tejto Zmluvy k Autorským dielam je podľa dohody Zmluvných strán bezodplatné.
22. Licenciu podľa tejto Zmluvy udeľuje Poskytovateľ Objednávateľovi  ako licenciu výhradnú. Poskytovateľ nesmie udeliť tretej osobe licenciu na žiadny spôsob použitia Autorských diel a je povinný sám sa zdržať použitia akýmkoľvek spôsobom. Zánikom Objednávateľa prechádzajú jeho práva a povinnosti z licenčných dojednaní podľa tejto Zmluvy na jeho právneho nástupcu. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Poskytovateľom Objednávateľovi.
23. V zmysle § 91 ods. 2 sa Zmluvné strany výslovne dohodli, že autor nie je oprávnený Autorské dielo sám použiť, ako ani udeliť tretej osobe súhlas na jeho použitie. Zmluvné strany výslovne vyhlasujú a súhlasia, že uvedené dojednanie vyplýva z a je v súlade s oprávnenými záujmami Objednávateľa.
24. Poskytovateľ udeľuje Objednávateľovi neodvolateľný súhlas bez akýchkoľvek výhrad, aby Objednávateľ udelil súhlas tretej osobe na použitie Autorských diel alebo ich časti v rozsahu udelenej licencie, alebo aby nadobudnutú licenciu postúpil tretej osobe.
25. Poskytovateľ sa zaväzuje, že nebude poskytovať zdrojové kódy ani ich kompilovanú verziu iným subjektom ako Objednávateľovi bez predchádzajúceho písomného súhlasu Objednávateľa.
26. V prípade potreby Poskytovateľ na účel realizácie Zmluvy zabezpečí pre Objednávateľa od tretej osoby oprávnenia v obdobnom rozsahu ako je licencia udelená na základe tejto Zmluvy. Pre vylúčenie pochybností, Poskytovateľ sa zaväzuje zabezpečiť pre Objednávateľa oprávnenia v rozsahu obdobnom licencii podľa tejto Zmluvy aj k Autorským dielam tretích osôb dodaným zo strany Poskytovateľa v rámci plnenia Zmluvy, s výnimkou tých Autorských diel, pri ktorých došlo k vzniku licenčného vzťahu medzi Objednávateľom a treťou stranou priamo. Poskytovateľ vyhlasuje, že oprávnenia Objednávateľovi v rozsahu obdobnom licencii tretími stranami sú poskytované Objednávateľovi bezodplatne.
27. Poskytovateľ zodpovedá za to, že pri vytvorení Autorského diela neporuší autorské práva alebo iné práva duševného vlastníctva tretích osôb. V prípade, že si akákoľvek tretia osoba, vrátane zamestnancov Poskytovateľa a/alebo jeho subdodávateľov, uplatní akýkoľvek nárok proti Objednávateľovi z titulu porušenia autorských práv a/alebo práv priemyselného a/alebo iného duševného vlastníctva tejto tretej osoby alebo akékoľvek iné nároky v akejkoľvek súvislosti s touto Zmluvou, Poskytovateľ sa zaväzuje:
	1. bezodkladne obstarať na svoje vlastné náklady a výdavky od takejto tretej osoby súhlas, respektíve licenciu na používanie jednotlivých plnení dodaných, poskytnutých, vykonaných a/alebo vytvorených Poskytovateľom, jeho subdodávateľom alebo diel tretích osôb pre Objednávateľa, alebo upraviť pri zachovaní plnej funkčnosti jednotlivé plnenia dodané, poskytnuté, vykonané a/alebo vytvorené Poskytovateľom, jeho subdodávateľom pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenia dodané, poskytnuté, vykonané a/alebo vytvorené Poskytovateľom, jeho subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti; a
	2. poskytnúť Objednávateľovi na svoje náklady akúkoľvek a všetku účinnú pomoc v súvislosti s uplatnením vyššie uvedeného nároku tretej osoby; a
	3. nahradiť Objednávateľovi akúkoľvek škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
28. Poskytovateľ sa zaväzuje odovzdať Objednávateľovi informácie, údaje, podklady a dokumentáciu potrebnú na tvorbu, údržbu, spracovanie a modifikáciu Autorských diel, vrátane počítačových programov a informačných systémov, a to vo forme kompletnej dokumentácie pozostávajúcej z dokumentácie nastavenia systému a zdokumentovaných zdrojových kódov vo forme listingu programov, ktoré Poskytovateľ vytvoril pri realizácií záväzku Poskytovateľa podľa tejto Zmluvy, a spolu s tým aj všetky dispozičné autorské práva viažuce sa k dokumentácii a programom tak, aby s nimi mohol Objednávateľ nakladať v súlade s touto Zmluvou v rozsahu licencie pre Autorské dielo, na ktoré sa tieto informácie, údaje, podklady a dokumentáciu viažu. Poskytovateľ je povinný odovzdať Objednávateľovi vyššie popísané informácie, údaje, podklady a dokumentáciu k počítačovým programom a informačným systémom, respektíve iným Autorským dielam vytvoreným alebo prevádzkovaným podľa tejto Zmluvy pri dodaní Autorského diela ako súčasť dodania Autorského diela a ďalej bez zbytočného odkladu po každej ním realizovanej modifikácii takéhoto diela, alebo pri ním realizovanej zmene parametrizácie diela v papierovej forme a v elektronickej forme na USB kľúči v počte jeden (1) kus.
29. Ak nie je v tejto Zmluve uvedené inak, Poskytovateľ touto Zmluvou bezodplatne prevádza na Objednávateľa všetky osobitné práva Poskytovateľa databázy podľa § 135 ods. 1 Autorského zákona, ktoré Poskytovateľ ako Poskytovateľ databázy má k súčastiam plnenia predmetu Zmluvy, ktoré sú databázou, a to v rozsahu uvedenom v tomto článku Zmluvy.
30. Zmluvné strany sa dohodli, že pokiaľ Poskytovateľ pri plnení tejto Zmluvy, ako súčasť Služby použije (spravidla ich spracovaním) počítačový program Poskytovateľa alebo tretích strán, v takomto prípade udelí Objednávateľovi oprávnenie (licenciu) používať takýto počítačový program v súlade s osobitnými licenčnými podmienkami tretích strán, avšak výlučne na základe predchádzajúceho písomného súhlasu Objednávateľa. Pre kvalifikovanie počítačového programu Poskytovateľa alebo tretej strany je nevyhnutné splniť jednu z podmienok:
31. ide o „preexistentný obchodne dostupný proprietárny SW“, tzn. taký softvér (softvérový produkt vrátane databáz) výrobcov/subjektov vykonávajúcich hospodársku/obchodnú činnosť bez ohľadu na právne postavenie a spôsob ich financovania, ktorý je na trhu bežne dostupný, t. j. ponúkaný na území Slovenskej republiky alebo v rámci Európskej únie bez obmedzení a ktorý v čase uzavretia Zmluvy spĺňa znaky výrobku alebo tovaru v zmysle slovenskej legislatívy; hospodárskou činnosťou je každá činnosť, ktorá spočíva v ponuke tovaru a/alebo služieb na trhu;
32. ide o „preexistentný obchodne nedostupný proprietárny SW“, tzn. taký softvér (softvérový produkt vrátane databáz), ktorý nie je samostatne voľne obchodne dostupný ani obchodovaný, ale spĺňa podmienky preexistentného proprietárneho SW, ktorý vznikol nezávisle od Služby; Zmluvné strany sa dohodli, že v prípade, ak súčasťou Zmluvy je preexistentný obchodne nedostupný SW, Poskytovateľ je povinný v čase odovzdania Služby alebo jej časti udeliť Objednávateľovi licenciu v súlade s týmto článkom Zmluvy na používanie preexistentného obchodne nedostupného proprietárneho SW v rozsahu nevyhnutnom na funkčné používanie Služby alebo jej časti (s výnimkou použitia, ktoré má obchodný charakter) v súlade s účelom, na aký je Služba alebo jej časť vytvorená a na celé obdobie existencie Služby ako celku;
33. ide o „preexistentný open source SW“, tzn. taký open source softvér, ktorý umožňuje spustenie, analyzovanie, modifikáciu a zdieľanie zdrojového kódu, vrátane detailného komentovania zdrojových kódov a úplnej užívateľskej, prevádzkovej a administrátorskej dokumentácie; Poskytovateľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať; Objednávateľ je v prípade použitia open source povinný dodržiavať podmienky konkrétnej open source licencie vzťahujúcej sa na dotknutý open source počítačový program; pod pojmom open source softvér nie je chápaný počítačový program zodpovedajúci verejnej licencii Európskej únie v súlade s ustanoveniami Zákona o ITVS.

V prípade, že pri zhotovení Diela alebo dodaní Služby podľa tejto Zmluvy má vzniknúť alebo sa stane jeho súčasťou preexistentný obchodne dostupný proprietárny SW, preexistentný obchodne nedostupný proprietárny SW alebo preexistentný open source SW (ďalej spolu len „preexistentný SW“), ich využitie pri plnení tejto Zmluvy je možné výlučne len na základe predchádzajúceho písomného súhlasu Objednávateľa a za podmienky, že Poskytovateľ poskytne licenciu alebo zabezpečí poskytnutie licencie na využitie týchto preexistentných SW bezodplatne a podľa požiadaviek Objednávateľa, pokiaľ možno za rovnakých podmienok ako je licencia na Autorské dielo podľa tejto Zmluvy, a takým spôsobom aby bol Objednávateľ schopný zabezpečovať plynulú, bezpečnú a spoľahlivú prevádzku Informačného systému. Poskytovateľ zodpovedá za úhradu licenčných poplatkov za použitie preexistentného SW a súvisiacich služieb podpory a iných plnení v celom rozsahu.

**Záväzok mlčanlivosti a citlivé informácie**

1. Každá zo Zmluvných strán sa v rámci realizácie tejto Zmluvy zaväzuje, že:
	1. všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok) zaznamenané či už v písomnej, elektronickej alebo v akejkoľvek inej zmyslami vnímateľnej podobe jej odovzdané, poskytnuté, sprístupnené alebo akýmkoľvek iným spôsobom ňou získané od druhej Zmluvnej strany alebo jej subdodávateľov alebo tretích strán podieľajúcich sa na plnení tejto Zmluvy bude udržiavať v diskrétnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie tejto Zmluvy, nebude používať v rozpore s týmto vyhlásením a ani žiadne z uvedených citlivých informácií neodovzdá ani neposkytne žiadnej inej fyzickej ani právnickej osobe, a to počas ani po ukončení tejto Zmluvy;
	2. zabezpečí riadne a včasné zachovávanie mlčanlivosti o vyššie uvedených citlivých informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných tretích osôb;
	3. v prípade nedodržania ktoréhokoľvek z vyhlásení alebo porušenia ktorejkoľvek povinnosti alebo záväzku uvedených v tomto bode Zmluvy nahradí druhej Zmluvnej strane podľa § 373 a nasl. Obchodného zákonníka akúkoľvek a všetku škodu, ktorá jej nedodržaním alebo porušením týchto vyhlásení, povinností alebo záväzkov vznikla.
2. Ustanoveniami bodu 173. Zmluvy nie je dotknuté plnenie povinností Objednávateľa vyplývajúcich z ustanovenia § 47a Občianskeho zákonníka a príslušných ustanovení Zákona o slobodnom prístupe k informáciám.
3. Ustanoveniami bodu 173. Zmluvy nie je dotknuté právo na ochranu obchodného tajomstva v zmysle príslušných ustanovení Obchodného zákonníka a každá zo Zmluvných strán sa zaväzuje toto rešpektovať v plnom rozsahu.
4. Objednávateľ je povinný zaobchádzať a nakladať so všetkými vecami, podkladmi, materiálmi, údajmi a informáciami, ktoré obdrží v súvislosti s plnením Zmluvy od Poskytovateľa, ako s citlivými a bez predchádzajúceho písomného súhlasu Poskytovateľa nie je oprávnený takéto veci, podklady, materiály, údaje alebo informácie sprístupniť tretej osobe. Tento záväzok Objednávateľa sa netýka jeho povinnosti sprístupňovania informácií podľa Zákona o slobodnom prístupe k informáciám.
5. Poskytovateľ je povinný zaobchádzať a nakladať so všetkými vecami, podkladmi, materiálmi, údajmi a informáciami, ktoré obdrží v súvislosti s plnením Zmluvy od Objednávateľa, ako s citlivými a bez predchádzajúceho písomného súhlasu Objednávateľa nie je oprávnený takéto veci, podklady, materiály, údaje alebo informácie sprístupniť tretej osobe.
6. Poskytovateľ sa zaväzuje oboznámiť a následne zabezpečiť od svojich zamestnancov realizujúcich predmet plnenia Zmluvy dodržiavanie povinnosti dodržiavania ochrany údajov a záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného, respektíve služobného pomeru.
7. Poskytovateľ je povinný zabezpečiť písomné vyhlásenia o dodržiavaní záväzku mlčanlivosti podpísané príslušnými zamestnancami Poskytovateľa ako aj jeho subdodávateľmi.
8. Všetky veci, podklady, materiály, údaje alebo informácie poskytnuté Poskytovateľovi a evidované údaje musia byť po ukončení obchodných vzťahov na základe tejto Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. Toto ustanovenie neplatí v prípade vzájomných zmlúv a projektovej dokumentácie medzi Zmluvnými stranami, ktoré ale nesmú byť bez súhlasu Objednávateľa sprístupnené tretej strane.
9. Záväzok mlčanlivosti sa nevzťahuje na také veci, podklady, materiály, údaje alebo informácie, u ktorých bude preukázané, že sú alebo sa stali všeobecne známymi bez zavinenia Poskytovateľa.
10. Poskytovateľ je povinný strpieť výkon kontroly, auditu alebo overovania oprávnenými osobami poverenými Objednávateľom a poskytnúť im všetku potrebnú súčinnosť.

**Ochrana osobných údajov**

1. Ak Poskytovateľ pri plnení predmetu Zmluvy bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 GDPR a § 5 písm. p) Zákona o ochrane osobných údajov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle článku 28 GDPR a § 34 Zákona o ochrane osobných údajov. V zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb, povinnosti a práva Objednávateľa ako prevádzkovateľa a povinnosti a práva Poskytovateľa ako sprostredkovateľa, ako i ustanovia ďalšie práva a povinnosti v súlade s GDPR a Zákonom o ochrane osobných údajov.
2. Zmluvné strany sú povinné zachovávať mlčanlivosť o osobných údajoch a zaviazať mlčanlivosťou zamestnancov alebo pracovníkov, ktorí prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
3. Zmluvné strany podpisom tejto Zmluvy potvrdzujú svoje záväzky dodržiavať GDPR a všetky ďalšie platné a účinné všeobecne záväzné právne predpisy o ochrane osobných údajov. Akékoľvek porušenie ochrany osobných údajov sa považuje za porušenie tejto Zmluvy.
4. Ak si Zmluvné strany navzájom poskytujú osobné údaje dotknutých osôb tak, ako ich definujú všeobecne záväzné právne predpisy o ochrane osobných údajov, Zmluvné strany vyhlasujú, že disponujú primeraným právnym základom pre takéto poskytnutie osobných údajov. Zmluvné strany zároveň vyhlasujú, že príslušné dotknuté osoby boli vopred informované o poskytnutí ich osobných údajov druhej Zmluvnej strane, ako aj o tom, že informácie o spracúvaní osobných údajov sú dostupné na webovom sídle Objednávateľa www.ustavnysud.sk.

**Kybernetická a informačná bezpečnosť**

1. Poskytovateľ sa v súvislosti s plnením predmetu Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované Zákonom o kybernetickej bezpečnosti, Zákonom o ITVS, Vyhláškou o štandardoch pre ITVS a Vyhláškou NBÚ, ako aj bezpečnostné požiadavky uvedené v tejto Zmluve.
2. Poskytovateľ dodá do pätnástich (15) kalendárnych dní odo dňa podpisu tejto Zmluvy Objednávateľovi zoznam pracovných rolí, ktoré majú mať prístup k informáciám, údajom a Informačnému systému Objednávateľa. Poskytovateľ má zároveň povinnosť písomne oznámiť Objednávateľovi každú zmenu v tomto zozname bez zbytočného odkladu, najneskôr do pätnástich (15) kalendárnych dní od dátumu zmeny. Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa predchádzajúcich bodov, ako aj o povinnosti mlčanlivosti a o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala.
3. Poskytovateľ sa zaväzuje zaistiť bezpečnosť a odolnosť Informačného systému voči aktuálne známym typom útokov a pred odovzdaním akejkoľvek zmeny Informačného systému vykonať akceptačné testovanie na prítomnosť známych zraniteľností. V prípade zistenia zraniteľností sa Poskytovateľ zaväzuje tieto zraniteľnosti odstrániť, opätovne vykonať akceptačné testovanie a zdokumentovaný výsledok testovania odovzdať Objednávateľovi spolu s dodávaným riešením.
4. Poskytovateľ sa zaväzuje chrániť všetky informácie poskytnuté Objednávateľom.
5. Poskytovateľ sa zaväzuje umožniť Objednávateľovi alebo Objednávateľom určenému audítorovi vykonať kontrolné činnosti alebo bezpečnostný audit u Poskytovateľa vo vzťahu k poskytovaným činnostiam a informačným systémom zabezpečujúcich poskytovanie základnej služby Objednávateľa.
6. Poskytovateľ sa zaväzuje dodržiavať nasledovné bezpečnostné opatrenia a zásady:
	1. všetky vstupy aplikácií tvoriacich Informačný systém sú kontrolované na valídnosť a sú sanitované;
	2. je zapnutá len nutne potrebná funkcionalita, porty a IP adresy a všetky ostatné sú vypnuté;
	3. v prípade, že je nevyhnutné vykonávať správu Informačného systému na diaľku, je to možné vykonávať výhradne prostredníctvom šifrovaných protokolov výhradne Objednávateľom kontrolovaným spôsobom a každý vzdialený zásah musí byť zdokumentovaný a záznam o tomto zásahu musí byť odovzdaný Objednávateľovi najneskôr nasledujúci týždeň po týždni, kedy bol predmetný zásah vykonaný;
	4. všetky inštalačné, systémové, správcovské a administrátorské účty sú zdokumentované a majú unikátne prvotné heslo zložené z náhodnej kombinácie veľkých a malých písmen, číslic a nepovinných znakov tak, aby spĺňali pravidlá pre tzv. „silné heslo“;
	5. všetky administrátorské heslá a prístupové údaje a dokumentácia sú k dispozícií aj Objednávateľovi v zabezpečenom formáte (minimálne v zalepenej obálke);
	6. Informačný systém musí disponovať funkcionalitou pre zmenu používateľských a administrátorských účtov, resetovanie hesiel a funkcionalitou zablokovania používateľského účtu, respektíve jeho následné odstránenie;
	7. všetky komponenty Informačného systému sú aktuálne a podporované výrobcom a postup pri aktualizácii a aplikácii záplat musí byť logovaný (monitorovaný), zdokumentovaný a dodržiavaný ako Poskytovateľom tak aj Objednávateľom;
	8. Poskytovateľ musí umožniť Objednávateľovi vykonať skeny zraniteľností alebo penetračné testy každého dodávaného riešenia pred jeho finálnym odovzdaním a Poskytovateľ sa zaväzuje nedostatky zistené týmto testovaním pred odovzdaním riešenia odstrániť;
	9. všetky zmeny v Informačnom systéme musia byť zdokumentované a dokumentácia a zdrojové kódy musia byť poskytnuté Objednávateľovi bezpečným spôsobom najneskôr v čase nasadenia zmeny do produkčného prostredia; zároveň sa Objednávateľ zaväzuje  použiť zdrojové kódy výlučne v prípade, keď nie je odstránenie incidentu možné zabezpečiť iným spôsobom a nie je možné zabezpečiť prítomnosť Poskytovateľa za účelom odstránenia incidentu; použitie zdrojových kódov je možné iba na základe preukázateľných inštrukcií Poskytovateľa; Poskytovateľ nenesie zodpovednosť za prípadné Vady Informačného systému spôsobené zásahom Objednávateľa alebo akejkoľvek tretej strany, ktoré neboli vopred preukázateľným spôsobom zo strany Poskytovateľa odsúhlasené;
	10. na vyžiadanie Objednávateľa je Poskytovateľ povinný sprístupniť dokumentáciu aktivít zamestnancov Poskytovateľa a tretích strán najneskôr do dvadsiatich štyroch (24) hodín od požiadavky;
	11. Poskytovateľ pri výkone činností dbá na vykonávanie svojich činnosti v súlade s bezpečnostnými štandardami, bezpečnostnou politikou, bezpečnostnou dokumentáciou, odporúčanými bezpečnostnými postupmi a v súlade so zásadami due diligence a due care;
	12. Poskytovateľ sa zaväzuje zabezpečiť vykonávanie bezpečnostného monitoringu a riadenia identifikovaných bezpečnostných incidentov;
	13. Poskytovateľ sa zaväzuje zabezpečiť riadenie prístupov a riadenie používateľov, ktorí budú mať prístup k Informačnému systému Objednávateľa minimálne rovnakým spôsobom a v rovnakom rozsahu, ako toto riadenie prístupov a používateľov realizuje Objednávateľ; za týmto účelom sa Poskytovateľ zaväzuje dodržiavať internú smernicu Objednávateľa ohľadom riadenia prístupov a používateľov.
7. Poskytovateľ berie na vedomie, že zapojenie ďalšieho subdodávateľa úplne alebo čiastočne zabezpečujúceho plnenie pre Objednávateľa namiesto Poskytovateľa musí byť s Objednávateľom vopred dohodnuté a odsúhlasené písomným dodatkom k tejto Zmluve.
8. Poskytovateľ sa zaväzuje bezodkladne, najneskôr do dvadsiatich štyroch (24) hodín informovať Objednávateľa o všetkých identifikovaných kybernetických bezpečnostných incidentoch a o všetkých skutočnostiach majúcich vplyv na zabezpečovanie kybernetickej bezpečnosti, bezpečnosť informácií a základnej služby Objednávateľa.
9. Poskytovateľ sa zaväzuje vyššie uvedené bezpečnostné incidenty a iné skutočnosti majúce vplyv na kybernetickú bezpečnosť a dostupnosť základnej služby Objednávateľa, ako aj vplyv na ustanovenia a platnosť tejto Zmluvy oznamovať bezodkladne, najneskôr do dvadsiatich štyroch (24) hodín, správcovi informačného systému Objednávateľa na e-mailovú adresu: it@ustavnysud.sk, a zároveň manažérovi kybernetickej bezpečnosti Objednávateľa na e-mailovú adresu: mkb@ustavnysud.sk.
10. V prípade porušenia povinností kybernetickej a informačnej bezpečnosti Poskytovateľom vzniká Objednávateľovi nárok na zmluvnú pokutu za každé jednotlivé porušenie uvedených povinností, a to aj opakovane, v nasledovných výškach:
11. v prípade porušenia povinností zakotvených v bodoch 187., 189., 190., 192. a 194. vzniká Objednávateľovi nárok na zaplatenie zmluvnej pokuty vo výške 100% výšky ročnej Odmeny za Paušálne služby za obdobie kalendárneho roku, a to za každé jednotlivé porušenie;
12. v prípade porušenia povinností zakotvených v bodoch 188., 191., 193. a 195. vzniká Objednávateľovi nárok na zaplatenie zmluvnej pokuty vo výške 100% výšky mesačnej Odmeny za Paušálne služby za obdobie kalendárneho mesiaca, a to za každé jednotlivé porušenie.
13. Poskytovateľ sa zaväzuje po ukončení zmluvného vzťahu vrátiť, previesť alebo prípadne (so súhlasom Objednávateľa) zničiť všetky informácie, ku ktorým mal Poskytovateľ počas trvania zmluvného vzťahu prístup, a ktoré mu boli poskytnuté zo strany Objednávateľa.
14. Poskytovateľ sa zaväzuje po ukončení zmluvného vzťahu udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na Objednávateľa. Tento záväzok Poskytovateľa ostáva v platnosti aj po ukončení zmluvného vzťahu po dobu dohodnutú Zmluvnými stranami, ktorá nesmie byť kratšia ako päť (5) rokov po ukončení zmluvného vzťahu.

**Sankcie a zmluvné pokuty**

1. Objednávateľ je oprávnený požadovať od Poskytovateľa tiež zmluvnú pokutu vo výške:
2. 500,- EUR (slovom: päťsto eur) za každý aj začatý deň existencie dôvodu vzniku práva na odstúpenie od tejto Zmluvy, ak vzniklo právo na odstúpenie od zmluvy podľa § 15 ods. 1 Zákona o RPVS alebo § 19 ods. 3 Zákona o VO;
3. 5 % z Odmeny za Paušálne služby vypočítanej za obdobie celého trvania Zmluvy, ak Objednávateľovi vznikne právo na odstúpenie od Zmluvy podľa § 15 ods. 1 Zákona o RVPS alebo § 19 ods. 3 Zákona o VO;
4. 10.000,- EUR (slovom: desaťtisíc eur), za každý aj začatý deň omeškania, ak je Poskytovateľ v omeškaní so splnením povinnosti odovzdať zdrojový kód podľa bodu 113. až 119. tejto Zmluvy;
5. 1 % z odmeny za príslušnú Službu, ak Poskytovateľ neposkytne ktorúkoľvek z licencií podľa bodu 155. až 172. tejto Zmluvy Objednávateľovi vo vzťahu k výsledku tejto Služby, a to za každý aj začatý deň omeškania s poskytnutím licencie; pre odstránenie pochybností je Objednávateľ uplatniť zmluvnú pokutu za neposkytnutie každej licencie samostatne;
6. 5 % z odmeny za príslušnú Službu, ak Poskytovateľ nepostupuje pri poskytované tejto Služby podľa pokynov a/alebo podkladov poskytnutých Objednávateľom podľa tejto Zmluvy;
7. 2 % z Odmeny za Paušálne služby, ak Poskytovateľ bez zbytočného odkladu písomne neupozorní Objednávateľa na nevhodnú povahu pokynov a/alebo podkladov poskytnutých Objednávateľom s adekvátnym odôvodnením nevhodnosti povahy takýchto pokynov a/alebo podkladov, ak mohol túto nevhodnosť zistiť pri vynaložení odbornej starostlivosti;
8. 2 % z Ceny Diela, ak Poskytovateľ poruší niektorú z povinností Poskytovateľa podľa bodu 136. až 144. tejto Zmluvy.

**Zodpovednosť za škodu a okolnosti vylučujúce zodpovednosť**

1. Poskytovateľ sa zaväzuje nahradiť Objednávateľovi škodu, ktorú preukázateľne spôsobil pri plnení Zmluvy, ako aj škodu spôsobenú porušením povinnosti dodať Služby v zmysle tejto Zmluvy riadne a včas.
2. Nebezpečenstvo škody na dokumentoch, podkladoch, materiáloch, USB kľúči, CD/DVD a na ich technických nosičoch a vlastnícke právo k takým technickým nosičom prechádza na Objednávateľa dňom ich odovzdania, respektíve prevzatia podľa Zmluvy.
3. Nebezpečenstvo škody na dodanom softvéri, hardvéri, na ich technických nosičoch a vlastnícke právo prechádza na Objednávateľa dňom ich akceptácie podľa Zmluvy.
4. Poskytovateľ zodpovedá za škody na dátach v súlade s ustanoveniami Obchodného zákonníka. Poskytovateľ aj Objednávateľ sú povinní sa vopred informovať o spôsobe práce v inom programovom prostredí v prípade dodávky systémového a aplikačného programového vybavenia za iných podmienok, než je dohodnuté v Zmluve.
5. Zmluvné strany majú povinnosť sa vzájomne informovať o vzniku okolností vylučujúcich zodpovednosť. Zmluvné strany nezodpovedajú za škodu v prípade, ak nastali okolnosti vylučujúce ich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej Zmluvnej strany a bráni jej v splnení jej povinností, ak nie je možné rozumne predpokladať, že by povinná Zmluvná strana túto prekážku alebo jej následky odvrátila alebo prekonala a ďalej, že by v dobe vzniku prekážku predvídala. Zodpovednosť nevylučuje prekážka, ktorá vznikla najprv v dobe, keď povinná strana bola v oneskorení s plnením svojej povinnosti alebo vznikla z jej hospodárskych pomerov. Účinky okolností vylučujúcich zodpovednosť sú obmedzené len na dobu, pokiaľ trvá prekážka, s ktorou sú tieto povinnosti spojené.
6. Ak okolnosti vylučujúce zodpovednosť pretrvávajú po dobu viac ako stoosemdesiat (180) dní, nehľadiac na predĺženie lehoty na splnenie Zmluvy, ktoré možno Poskytovateľovi z tohto dôvodu udeliť, ktorákoľvek zo Zmluvných strán je oprávnená Zmluvu vypovedať s 1-mesačnou výpovednou dobou, pričom výpovedná doba začína plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane.
7. V prípade okolností vyššej moci, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto Zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode Zmluvy a o čas nevyhnutný na odstránenie ich následkov.
8. Pre odstránenie pochybností, nároky Objednávateľa z vád predmetu plnenia Zmluvy, respektíve jeho časti, sa nedotýkajú jeho nárokov na náhradu škody alebo na zmluvnú pokutu alebo akýchkoľvek iných nárokov Objednávateľa, ktoré nie sú výslovne uvedené v Zmluve a v jej prílohách.
9. Nebezpečenstvo škody a vlastnícke právo ku všetkým častiam plnenia Poskytovateľa na základe tejto Zmluvy prechádza na Objednávateľa dňom akceptácie príslušnej Služby.

**Trvanie a zánik Zmluvy**

1. Táto Zmluva sa uzatvára na dobu určitú, a to na tridsaťšesť (36) kalendárnych mesiacov odo dňa účinnosti tejto Zmluvy.
2. Túto Zmluvu možno ukončiť:
3. písomnou dohodou;
4. výpoveďou z dôvodov zakotvených v tejto Zmluve;
5. výpoveďou zo strany Objednávateľa aj bez uvedenia dôvodu so 6-mesačnou výpovednou dobou, pričom výpovedná doba začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi;
6. odstúpením od tejto Zmluvy pre jej podstatné porušenie;
7. odstúpením od tejto Zmluvy podľa dôvodov stanovených príslušným právnym predpisom.
8. Odstúpenie od Zmluvy nadobúda účinnosť dňom doručenia písomného oznámenia o odstúpení druhej Zmluvnej strane. Odstúpenie od Zmluvy, ako aj jeho právne účinky sa spravujú podľa ustanovenia § 344 a nasl. Obchodného zákonníka.
9. Objednávateľ je oprávnený odstúpiť od Zmluvy okrem prípadov uvedených v § 344 Obchodného zákonníka taktiež v prípade podstatného porušenia Zmluvy, a to ak:
	1. si Poskytovateľ opakovane alebo hrubým spôsobom neplní svoje povinnosti vyplývajúce zo Zmluvy, napríklad ak v lehote dohodnutej v Zmluve neodstráni Vady plnenia, a to ani napriek predchádzajúcej písomnej výzve Objednávateľa, v ktorej Poskytovateľovi poskytol lehotu na odstránenie vád v zmysle Zmluvy, alebo ak Poskytovateľ nedodrží termíny alebo lehoty plnenia predmetu Zmluvy;
	2. Poskytovateľ opakovane a neodôvodnene odmietne, alebo zanedbá plnenie pokynov Objednávateľa;
	3. na majetok Poskytovateľa je vyhlásený konkurz, exekúcia, Poskytovateľovi je povolená reštrukturalizácia, Poskytovateľ vstúpil do likvidácie, Poskytovateľ preruší alebo iným ako vyššie uvedeným spôsobom skončí svoju podnikateľskú činnosť;
	4. Poskytovateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti alebo podnikaním;
	5. Poskytovateľ je v procese verejného obstarávania alebo udeľovania grantov financovaných z rozpočtu Európskeho spoločenstva prehlásený za subjekt, ktorý vážne porušil zmluvu tým, že si neplní svoje zmluvné povinnosti;
	6. u Poskytovateľa došlo k predaju podniku alebo sa zmenili členovia skupiny dodávateľov, ktorá sa zaviazala poskytovať plnenia podľa Zmluvy;
	7. Poskytovateľ stratí právne predpoklady na riadne plnenie Zmluvy;
	8. Poskytovateľ nezabezpečí alebo nepredĺži platnosť akejkoľvek záruky vyžadovanej podľa Zmluvy;
	9. podľa posúdenia Objednávateľa je zjavné, že Poskytovateľ nebude schopný riadne splniť všetky svoje povinnosti zo Zmluvy;
	10. Poskytovateľ iným podstatným spôsobom porušuje svoje povinnosti podľa Zmluvy;
	11. je naplnený iný dôvod pre odstúpenie od Zmluvy stanovený Zmluvou.
10. Poskytovateľ je oprávnený odstúpiť od Zmluvy v prípade, ak:
	1. Objednávateľ nesplní svoj finančný záväzok vyplývajúci z tejto Zmluvy, a to napriek písomnej výzve Poskytovateľa ani do dvadsaťjeden (21) kalendárnych dní odo dňa splatnosti tohto záväzku;
	2. Objednávateľ aj napriek opakovaným písomným upozorneniam Poskytovateľa podstatným spôsobom porušuje svoje povinnosti podľa Zmluvy.
11. Objednávateľ po ukončení platnosti tejto Zmluvy akýmkoľvek spôsobom a ktoroukoľvek stranou ku dňu ukončenia platnosti Zmluvy potvrdí výšku ceny, respektíve odmeny všetkých Poskytovateľom vykonaných plnení zo Zmluvy bez ohľadu na to, či boli odovzdané alebo akceptované. Poskytovateľ je v tomto prípade povinný poskytnúť Objednávateľovi maximálnu možnú súčinnosť, a to najmä predložiť Objednávateľovi všetky podklady slúžiace na vyúčtovanie plnení Zmluvy. Poskytovateľ po úhrade príslušnej Objednávateľom potvrdenej výšky ceny, respektíve odmeny v zmysle predchádzajúcej vety odovzdá bez zbytočného odkladu Objednávateľovi všetky plnenia, ktoré ešte neboli Objednávateľovi odovzdané. Objednávateľ je povinný plnenia podľa predchádzajúcej vety prevziať na výzvu Poskytovateľa alebo dohodnúť si s Poskytovateľom iný termín odovzdania týchto plnení. Zmluvné strany sa výslovne dohodli, že v prípade odstúpenia od Zmluvy sa neuplatní § 351 Obchodného zákonníka a Zmluvné strany si ponechajú plnenia akceptované a prevzaté do momentu účinnosti odstúpenia od Zmluvy, ktoré boli vykonané v súlade s podmienkami uvedenými v tejto Zmluve a jej prílohách.
12. Ak niektorá zo Zmluvných strán nie je schopná dodržať svoje záväzky podľa tejto Zmluvy, alebo s ich plnením mešká pre okolnosti, ktoré nemôže ovplyvniť, alebo ktoré pri uzatvorení tejto Zmluvy nemohla predvídať (okolnosti vyššej moci), potom táto Zmluvná strana nebude považovaná za stranu, ktorá by s dodržaním záväzkov bola v omeškaní, alebo iným spôsobom porušila dojednania tejto Zmluvy, ale svoje záväzky počas pôsobenia vyššej moci nebude musieť plniť. O okolnostiach vyššej moci je dotknutá Zmluvná strana povinná bez zbytočného odkladu písomne informovať druhú Zmluvnú stranu. V prípade, že okolnosti vyššej moci u ktorejkoľvek strany trvajú dlhšie ako deväťdesiat (90) kalendárnych dní, druhá Zmluvná strana je oprávnená odstúpiť od tejto Zmluvy.
13. Ukončením Zmluvy akýmkoľvek spôsobom nezanikajú nároky a povinnosti, ktoré podľa svojej povahy nemajú zaniknúť ukončením Zmluvy, ako aj prípadné nároky na náhradu škody či úhradu zmluvnej pokuty podľa Zmluvy.
14. Zmluvné strany sa dohodli, že Objednávateľ je oprávnený, tzn. nie povinný, počas trvania tejto Zmluvy na základe písomného oznámenia adresovaného Poskytovateľovi uplatniť opciu a tým predĺžiť obdobie trvanie tejto Zmluvy o dvadsaťštyri (24) kalendárnych mesiacov. V prípade využitia opcie je Objednávateľ povinný doručiť písomné oznámenie o uplatnení opcie Poskytovateľovi najneskôr šesť (6) kalendárnych mesiacov pred uplynutím tejto Zmluvy, v nadväznosti na čo sú Zmluvné strany povinné bez zbytočné odkladu uzatvoriť dodatok k tejto Zmluve, ktorým dôjde k predĺženiu doby trvania tejto Zmluvy. Uplatnením opcie podľa tohto bodu a uzatvorením dodatku k tejto Zmluve podľa predchádzajúcej vety dôjde k predĺženiu trvania tejto Zmluvy, pričom podmienky poskytovania Služieb zo strany Poskytovateľa sa nemenia a ostávajú rovnaké.

**Oznámenia, doručovanie a komunikácia**

1. Akákoľvek komunikácia medzi Zmluvnými stranami sa považuje za relevantný úkon uskutočnený v zmysle tejto Zmluvy, ak bude doručená osobne, prostredníctvom poštovej prepravy alebo elektronickou poštou. Všetky spôsoby komunikácie sú rovnocenné. Ustanovenia tohto bodu sa neaplikujú, ak táto Zmluva pre konkrétny prípad ustanovuje špecifickú formu komunikácie.
2. Jazyk Zmluvy a akejkoľvek komunikácie medzi Zmluvnými stranami je slovenský jazyk.
3. Zmluvné strany sa dohodli, že všetky písomnosti súvisiace s touto Zmluvou budú doručované výlučne na adresy Zmluvných strán uvedené v tejto Zmluve.
4. Písomnosti odoslané druhej Zmluvnej strane na adresu jej sídla uvedenú v Zmluve alebo neskôr písomne oznámenú, sa považujú za prevzaté druhou Zmluvnou stranou aj v deň odmietnutia prevzatia zásielky druhou Zmluvnou stranou vyznačeným poštou a v posledný deň úložnej lehoty zásielky, aj keď si ju druhá Zmluvné strana neprevzala.
5. Akúkoľvek zmenu adresy na doručovanie, ako aj ostatných kontaktných údajov uvedených v záhlaví tejto Zmluvy alebo v Prílohe č. 6 tejto Zmluvy, je Zmluvná strana, u ktorej k zmene došlo, povinná bezodkladne písomne oznámiť druhej Zmluvnej strane, a to spolu s uvedením nového kontaktného údaju, najmä novej adresy pre doručovanie.
6. Všetky dokumenty a informácie, či už písomné alebo ústne, si Zmluvné strany poskytujú len pre účely plnenia tejto Zmluvy. Bez predchádzajúceho písomného súhlasu nie sú Zmluvné strany oprávnené používať akékoľvek dokumenty a informácie poskytnuté na základe tejto Zmluvy na iné účely ako na účely plnenia tejto Zmluvy.
7. Kontaktné údaje Objednávateľa a Poskytovateľa sú uvedené v Prílohe č. 6 Zmluvy.
8. Zmluvné strany sa zaväzujú písomne alebo e-mailom oznámiť druhej Zmluvnej strane zmenu kontaktných údajov osôb oprávnených za jednotlivé Zmluvné strany.

**Postúpenie**

1. Žiadna zo Zmluvných strán nie je oprávnená bez predchádzajúceho písomného súhlasu druhej Zmluvnej strany postúpiť akékoľvek svoje práva alebo povinnosti vyplývajúce zo Zmluvy na tretiu stranu.
2. V prípade porušenia povinnosti podľa bodu 226. bude takto uzatvorená zmluva o postúpení práv alebo povinností podľa tejto Zmluvy neplatná.
3. V prípade porušenia povinnosti podľa bodu 226. jednou zo Zmluvných strán je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.

 **Salvátorská klauzula**

1. Pokiaľ akékoľvek z ustanovení tejto Zmluvy je, prípadne sa stane neplatným, protiprávnym alebo neúčinným, zaväzujú sa Zmluvné strany toto ustanovenie bezodkladne nahradiť novým ustanovením, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, že by bolo možné predpokladať, že by ho Zmluvné strany boli použili, keby o neplatnosti, protiprávnosti alebo neúčinnosti nahradzovaného ustanovenia vedeli. Neplatnosť, protiprávnosť alebo neúčinnosť ustanovenia tejto Zmluvy sa nebude dotýkať ostatných ustanovení tejto Zmluvy, pričom táto Zmluva sa bude vykladať tak, ako keby v nej neplatné, protiprávne alebo neúčinné ustanovenie nebolo nikdy obsiahnuté.

**Urovnanie sporov**

1. Zmluvné strany sa zaväzujú vynaložiť všetko úsilie, aby urovnali akýkoľvek spor vzťahujúci sa k Zmluve, ktorý medzi nimi vznikne.
2. V prípade sporu si Zmluvné strany navzájom písomne oznámia svoje stanovisko k danému sporu a akékoľvek riešenie, ktoré považujú za prijateľné. Ak to jedna zo Zmluvných strán považuje za užitočné, Zmluvné strany sa stretnú a pokúsia sa daný spor urovnať.
3. Zmluvná strana odpovie na žiadosť druhej Zmluvnej strany o mimosúdne urovnanie sporu do pätnástich (15) kalendárnych dní od prijatia takejto žiadosti. Maximálna lehota stanovená na dosiahnutie mimosúdneho urovnania sporu je tridsať (30) kalendárnych dní odo dňa prijatia žiadosti o mimosúdne urovnanie sporu.
4. Ak sa urovnanie sporu nedosiahne v priebehu maximálnej lehoty na dosiahnutie mimosúdneho urovnania sporu, môže sa ktorákoľvek Zmluvná strana obrátiť na príslušný súd.
5. Všetky spory, ktoré vzniknú z tejto Zmluvy, vrátane sporov o jej platnosť, výklad alebo zrušenie, budú riešené pred vecne a miestne príslušným všeobecným súdom Slovenskej republiky.
6. **Záverečné ustanovenia**
7. Táto Zmluva nadobúda platnosť dňom podpísania tejto Zmluvy oboma Zmluvnými stranami.
8. Táto Zmluva je povinne zverejňovanou zmluvou v zmysle § 5a Zákona o slobodnom prístupe k informáciám v platnom znení. Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená v Centrálnom registri zmlúv Úradu vlády Slovenskej republiky. Zverejnenie Zmluvy sa nepovažuje za porušenie ani ohrozenie obchodného tajomstva a informácie označené v tejto Zmluve ako Dôverné informácie v zmysle § 271 ods. 1 Obchodného zákonníka sa nepovažujú za dôverné. Zmluva nadobúda účinnosť dňom nasledujúcim po dni zverejnenia v Centrálnom registri zmlúv Úradu vlády Slovenskej republiky.
9. Táto Zmluva vrátane všetkých jej príloh predstavuje úplnú dohodu Zmluvných strán o predmete tejto Zmluvy. Neoddeliteľnú súčasť Zmluvy predstavujú nasledovné prílohy k Zmluve:
10. Príloha č. 1 – Poskytovanie Paušálnych služieb (služby technickej podpory prevádzky Informačného systému);
11. Príloha č. 2 – Poskytovanie Ostatných služieb (služby úprav, Legislatívnych aktualizácií a rozvoja Informačného systému);
12. Príloha č. 3 – Informačný systém Objednávateľa;
13. Príloha č. 4 – Odmena za poskytovanie Služieb;
14. Príloha č. 5 – Zoznam odborných pracovníkov (kľúčových expertov) Poskytovateľa;
15. Príloha č. 6 – Zoznam kontaktných osôb Zmluvných strán a zásady prevádzkovej komunikácie medzi Zmluvnými stranami;
16. Príloha č. 7 – Mesačný výkaz;
17. Príloha č. 8 – Preberací protokol;
18. Príloha č. 9 – Správa o plnení Zmluvy.
19. Táto Zmluva môže byť doplnená alebo zmenená výlučne očíslovanými písomnými dodatkami k tejto Zmluve podpísanými obidvoma Zmluvnými stranami.
20. Právne vzťahy vyplývajúce z tejto Zmluvy sa riadia príslušnými ustanoveniami Obchodného zákonníka, Autorského zákona a ďalšími relevantnými právnymi predpismi právneho poriadku Slovenskej republiky.
21. Táto Zmluva sa vyhotovuje v štyroch (4) rovnopisoch, z ktorých Objednávateľ obdrží tri (3) rovnopisy a Poskytovateľ jeden (1) rovnopis.
22. Zmluvné strany vyhlasujú, že v čase uzavretia tejto Zmluvy im nie sú známe žiadne okolnosti, ktoré by bránili, alebo vylučovali uzavretie tejto Zmluvy, respektíve ktoré by mohli byť vážnou prekážkou k plneniu predmetu tejto Zmluvy. Zmluvné strany vyhlasujú, že ich zmluvná voľnosť nie je obmedzená a že túto Zmluvu uzatvárajú slobodne, vážne, prejavy ich vôle sú určité, nekonajú v tiesni ani za nápadne nevýhodných podmienok, jej obsahu porozumeli v plnom rozsahu, súhlasia s ním a vlastnoručne ju podpisujú.

|  |  |
| --- | --- |
| V Košiciach, dňa ....................... | V ........................, dňa ......................4 |
| Objednávateľ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Kancelária Ústavného súdu Slovenskej republiky**Ing. Tomáš Mosnývedúci Kancelárie Ústavného súduSlovenskej republiky  | Poskytovateľ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[Názov spoločnosti Poskytovateľa]**[meno a priezvisko štatutárneho zástupcu][funkcia - konateľ][[6]](#footnote-7) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Kancelária Ústavného súdu Slovenskej republiky**Ing. Alena Zeleňákováriaditeľka ekonomického odboru |  |

**Príloha č. 1**

**Poskytovanie Paušálnych služieb (služby technickej podpory prevádzky Informačného systému)**

**Špecifikácia Paušálnych služieb**

1. Poskytovateľ sa zaväzuje poskytovať Objednávateľovi Paušálne služby spočívajúce v službách technickej podpory prevádzky Informačného systému, ktoré zahŕňajú zabezpečovanie bežnej technickej a servisnej podpory, ako aj poskytovanie podpory pre zaistenie spoľahlivej, kontinuálnej a bezpečnej prevádzky Informačného systému v súlade s aktuálnymi platnými požiadavkami, vrátane riešenia prevádzkových Problémov a profylaktickej údržby Informačného systému.
2. Paušálne služby je Poskytovateľ povinný poskytovať prostredníctvom vzdialeného prístupu. Vv prípade, že Poskytovateľ nie je z objektívnych dôvodov schopný poskytnúť príslušné Paušálne služby prostredníctvom vzdialeného prístupu a je nevyhnutná potreba fyzickej prítomnosti Poskytovateľa u Objednávateľa, Objednávateľ mu umožní poskytnúť príslušné Paušálne služby v sídle Objednávateľa v nevyhnutnom rozsahu a na nevyhnutný čas, pričom Poskytovateľ všetky náklady s tým súvisiace znáša v celom rozsahu Poskytovateľ.
3. Paušálne služby zahŕňajú nasledovné činnosti:
4. pohotovosť – hotline - riadenie a poskytovanie Paušálnych služieb a činností helpdesku v rozsahu garantovaných Reakčných dôb a Dôb na neutralizáciu problému;
5. riešenie eskalácií;
6. monitorovanie Informačného systému a identifikácia nedostatkov;
7. odstraňovanie vád SW komponentov - identifikácia Problému, jeho analýza a samotné riešenie/neutralizácia, vrátane Problémov ktoré vznikli nesprávnym používaním SW komponentov zo strany Objednávateľa;
8. riadenie servisných činností;
9. poskytovanie Konzultácii o Problémoch;
10. inštalácia nových patchov a aktualizácií SW;
11. zmeny v nastaveniach systémov a správa číselníkov;
12. poskytovanie logov, reportov a hlásení pre monitorované systémy;
13. mesačné správy z monitorovania Informačného systému s návrhom opatrení;
14. realizácia opatrení vyplývajúcich z navrhovaných opatrení v rámci mesačných správ monitorovania Informačného systému;
15. reporty o stave plnenia servisných Požiadaviek o Problémoch, prípadne operatívne návrhy na odstránenie procesných chýb v Informačnom systéme;
16. zber a vedenie evidencie a štatistík nahlásených Problémov vrátane uvedenia typu Problému a početnosti jeho výskytu;
17. štvrťročné správy o hodnotení poskytovania Paušálnych služieb;
18. ročné plány profylaktickej údržby;
19. štvrťročné správy obsahujúce popis budúcich Legislatívnych aktualizácií týkajúcich sa informačných systémov, ktoré sú predmetom servisnej podpory;
20. príprava návrhu úprav Informačného systému, ktorých následná implementácia zabezpečí plnenie budúcich Legislatívnych aktualizácií;
21. profylaktická údržba;
22. iné Objednávateľom požadované Služby technickej podpory prevádzky Informačného systému zabezpečujúce bežnú technickú a servisnú podporu.
23. V rámci poskytovania Paušálnych služieb sa Poskytovateľ zaväzuje vykonať všetky potrebné úkony za účelom zabezpečenia, aby bol Informačný systém počas celého trvania tejto Zmluvy v súlade so Zákonom o ITVS, Zákonom o kybernetickej bezpečnosti, Vyhláškou o štandardoch ITVS, Vyhláškou o spôsobe kategorizácie a obsahu bezpečnostných opatrení ITVS a príslušnými vykonávacími predpismi v rozsahu podmienok podľa Smernice o prístupnosti webových sídel.
24. Poskytovateľ sa zaväzuje dodržať pri riešení Problémov nasledovné Reakčné doby:
	1. pri Kritických problémoch sa Poskytovateľ zaväzuje začať so zásahom najneskôr do dvoch (2) pracovných hodín od momentu nahlásenia Kritického problému v rámci základného časového pokrytia (t. j. od 08:00 do 16:00 v pracovné dni s výnimkou štátnych sviatkov a dní pracovného pokoja);
	2. pri Závažných problémoch sa Poskytovateľ zaväzuje začať so zásahom najneskôr do štyroch (4) pracovných hodín od momentu nahlásenia Závažného problému v rámci základného časového pokrytia (t. j. od 08:00 do 16:00 v pracovné dni s výnimkou štátnych sviatkov a dní pracovného pokoja);
	3. pri Nekritických problémoch sa Poskytovateľ zaväzuje začať so zásahom najneskôr do ôsmich (8) pracovných hodín od momentu nahlásenia Nekritického problému v rámci základného časového pokrytia (t. j. od 08:00 do 16:00 v pracovné dni s výnimkou štátnych sviatkov a dní pracovného pokoja).
25. Doba neutralizácie problému, v rámci ktorej sa Poskytovateľ zaväzuje Problém odstrániť, respektíve neutralizovať je nasledovná:
	1. Kritický problém najneskôr do štyroch (4) hodín od momentu nahlásenia Kritického problému, vždy však v deň jeho nahlásenia;
	2. Závažný problém najneskôr do ôsmich (8) pracovných hodín od momentu nahlásenia Závažného problému;
	3. Nekritický problém najneskôr do šestnástich (16) pracovných hodín od momentu nahlásenia Nekritického problému.
26. Zmluvné strany sa dohodli, že v prípade Kritického problému sa uplatňuje osobitný postup a to tak, že v prípade nahlásenia Kritického problému Objednávateľom začína plynúť a uplynie Reakčná doba a Doba neutralizácie problému vždy v príslušný deň nahlásenia Kritického problému Objednávateľom, a to bez ohľadu na čas jej nahlásenia. Pre vylúčenie pochybností Zmluvné strany uvádzajú, že ak Objednávateľ nahlási Kritický problém v piatok o 16:00, Poskytovateľ je povinný začať so zásahom najneskôr do dvoch (2) hodín, tzn. do 18:00 a Doba neutralizácie problému v rozsahu štyroch (4) hodín plynie v piatok od 16:00 do 20:00. Reakčná doba a Doba neutralizácie problému začína plynúť od momentu, kedy dôjde zo strany Objednávateľa k hláseniu Problému a to jedným zo spôsobov uvedených v bode 8. a nasl. tejto Prílohy č. 1.

**Postup pri hlásení a riešení Požiadaviek, Problémov a Vád**

1. Zmluvné strany sa dohodli, že zadávať Požiadavky, hlásiť Problémy a Vady, žiadať o Konzultácie a pokladať otázky je Objednávateľ oprávnený jedným z nasledovných spôsobov:
	1. prostredníctvom SSP, ak sa Zmluvné strany dohodli na dohodli na využívaní SSP podľa bodu 16. a nasl. tejto Prílohy č. 1 k Zmluve; alebo
	2. prostredníctvom webového rozhrania Poskytovateľa na adrese [x][[7]](#footnote-8); v prípade hlásenia prostredníctvom webového rozhrania Poskytovateľa Poskytovateľ takéto hlásenie zaeviduje v SSP; alebo
	3. e-mailom na adresu [x]7; v prípade hlásenia e-mailom Poskytovateľ takéto hlásenie zaeviduje v SSP; alebo
	4. telefonicky na helpdesk; v prípade hlásenia telefonicky Poskytovateľ takéto hlásenie zaeviduje v SSP.
2. Pri zadávaní Požiadavky, hlásení Problému a Vady, žiadosti o Konzultáciu alebo pokladaní otázky je Objednávateľ povinný uviesť Poskytovateľovi nasledovné informácie: (i) meno a priezvisko nahlasujúcej osoby za Objednávateľa, (ii) kategória Požiadavky (Problému, Vady, Konzultácie, otázky a pod.), (iii) Modul Informačného systému, ktorého sa týka predmetná Požiadavka (Problém, Vada, Konzultácia, otázka a pod.), (iv) v prípade dopytu popis tohto dopytu, (v) v prípade Problému čas vzniku Problému, popis Problému, kontaktná osoba za Objednávateľa a telefónne číslo na príslušnú kontaktnú osobu.
3. Každému dopytu Objednávateľa bude pridelené identifikačné (evidenčné) číslo Požiadavky, Problému, Vady, žiadosti o Konzultáciu či otázky. Akákoľvek budúca komunikácia medzi Poskytovateľom a Objednávateľom sa uskutočňuje použitím priradeného identifikačného (evidenčného) čísla. Nahlásené Problémy riešia oprávnení pracovníci Poskytovateľa a Objednávateľa priamou komunikáciou.
4. Službukonajúci špecialista Poskytovateľa preverí Požiadavku, Problém, Vadu, žiadosť o Konzultáciu či otázku a začne ich prešetrenie. Podľa potreby kontaktuje oprávneného pracovníka Objednávateľa. Komunikácia pracovníka Poskytovateľa prebieha priamo s odborným pracovníkom Objednávateľa. Službukonajúci špecialista Poskytovateľa oznámi výsledok prešetrenia a odporúčané riešenie pracovníkovi Objednávateľa. Na základe výsledkov prešetrenia bude riešenie pokračovať.
5. Kategorizáciu Problému ako Nekritický problém, Závažný problém a Kritický problém určuje záväzne pre Poskytovateľa Objednávateľ pri hlásení Problému. Poskytovateľ je povinný akceptovať kategorizáciu Problému takto vykonanú Objednávateľom. Uvedené sa primerane aplikuje aj na kategorizáciu Vád.
6. Problém bude riešený na základe priority určenej dohodou Objednávateľa a Poskytovateľa. Objednávateľ má právo zmeniť poradie priorít riešenia otvorených Problémov a Požiadaviek po dohode s oprávneným zástupcom zo strany Poskytovateľa dokumentovateľným spôsobom.
7. Ak je súčasne riešená kritická a nižšia úroveň Problému, Doba neutralizácie Závažného problému a Nekritického problému sa predlžuje o dobu riešenia Kritického problému, maximálne však o Dobu neutralizácie Kritického problému. Doba neutralizácie Kritického problému nie je ovplyvňovaná počtom otvorených Kritických problémov.
8. Zmluvné strany sa dohodli, že považujú Problém za uzavretý za týchto okolností:
	1. ak Poskytovateľ poskytne Objednávateľovi riešenie, ktoré neutralizuje nahlásený Problém a ktoré je konečné, čo Objednávateľ potvrdí písomne v Preberacom protokole a potvrdí akceptáciu v SSP;
	2. ak Poskytovateľ na základe prešetrenia zistil a Objednávateľovi oznámil, že:
		1. Problém spôsobili chyby SW produktov tretích strán, na ktoré sa táto Zmluva nevzťahuje a zároveň odporučí postup vyriešenia vzniknutého Problému;
		2. Problém vznikol nesprávnou alebo neautorizovanou modifikáciou SW infraštruktúry alebo SW komponentu vykonanou Objednávateľom bez vedomia Poskytovateľa;
		3. Problém vznikol znehodnotením podporovaného systému alebo jeho časti, vrátane dát, spôsobeným napadnutím systému z vonku;
		4. Problém vznikol nedodržaním odporúčaných postupov Objednávateľom uvedených v prevádzkovej dokumentácii dodanej Objednávateľovi;
		5. riešenie Problému nie je predmetom tejto Zmluvy a Zmluvné strany sa na jeho riešení nedohodli;
		6. hlásený Problém je v rozpore s dodanou dokumentáciou.

**Systém pre správu požiadaviek (SSP)**

1. Zmluvné strany sa sú oprávnené sa dohodnúť, že pri hlásení, riešení a evidencii Požiadaviek, Problémov a Vád budú využívať tiež SSP, na ktorého forme a špecifikácii sa Zmluvné strany vopred písomne dohodnú, pričom v SSP musia byť evidované minimálne údaje o nahlásených Problémoch, Reakčných dobách a Dobách neutralizácie problému vo vzťahu k nahláseným Problémom, ako aj príslušné údaje o nahlásených Vadách.
2. Jednotlivé hlásenia Objednávateľa budú evidované v SSP, ktorý poskytne Objednávateľovi nasledovné prehľadné evidencie, pokiaľ Objednávateľ nestanoví inak:
	1. evidencia nahlásených Požiadaviek,
	2. evidencia nahlásených Problémov s priradením úrovne podľa servisných Požiadaviek,
	3. evidencia otázok a odpovedí,
	4. evidencia ďalších informácií a štatistík na základe požiadavky Objednávateľa.

**Helpdesk**

1. Na hlásenie Požiadaviek, Problémov, Vád či žiadostí o Konzultáciu alebo iných informácií zo strany Objednávateľa prevádzkuje Poskytovateľ helpdesk päť (5) pracovných dní v týždni, osem (8) hodín denne v čase od 08:00 do 16:00. Telefónne číslo, na ktorom Poskytovateľ prevádzkuje helpdesk je [x]7.
2. Helpdesk, ktorý bude poskytovať službu tímu druhoúrovňovej podpory (L2), musí spĺňať nasledovné parametre:

|  |  |  |
| --- | --- | --- |
| **Typ Problému** | **Reakčná doba** | **Doba neutralizácie problému** |
| Kritický problém | do 2 pracovných hodín | do 4 hodín, vždy však v ten istý deň |
| Závažný problém | do 4 pracovných hodín | do 8 pracovných hodín |
| Nekritický problém | do 8 pracovných hodín | do 16 pracovných hodín |

V prípade nahlásenia Kritického problému alebo Kritickej vady sa uplatňuje osobitný postup uvedený v bode 95. Zmluvy a v bode 7. tejto Prílohy č. 1 k Zmluve a to tak, že v prípade nahlásenia Kritického problému alebo Kritickej vady Objednávateľom začína plynúť a uplynie Reakčná doba a Doba neutralizácie problému, respektíve Doba neutralizácie vady vždy v príslušný deň nahlásenia Kritického problému alebo Kritickej vady Objednávateľom, a to bez ohľadu na čas ich nahlásenia. Pre vylúčenie pochybností Zmluvné strany uvádzajú, že ak Objednávateľ nahlási Kritický problém alebo Kritickú vadu v piatok o 16:00, Poskytovateľ je povinný začať so zásahom najneskôr do dvoch (2) hodín, tzn. do 18:00 a Doba neutralizácie problému, respektíve Doba neutralizácie vady v rozsahu štyroch (4) hodín plynie v piatok od 16:00 do 20:00.

1. Poskytovateľ je povinný prostredníctvom služby helpdesk poskytovať tiež evidenciu Požiadaviek, Problémov, požiadaviek na zmenu v SSP.

**Profylaktická údržba**

1. Poskytovateľ je povinný v rámci poskytovania Paušálnych služieb vykonávať pre Objednávateľa profylaktickú údržbu v nasledovnom rozsahu:

|  |  |  |  |
| --- | --- | --- | --- |
| **Komponent/Prostredie** | **Aktivita** | **Popis činnosti** | **Interval realizácie** |
| Všetky dotknuté moduly, všetky prostredia. | DB Oracle - Configuration manažment, administrácia a monitoring | Kontrola voľného miesta na Disk groups. | Mesačne |
| Kontrola veľkosti a rozloženia Fast recovery area. |
| Kontrola blokujúcich sessions. |
| Kontrola úspešného zbehnutia backupov. |
| Kontrola veľkosti tablespaces. |
| Kontrola stavu DB.  |
| Kontrola miesta na lokálnych diskoch serverov. |
| Čistenie logov na lokálnych diskoch serverov. | Mesačne |
| Pridávanie datafiles pre tablespaces. |
| Prerátavanie indexov. | Mesačne |
| Nastavovanie tablespaces. |
| Pridávanie LUN (diskového miesta). |
| Čistenie schém. |
| Všetky dotknuté moduly, všetky prostredia. | DMS Alfresco - Configuration manažment, administrácia a monitoring | Pravidelná kontrola logov. | Mesačne |
| Mazanie nepotrebných súborov. |
| Celková kontrola stavu DMS úložiska. |
| Analýza performance. | Mesačne |
| Reštart prostredia. |
| Mazanie súborov z ContentStore-Deleted. |
| Všetky dotknuté moduly, všetky prostredia. | Aplikačné servery, integračná infraštruktúra - Configuration manažment, administrácia a monitoring | Pravidelná kontrola serverov a integračnej infraštrukúry, performance, chyby v logoch, hlásenia ZABBIX, vrátane ePodatelne. | Denne |
| Kontrola diskového priestoru, čistenie logov. | Mesačne |
| Všetky dotknuté moduly, všetky prostredia. | IAM, autentifikácia, LDAP - Configuration manažment, administrácia a monitoring | Kontrola logov. | Mesačne |
| Kontrola voľného miesta na diskoch. |
| Kontrola SSL certifikátov. |
| Kontrola certifikátov pre UPVS. |
| Kontrola stavu synchronizácie jednotlivých systémov. |
| Overenie funkcionality prihlasovania (lokálne, UPVS). |
| Všetky prostredia. | ePodateľňa a Web Signer Ardaco - Configuration manažment, administrácia a monitoring | Kontrola funkčnosti, diskového priestoru, čistenie, archivácia logov, implementácia nových vizualizačných schém formulárov. | Mesačne |
| Všetky prostredia. | Portál, Integračné služby a BPM, ZNaU, Webové sídlo, Admin. rozranie, Digitalizačné pracovisko, Anonymizácia, Vyhľadávanie - Configuration manažment, administrácia a monitoring, kapacita, stav prostredia, performance, logy. | Pravidelná kontrola funkčnosti, dostupnosti služieb, performance, integrácie, logov. | Mesačne |
| Všetky prostredia. | MK, Prideľovanie spisov, Prehľady rozhodnutí, SEVR, Webové sídlo, Auditné logy, administrácia a monitoring, kapacita, stav prostredia, performance, logy. | Pravidelná kontrola funkčnosti, dostupnosti služieb, performance, integrácie, logov. | Mesačne |

**Príloha č. 2**

**Poskytovanie Ostatných služieb (služby úprav, Legislatívnych aktualizácií a rozvoja Informačného systému)**

**Špecifikácia Ostatných služieb**

1. Poskytovateľ sa zaväzuje poskytovať Objednávateľovi Ostatné služby nad rámec Paušálnych služieb spočívajúce v úpravách a rozvoji Informačného systému a jeho jednotlivých častí v súlade s aplikovateľnou právnou úpravou a technologickými štandardami pre informačné systémy verejnej správy, Legislatívnych aktualizáciách a pravidelnej implementácii Legislatívnych zmien týkajúcich sa predmetu Zmluvy a riešení Požiadaviek Objednávateľa na úpravy a zmeny softvéru, ako aj rozvoj Informačného systému či jeho jednotlivých častí nevyhnutné k zabezpečeniu plynulej a bezpečnej prevádzky Informačného systému v rozsahu a podľa požiadaviek Objednávateľa.
2. Predbežný rozsah Ostatných služieb požadovaných Objednávateľom je podľa priority a nevyhnutnosti realizácie jednotlivých Požiadaviek možné rozdeliť nasledovne:
3. **Prioritné požiadavky**
4. Prioritné požiadavky na Ostatné služby zahŕňajú také druhy Ostatných služieb, na ktorých poskytnutí má Objednávateľ v porovnaní s Priebežnými požiadavkami prioritný záujem;
5. medzi Prioritné požiadavky Objednávateľa na poskytnutie Ostatných služieb patrí (i) úprava Informačného systému s ohľadom na technické a legislatívne požiadavky CÚD podľa bodov 4. a nasl. tejto Prílohy č. 2; (ii) vytvorenie nového webového sídla Objednávateľa podľa bodov 9. a nasl. tejto Prílohy č. 2; (iii) vyhľadávanie v module manažment konaní podľa bodu 16. tejto Prílohy č. 2, (iv) dátová integrácia na informačný systém CSRÚ podľa bodov 19. a nasl. tejto Prílohy č. 2; a (v) zbierka nálezov a uznesení Ústavného súdu Slovenskej republiky podľa bodov 22. a nasl. tejto Prílohy č. 2. Zoznam Prioritných požiadaviek vymedzený v tomto bode je taxatívny.
6. **Priebežné požiadavky**
7. Priebežné požiadavky zahŕňajú iné Požiadavky Objednávateľa na poskytnutie Ostatných služieb Poskytovateľom, ktoré sa nezahrňujú medzi Prioritné požiadavky a ktoré vzniknú počas trvania tejto Zmluvy, a ktoré budú zamerané najmä na zefektívnenie funkčnosti Informačného systému pri využití najnovších dostupných technológií a prípadnú zmenu technologickej infraštruktúry Informačného systému, zvyšovanie komfortu práce užívateľov Informačného systému a vzájomnú integráciu dátových registrov s inými orgánmi verejnej moci, ak táto integrácia nebude dostupná v rámci napojenia na Informačného systému CSRÚ.
8. Poskytovateľ nie je za žiadnych okolností oprávnený začať s vykonávaním Priebežnej požiadavky bez predchádzajúcej Objednávky Objednávateľa na poskytnutie konkrétnej jednotlivej Ostatnej služby postupom stanoveným v Zmluve a podľa podmienok Zmluvy.

**Ad (i) Centrálne úradné doručovanie (CÚD)**

1. Prioritnou požiadavkou Objednávateľa na poskytnutie Ostatných služieb je úprava Informačného systému s ohľadom na technické a legislatívne požiadavky CÚD v zmysle § 31a Zákona o e-Governmente, ku ktorému má Objednávateľ povinnosť sa zapojiť, a zabezpečenie integrácie manažmentu konaní na službu CÚD.
2. Poskytovateľ je povinný v rámci CÚD zrealizovať všetky požadované technické a validačné podmienky uvádzané prevádzkovateľom služby, ktoré sa nachádzajú v integračnom manuáli v časti „Vstupné podmienky pre listinné doručovanie“ a v úvode pre CÚD.
3. Následne je pri implementácii CÚD Poskytovateľ povinný realizovať postup v zmysle vstupných požiadaviek na CÚD:
	1. požiadať o pripojenie k CÚD na príslušnom integračnom prostredí – pridelenie role;
	2. požiadať o pridelenie testovacích identít na príslušnom integračnom prostredí;
	3. požiadať o schválenie zaregistrovaného CÚD formulára – pokiaľ si subjekt špecifikuje vlastný (na vývojovom/testovacom DEV/FIX prostredí);
	4. alternatívne požiadať o pridelenie testovacieho kvalifikovaného systémového certifikátu KSC, ak je to potrebné;
	5. požiadať o revíziu a schválenie dohody o integračnom zámere (DIZ), respektíve dodatku k tejto dohode – CÚD;
	6. otestovať implementáciu funkcionality CÚD na DEV, respektíve FIX prostredí najprv voči MOCK službe CÚD (SandBox), ktorá simuluje správanie modulu CÚD a informačného systému Slovenskej pošty;
	7. až po absolvovaní a overení si implementácie voči MOCK službe na FIX prostredí je možné požiadať o zabezpečenie súčinnosti zástupcov Slovenskej pošty a vykonať sadu akceptačných testov v rámci používateľského akceptačného UAT testovania;
	8. požiadať zástupcov NASES o zabezpečenie súčinnosti zástupcov Slovenskej pošty pri UAT testovaní;
	9. vykonať UAT testovanie na FIX prostredí v časovom okne, v ktorom bolo požiadané o fixáciu prostredia a súčinnosť Slovenskej pošty;
	10. požiadať o revíziu a schválenie akceptačného protokolu (UAT);
	11. nasadiť CÚD funkcionalitu do prevádzky (produkcia).
4. Zmluvné strany sa zaväzujú poskytovať si pri implementácii CÚD všetku nevyhnutnú súčinnosť a potrebné informácie a údaje tak, aby došlo k vykonaniu tejto Ostatnej služby riadne, včas a v súlade so všeobecnými právnymi predpismi a inými aplikovateľnými normami. Poskytovateľ sa zaväzuje pri vykonávaní tejto Prioritnej požiadavky aktívne spolupracovať tiež s Objednávateľom určeným zhotoviteľom registratúrneho systému, a to za účelom riadneho vykonania potrebných úprav modulov, ktoré s registratúrnym systémom komunikujú.
5. Odmena za poskytnutie predmetnej Ostatnej služby, respektíve implementáciu v plnom rozsahu funkčného CÚD je dohodnutá ako maximálna, konečná a nemenná a vo výške stanovenej v Prílohe č. 4 k Zmluve.

**Ad (ii) Webové sídlo**

1. Prioritnou požiadavkou Objednávateľa na poskytnutie Ostatných služieb je vytvorenie a dodanie nového webového sídla Objednávateľa podľa doporučení Poskytovateľa a so zohľadnením požiadaviek Objednávateľa, v súlade s príslušnými technickými normami a právnymi predpismi, ako aj v súlade s platnými štandardmi pre informačné systémy verejnej správy podľa platného a účinného výnosu Ministerstva financií Slovenskej republiky o štandardoch pre informačné systémy verejnej správy.
2. Objednávateľ má v súvislosti s  dodaním nového webového sídla nižšie uvedené požiadavky:
	1. konfigurácia webservera a redakčného systému na využívanie SSO (single sign on) prihlasovania do administrácie prostredníctvom prihlasovacích údajov z Microsoft ActiveDirectory;
	2. konfigurácia webservera tak, aby umožňoval prihlasovanie do administrácie iba z definovaných rozsahov IP adries v internej LAN sieti Objednávateľa;
	3. inštalácia redakčného systému s využitím webservera a vlastného databázového servera; servery budú prevádzkované ako virtuálne, na platforme Microsoft Hyper-V; Objednávateľ preferuje použitie OS linux (RHEL/CentOS) pre virtuálne servery;
	4. konfigurácia databázového servera tak, aby akceptoval pripojenia iba z definovaných rozsahov IP adries – z IP adresy webservera a IP adries administrátorov;
	5. nastavenie redakčného systému tak, že umožní rozdelenie obsahu v systéme do častí, kde bude možné priradiť práva na editáciu rôznych častí obsahu rôznym používateľom;
	6. nastavenie redakčného systému tak, že umožní viacjazyčnosť webového sídla (preklad obsahu zo slovenského do cudzieho jazyka nie je predmetom tejto Zmluvy);
	7. príprava dizajnu webového sídla podľa požiadaviek Objednávateľa rozdelená na viacero etáp pre prípadné zapracovanie pripomienok; webové sídlo sa musí zobrazovať korektne na všetkých hlavných používaných prehliadačoch v ich aktuálnych verziách a všetkých verziách maximálne jeden (1) rok starých (Edge, Firefox, Chrome, Opera), dizajn musí byť responzívny, pre korektné zobrazenie na mobilných zariadeniach;
	8. migrácia celého obsahu doteraz existujúceho webového sídla a jeho prispôsobenie pre potreby nového redakčného systému; migrácia je možná pri prepojených systémoch, ktorých obsah sa zobrazuje na webovom sídle (ich zoznam je uvedený nižšie), aj novým importom z týchto zdrojových systémov;
	9. príprava a registrácia elektronických formulárov (e-desk) pre elektronické služby Ústavného súdu Slovenskej republiky, vrátane integrácie na relevantné, dostupné registre, pre automatické doplnenie obsahu polí formulára, ak register obsahuje potrebné údaje (register právnických osôb, register fyzických osôb, register adries);
	10. integrácia elektronických formulárov (e-desk) vrátane integrácie prihlasovania sa pomocou občianskeho alebo advokátskeho preukazu prostredníctvom rozhrania portálu slovensko.sk, podpisovanie formulárov a ich príloh pomocou certifikátov na uvedených preukazoch; údaje z vyplnených formulárov budú odoslané do e-desk schránky Objednávateľa;
	11. vytvorenie „privátnej zóny“ v rámci webového sídla dostupnej po prihlásení sa eID kartou, v ktorej budú dostupné rozpracované/odoslané podania vyplnené pomocou elektronických formulárov;
	12. integrácia s informačnými systémami Ústavného súdu Slovenskej republiky zabezpečujúca automatizované zobrazovanie požadovaných údajov z Informačného systému: zverejňovanie objednávok a faktúr, automatické prideľovanie spisov, zverejňovanie povinne zverejňovaných podaní a vyhľadávanie v nich, zverejňovanie zbierky nálezov a uznesení a vyhľadávanie v nej, zverejňovanie právoplatných rozhodnutí Ústavného súdu Slovenskej republiky a vyhľadávanie v nich; vyhľadávania umožňujú vyhľadať rôznu kombináciu metaúdajov minimálne v takom rozsahu, v akom je to možné na súčasnom webovom sídle; je požadované kopírovanie potrebných údajov do samostatnej databázy pre zabezpečenie funkcionality nezávisle od iných systémov, v definovaných časových intervaloch, nezávisle nastaviteľný interval synchronizácie pre každú položku;
	13. v administrácii musia byť dostupné štatistiky návštevnosti a využívania jednotlivých elektronických služieb dostupných z webového sídla, štatistiky o synchronizácii údajov z informačných systémov Ústavného súdu Slovenskej republiky, zobrazenie stavu synchronizácie;
	14. zabezpečenie serverov musí spĺňať Vyhlášku o štandardoch ITVS a Vyhlášku o spôsobe kategorizácie a obsahu bezpečnostných opatrení ITVS, prístup k serverom z internetu musí byť zabezpečený prostredníctvom reverzného proxy servera;
	15. súlad celého webového sídla so Zákonom o ITVS, Vyhláškou o štandardoch ITVS, Vyhláškou o spôsobe kategorizácie a obsahu bezpečnostných opatrení ITVS a príslušnými vykonávacími predpismi v rozsahu podmienok podľa Smernice o prístupnosti webových sídel;
	16. webové sídlo musí vyhovieť hodnoteniu prístupnosti hĺbkovou metódou, ktoré bude realizované Ministerstvom investícií, regionálneho rozvoja a informatizácie Slovenskej republiky; v prípade, že webové sídlo v takomto hodnotení nevyhovie, Poskytovateľ je povinný zistené nedostatky odstrániť do tridsiatich (30) kalendárnych dní odo dňa doručenia výsledkov hodnotenia;
	17. webové sídlo musí vyhovieť testu skenovania zraniteľností, ktoré vykoná tretia osoba zaoberajúca sa internetovou bezpečnosťou vybraná Objednávateľom; Poskytovateľ je povinný zistené nedostatky, respektíve zraniteľnosti odstrániť do tridsiatich (30) kalendárnych dní odo dňa doručenia výsledkov testu;
	18. iné požiadavky Objednávateľa na nové webové sídlo, ktoré vzniknú v procese zhotovovania tohto Diela a ktoré vznesie Objednávateľ Poskytovateľovi.
3. V súvislosti s  vytvorením nového webového sídla sa Poskytovateľ zaväzuje poskytovať Objednávateľovi ďalšie služby za účelom zabezpečenia prevádzky nového webového sídla v rozsahu a podľa požiadaviek Objednávateľa, a to najmä, nie však výlučne:
	1. poskytnúť všetky prístupové údaje potrebné k riadnemu užívaniu webového sídla;
	2. vykonať školenia osôb poverených Objednávateľom za účelom riadnej obsluhy a údržby webového sídla, správy redakčného systému a všetkých doplnkových funkcií webového sídla;
	3. poskytnúť Objednávateľovi iné služby, ktoré súvisia s prevádzkou nového webového sídla a s jeho uvedením do riadnej prevádzky.
4. Projekt vytvorenia webového sídla zahŕňa najmä, nie však výlučne:
5. vypracovanie a odovzdanie Objednávateľovi projektu nového webového sídla v slovenskej jazykovej mutácii;
6. vypracovanie a odovzdanie Objednávateľovi návrhu technického riešenia nového webového sídla;
7. vypracovanie a odovzdanie Objednávateľovi grafického návrhu nového webového sídla;
8. testovanie nového webového sídla pred nasadením na produkčný server;
9. inštalácia a konfigurácia webového sídla na produkčný server;
10. migrácia dát z pôvodného webového sídla na nové webové sídlo.
11. Za účelom vytvorenia webového sídla a poskytovania nadväzujúcich Služieb sa Poskytovateľ zaväzuje:
12. dodať Objednávateľovi webové sídlo a poskytnúť Objednávateľovi Služby v rozsahu, v súlade s Požiadavkami a za podmienok podľa tejto Zmluvy;
13. riadiť projekt vytvorenia webového sídla a poskytovania Služieb na strane Poskytovateľa tak, aby k naplneniu predmetu tejto Zmluvy došlo riadne a včas;
14. pripraviť realizáciu projektu, koordinovať činnosti spojené s realizáciou projektu;
15. vypracovať projektovú a sprievodnú dokumentáciu k webovému sídlu;
16. spolupracovať s poverenými osobami na strane Objednávateľa a priebežne ich informovať o priebehu realizácie projektu a plnení predmetu tejto Zmluvy;
17. analyzovať Požiadavky Objednávateľa a zapracovať ich;
18. implementovať webové sídlo;
19. pripraviť a vykonať testovanie webového sídla; v nadväznosti na tento úkon sa Poskytovateľ zaväzuje:
	* + - vykonať opravy všetkých chýb a nedostatkov webového sídla zistených počas testovania webového sídla, a to najneskôr do začiatku skúšobnej prevádzky,
			- uskutočniť úpravy a opravy sprievodnej dokumentácie webového sídla;
20. poskytnúť súčinnosť pri vykonaní bezpečnostných testov webového sídla podľa pokynu Objednávateľa; v nadväznosti na tento úkon sa Poskytovateľ zaväzuje:
	* + - vykonať opravy všetkých chýb a nedostatkov Diela zistených počas vykonania bezpečnostných testov webového sídla, a to najneskôr do začiatku skúšobnej prevádzky,
			- uskutočniť úpravy a opravy sprievodnej dokumentácie webového sídla,
			- o úspešnom vykonaní bezpečnostných testov a jeho priebehu bude Zmluvnými stranami spísaný a podpísaný preberací protokol;
21. pripraviť a vykonať skúšobnú prevádzku webového sídla v testovacom prostredí po úspešnom vykonaní bezpečnostných testov podľa tohto bodu, pričom táto skúšobná prevádzka bude trvať tridsať (30) kalendárnych dní a bude vykonaná výlučne pre interné účely Objednávateľa tak, že webové sídlo nebude sprístupnené iným tretím osobám alebo verejnosti; v nadväznosti na tento úkon sa Poskytovateľ zaväzuje:
	* + - vykonať školenie Objednávateľom poverených osôb pred začiatkom skúšobnej prevádzky webového sídla,
			- poskytnúť pomoc a podporu Objednávateľovi počas skúšobnej prevádzky webového sídla,
			- počas celého obdobia skúšobnej prevádzky poskytovať Objednávateľovi bezplatnú telefonickú podporu počas pracovnej doby Objednávateľa,
			- vykonať opravy všetkých chýb a nedostatkov webového sídla zistených počas skúšobnej prevádzky webového sídla,
			- dodať Objednávateľovi technickú, používateľskú a inštalačnú dokumentáciu vo verzii schválenej po opravách a úpravách webového sídla v rámci skúšobnej prevádzky webového sídla, a to najmä návod na obsluhu a základnú údržbu webového sídla, popis správy webového sídla, popis potrebnej konfigurácie serverov a aplikácií, ako aj iných dokumentov nevyhnutných na riadne užívanie, administráciu a správu webového sídla,
			- o úspešnom vykonaní skúšobnej prevádzky a jej priebehu bude Zmluvnými stranami spísaný a podpísaný preberací protokol;
22. pripraviť a vykonať ostrú prevádzku webového sídla v produkčnom prostredí po úspešnom vykonaní skúšobnej prevádzky webového sídla; na základe úspešného vykonania ostrej prevádzky Objednávateľ prevezme Dielo, respektíve Služby podpísaním Preberacieho protokolu.
23. V prípade, ak je, vychádzajúc zo skúseností Poskytovateľa, vhodné alebo potrebné projektovú špecifikáciu doplniť alebo bližšie špecifikovať, ako aj v prípade poskytnutia nevhodných podkladov, údajov alebo pokynov zo strany Objednávateľa, je Poskytovateľ povinný Objednávateľa na túto skutočnosť bez zbytočného odkladu upozorniť a navrhnúť vhodnú nápravu. Takýmto návrhom nie je Objednávateľ za žiadnych okolností viazaný a akékoľvek zmeny projektu, webového sídla alebo Služieb sú podmienené výslovným súhlasom Objednávateľa.
24. Odmena za poskytnutie predmetnej Ostatnej služby je dohodnutá ako maximálna, konečná a nemenná a vo výške stanovenej v Prílohe č. 4 k Zmluve.

**Ad (III) vyhľadávanie v module manažment konaní**

1. Objednávateľ má záujem na úprave modulu manažment konaní, a to spôsobu vyhľadávania spisov, dokumentov a v obsahu dokumentov, úprave počtu vyhľadávacích kritérií podľa jednotlivých užívateľských rolí, implementovaní riešenia fulltextového vyhľadávania v obsahu dokumentov, integrovaní v súčasnosti oddeleného vyhľadávania spisov, vyhľadávania dokumentov a vyhľadávania v obsahu dokumentov do jedného integrovaného celku.
2. Poskytovateľ sa zaväzuje poskytnúť predmetnú Ostatnú službu a vykonať Prioritnú požiadavku „Vyhľadávanie v module manažment konaní Informačného systému“ v lehote maximálne do [x] kalendárnych odo dňa účinnosti tejto Zmluvy.
3. Odmena za poskytnutie predmetnej Ostatnej služby je dohodnutá ako maximálna, konečná a nemenná a vo výške stanovenej v Prílohe č. 4 k Zmluve.

**Ad (IV) dátová integrácia na informačný systém CSRÚ**

1. Objednávateľ má záujem na dátovej integrácii manažmentu konaní na informačný systém CSRÚ, vrátane úpravy a prispôsobenia užívateľského rozhrania manažmentu konaní.
2. Objednávateľ ako konzument má záujem používať výlučne štandardné služby informačného systému CSRÚ a požaduje konzumovanie údajov z nasledovných registrov:
* RA – Adresy;
* RFO – Fyzické osoby;
* RFO – Úmrtný list;
* RFO – Potvrdenie o pobyte;
* Register nadácií;
* Register neziskových organizácií poskytujúcich všeobecne prospešné služby;
* Register obcí;
* Register občianskych združení;
* Register organizácií s medzinárodným prvkom;
* Register politických strán;
* Register záujmových združení právnických osôb;
* Register združení obcí;
* Register združení s potvrdenou činnosťou;
* Register živnostenských spoločenstiev;
* Ústredná evidencia priestupkov;
* Vozidlá s povinnosťou pridelenia evidenčného čísla;
* Výpis zo živnostenského registra;
* BAN - Bankové účty - rozšírené - žiadosť ;
* BAN - Bankové účty - žiadosť CDB - žiadosť o lustráciu v databáze súdov ;
* CDO - Agenda cestovných dokladov – žiadosť;
* CESDAP - Centrálna evidencia správnych deliktov a priestupkov – žiadosť;
* CSRÚ - Centrálna správa referenčných údajov – žiadosť;
* CSRUSP - Dlžníci Sociálnej poisťovne – žiadosť;
* CSRUSP - Nedoplatky na poistnom na sociálne poistenie (v2) – žiadosť;
* DSC - Agenda dopravno-správnych činností – žiadosť;
* ECU - Evidencia cudzincov s povoleným pobytom na území SR – žiadosť;
* EZP - Evidencia strelných zbraní, streliva a strelníc – žiadosť;
* GP - žiadosť o lustráciu v rezorte GP SR v3;
* IDC - Agenda občianskych preukazov – žiadosť;
* NEV - Blokácie vozidla – žiadosť;
* NE V - Lustrácia vozidla historicky – žiadosť;
* NEV - Údaje o vozidle – žiadosť;
* OR - žiadosť o lustráciu v Obchodnom registri;
* RO - žiadosť o lustráciu v Registri obyvateľov;
* RO - žiadosť o lustráciu v Registri obyvateľov – rozšírená;
* RP - žiadosť o lustráciu v Registri priestupkov.
1. Odmena za poskytnutie predmetnej Ostatnej služby je dohodnutá ako maximálna, konečná a nemenná a vo výške stanovenej v Prílohe č. 4 k Zmluve.

**Ad (V) Zbierka nálezov a uznesení Ústavného súdu Slovenskej republiky (ZNaU)**

1. Objednávateľ má záujem na úprave aktuálneho modulu ZNaU, ktorý umožňuje spracovanie podkladov (vybraných rozhodnutí Ústavného súdu Slovenskej republiky a ďalších údajov o týchto rozhodnutia, právnych viet z daných rozhodnutí a rôznych registrov o rozhodnutiach) za účelom vytvorenia dokumentu – ZNaU, ktorý sa vydáva v knižnej podobe a zverejňuje na webovom sídle Objednávateľa. V module ZNaU má Objednávateľ záujem na realizácii úprav umožňujúcich väčšiu flexibilitu a efektívnosť pri tvorbe a publikácii ZNaU na webe, ako aj dokumentu vydávaného priebežne po častiach v intervale viac ako jedenkrát za rok.
2. Objednávateľ má záujem na nasledovných úpravách ZNaU:
3. možnosť upravovať rozhodnutia vrátane metaúdajov o nich a právne vety k rozhodnutiam priamo v module ZNaU;
4. automatizovaná transformácia rozhodnutí do požadovanej šablóny a anonymizácia rozhodnutí;
5. doplnenie filtračných kritérií na vyhľadávanie v jednotlivých záložkách modulu ZNaU;
6. možnosť upravovať a meniť vnútornú štruktúru ZNaU podľa vlastných pravidiel;
7. možnosť publikovať ZNaU viackrát ročne po dieloch a s tým súvisiace úpravy pri príprave publikovania, najmä možnosť vybrať rozhodnutia a generovať časť ZNaU iba za vybrané obdobie, ktoré má pokrývať;
8. možnosť publikovať jednotlivé časti ZNaU samostatne;
9. možnosť vytvoriť a publikovať úplné znenie zahŕňajúce všetky už publikované diely ZNaU za určité obdobie (spravidla kalendárny rok) ako konsolidované – úplné znenie v zvolenej vnútornej štruktúre dokumentu.
10. Odmena za poskytnutie predmetnej Ostatnej služby je dohodnutá ako maximálna, konečná a nemenná a vo výške stanovenej v Prílohe č. 4 k Zmluve.

**Príloha č. 3**

**Informačný systém Objednávateľa**

**Moduly Informačného systému**

Informačný systém Objednávateľa pozostáva z viacerých modulov. Stručný popis a schéma vzájomného prepojenia a väzieb medzi jednotlivými modulmi je uvedená nižšie.

1. **Manažment konaní**

Modul manažment konaní je určený pre vybavenie agendy rozhodovacej činnosti Ústavného súdu Slovenskej republiky a na evidenciu celého procesu konania (taktiež označovaný ako „špecializovaná registratúra“).

* Framework: JSF (JavaServer Faces)
1. **Generátor dokumentov**

Modul určený na tvorbu tlačových zostáv, ktoré sú následne vytlačené a po spracovaní v ďalších procesoch ukladané aj do DMS. Publikovaný ako webová služba, ktorá má na vstupe názov šablóny a XML štruktúru obsahujúcu metadáta potrebné pre vyplnenie šablóny.

1. **Modul administrátorského rozhrania**

Administračný modul poskytuje funkcionalitu spojenú s informáciami, údržbou a nastaveniami jednotlivých funkčných modulov systému. Poskytuje jednotné rozhranie pre správu číselníkov,rozhranie pre správu bezpečnostných rolí a používateľských privilégií, možnosť spravovať dokumentové šablóny, rozhranie pre sprístupňovanie dokumentov, rozhranie pre nastavenie manažovateľnej konfigurácie pre jednotlivé moduly, prehľady aplikačných auditných záznamov.

* Framework: GWT/GWTP (Google Web Toolkit/ Google Web Toolkit Platform)
1. **Generátor čiarových kódov**

Modul generátora čiarových kódov pre evidované dokumenty.

1. **IAM**
2. Modul IAM (identity access management) slúži na riadenie prístupov v rámci Informačného systému. Zabezpečuje jednotné prihlasovanie používateľov, evidenciu užívateľských profilov (za pomoci administrátorského modulu), definovanie a správu používateľský rolí (za pomoci administrátorského modulu).
* License: OpenAM
1. **Záznam auditných logov**

Modul určený na uchovanie činnosti užívateľov v systéme a evidovanie činností systému.

* Framework: Apache Camel
1. **Zbierka nálezov a uznesení (ZNaU)**

Modul je určený na proces spracovania a tvorby zbierky nálezov a uznesení od výberu rozhodnutí po samotné generovanie a publikovanie zbierky na webovom sídle, ako aj vyhľadávanie v zbierke.

* Framework: GWT/GWTP
1. **Všeobecná registratúra (BRISK)**

Všeobecná registratúra je modul pre vybavovanie správnej agendy, t. j. pre všetky ostatné záležitosti, ktoré nesúvisia s rozhodovacou činnosťou. Všeobecná registratúra a manažment konaní sú dve nezávislé agendy využívajúce spoločné moduly, ako sú napr. podateľňa a elektronický archív spisov. Modul registratúry bude nahradený novým systémom.

* License: Datalan BRISK 2
1. **Automatizované spracovanie ZEP**
* License: Ardaco QSign Automatic Services
1. **Notifikačný modul**

Modul elektronických notifikačných služieb garantuje zasielanie notifikácií podľa presne špecifikovanej požiadavky na základe typu komunikačného kanálu, určenia destinácie, predmetu a tela správy.

* Framework: GWT/GWTP (Google Web Toolkit/ Google Web Toolkit Platform)
1. **Podateľňa**

Modul určený fyzickej podateľni na evidenciu prijatých dokumentov. Funkcionalitu tohto modulu nahradí nový registratúrny systém.

* License: Datalan BRISK 2
1. **ePodateľňa**

ePodateľňa Informačného systému je automatizovaná elektronická podateľňa pre prijímanie a spracovanie elektronických dokumentov (príjem elektronických podaní, kontrola na škodlivé kódy a prípustné formáty, vydávanie elektronicky podpísaných potvrdeniek (po prijatí a po overení), odoslanie overených dokumentov na ďalšie spracovanie do ďalších softvérových systémov, vydávanie podpísaných dokumentov, evidencia dokumentov a vytváranie auditných záznamov o činnosti). Funkcionalitu tohto modulu nahradí nový registratúrny systém.

* License: Ardaco QSign Registry
1. **Intranet portál**

Modul určený pre intranetový portál a správu celej jeho agendy.

1. **Webové sídlo**

Webstránka obsahujúca elektronické formuláre, povinne zverejňované záležitosti, rozhodnutia Ústavného súdu Slovenskej republiky, tlačové správy a iné informácie.

**Väzby medzi modulmi Informačného systému**

**Komponentový model s identifikovanými integračnými rozhraniami**

**ESB::eDesk**

**Synchro**

**ePodateľňa IS ÚS SR**

**Služba pre záznam auditných logov**

**IAM**

**Manažment konaní**

**Zbierka nálezov a uznesení**

**Podateľňa ÚS SR**

**Všeobecná**

**registratúra**

**Directory server**

**Modul**

**administrátorského**

**rozhrania**

**ÚPVS::eDesk ÚPVS**

Zápis

auditného

záznamu

Zápis

auditného

záznamu

Zápis

auditného

záznamu

Prijatie

podania

Odoslanie

pošty z MK

Overenie používateľa

a prístupových práv

Overenie

používateľa a

prístupových práv

Overenie používateľa

a prístupových práv

Overenie

používateľa a

prístupových práv

Informácie o

rozhodnutí a spise,

Žiadosť o doplnenie

anonymizovaného

rozhodnutia

Notifikácia

o doručení

Odoslanie

podania

do MK

Evidencia

predzaradených

rozhodnutí, Získanie

nových zmien zo

zaevidovaných

Prijatie

potvrdenia

LDAP rozhranie pre

overenie používateľov

a prístupových práv

Načítanie konfigurácie

Načítanie konfigurácie

Načítanie

konfigurácie

Čítanie dátovej

schránky ÚSSR

Preposlanie spávy na

elektronickú podateľňu

Odoslanie

dokumentu

Overenie

ZEP

**Použité technológie**

1. **Hardware:**
	1. ***Hyper-v:***

3x Server ProLiant DL380p Gen8

2x Intel(R) Xeon(R) CPU E5-2650 v2 @ 2.60GHz

128GB RAM

* 1. ***Oracle databáza:***

2x Server ProLiant DL380p Gen8 (cluster)

2x Intel(R) Xeon(R) CPU E5-2620 0 @ 2.00GHz

32GB RAM

* 1. ***Diskové pole:***

3PAR 7200 - Redundantné zapojenie hardware

1. **Databázový server:**

Microsoft SQL Server 2012

Oracle Database Standard Edition One

1. **Virtualizačná platforma:**

Microsoft Hyper-V Server 2012

1. **Operačný systém virtuálnych serverov:**

Windows server 2012 R2

Centos 6.5

1. **Aplikačné servery a aplikácie:**
	1. ***Apache ServiceMix***

Flexibilný integračný kontajner, ktorý zjednocuje vlastnosti a funkcionality produktov Apache ActiveMQ, Camel, CXF a Karaf do výkonnej platformy, prostredníctvom ktorej je možné zrealizovať integračné riešenia.

* 1. ***Apache OpenOffice API***

Jazykovo nezávislé API, umožňuje používať funkcionalitu OpenOffice ako celistvý subkomponent. V generátore dokumentov slúži na vykonávanie špecifických operácií nad dokumentami: nahradenie bookmarkov textom, štýlovanie, spájanie dokumentov.

* 1. ***OpenAM***

Komponent zabezpečujúci funkcionality autentifikácie, autorizácie, oprávnení a federácie identít. Poskytuje služby zjednodušujúce implementáciu SSO a komponentov zabezpečujúcich bezpečnosť v infraštruktúre informačných systémov.

* 1. ***OpenDJ***

Komponent zabezpečujúci funkcionalitu adresárových služieb. Podporuje LDAPv3 protokol ako aj RESTful prístup k dátam prostredníctvom HTTP.

* 1. ***Ardaco QSign Registry***

Elektronická podateľňa slúžiaca na prijímanie elektronických dokumentov podpísaných zaručeným elektronickým podpisom a potvrdzovanie ich prijatia.

* 1. ***Ardaco QSign Automatic Services***

Aplikácia pre tvorbu a overovanie zaručeného elektronického podpisu v automatizovanom režime. Je určená pre integráciu ZEP do elektronického obehu dokumentov v oblasti e-business a e-government.

* 1. ***DATALAN Output***

Komponent modul generovania dokumentov zabezpečujúci generovanie dokumentov na základe vytvorených šablón s možnosťou ich exportu do rôznych formátov (RTF, DOC, PDF).

* 1. ***Eclipse Jetty***
	2. ***Apache Solr***
	3. ***Apache Tomcat***
	4. ***Alfresco***
	5. ***WildFly***
	6. ***Liferay portal Comunity edition***

**Príloha č. 4**

**Odmeny za poskytovanie Služieb**

|  |  |  |  |  |  |  |  |
| --- | --- | --- | --- | --- | --- | --- | --- |
| **Položky** | **Merná****jednotka** | **Množstvo** | **Jednotková****sadzba****odmeny bez DPH v EUR** | **Celková odmena bez DPH v EUR** | **DPH** | **Jednotková****sadzba****odmeny s DPH v EUR** | **Celková odmena s DPH v EUR** |
| **Paušálne služby** | kalendárny mesiac | 36 |  |  |  |  |  |
| **Ostatné služby** | **CÚD** | - | - |  |  |  |  |  |
| **Webové sídlo** | - | - |  |  |  |  |
| **Vyhľadávanie v module manažment konaní** | - | - |  |  |  |  |
| **Dátová integrácia na informačný systém CSRÚ** | - | - |  |  |  |  |
| **ZNaU** | - | - |  |  |  |  |
| **Priebežné požiadavky****(základný rozsah)** | ČLH | [x][[8]](#footnote-9) |  |  |  |  |

**Príloha č. 5**

**Zoznam odborných pracovníkov (kľúčových expertov) Poskytovateľa**

1. Poskytovateľ sa zaväzuje využívať pri poskytovaní plnení podľa Zmluvy odborných pracovníkov, riadiacich zamestnancov alebo s Poskytovateľom spolupracujúce tretie osoby (kľúčových expertov), ktorí spĺňajú nižšie stanovené požiadavky Objednávateľa:

**Kľúčový expert č. 1 – Špecialista pre správu operačných systémov:**

* jedna (1) zodpovedná osoba;
* ukončené vysokoškolské vzdelanie minimálne 2. stupňa preukázané skenom originálu dokladu o najvyššom dosiahnutom vzdelaní alebo skenom úradne osvedčenej kópie originálu dokladu;
* minimálne päť (5) rokov odbornej praxe v oblasti správy operačných systémov preukázané v profesijnom životopise kľúčového experta;
* minimálne tri (3) praktické skúsenosti v oblasti správy operačných systémov v súlade s bezpečnostnými štandardami preukázané v profesijnom životopise kľúčového experta v rámci zoznamu minimálnych praktických skúseností.

**Kľúčový expert č. 2 – Špecialista pre kybernetickú bezpečnosť:**

* jedna (1) zodpovedná osoba;
* ukončené vysokoškolské vzdelanie minimálne 2. stupňa preukázané skenom originálu dokladu o najvyššom dosiahnutom vzdelaní alebo skenom úradne osvedčenej kópie originálu dokladu;
* minimálne tri (3) roky odbornej praxe v oblasti kybernetickej bezpečnosti informačných systémov preukázané v profesijnom životopise kľúčového experta;
* minimálne tri (3) praktické skúsenosti v oblasti bezpečnosti informačných systémov v súlade s bezpečnostnými štandardami preukázané v profesijnom životopise kľúčového experta v rámci zoznamu minimálnych praktických skúseností.

**Kľúčový expert č. 3 – IT programátor/vývojár:**

* jedna (1) zodpovedná osoba;
* ukončené vysokoškolské vzdelanie minimálne 2. stupňa - Uchádzač preukáže skenom originálu dokladu o najvyššom dosiahnutom vzdelaní alebo skenom úradne osvedčenej kópie originálu dokladu;
* minimálne tri (3) roky odbornej praxe v oblasti návrhu, programovania a vývoja komplexných informačných systémov - Uchádzač preukáže v profesijnom životopise kľúčového experta;
* minimálne tri (3) praktické skúsenosti v oblasti návrhu, programovania a vývoja informačných systémov preukázané v profesijnom životopise kľúčového experta v rámci zoznamu minimálnych praktických skúseností.

**Kľúčový expert č. 4 – Databázový špecialista:**

* jedna (1) zodpovedná osoba;
* ukončené minimálne stredoškolské vzdelanie s maturitou preukázané skenom originálu dokladu o najvyššom dosiahnutom vzdelaní alebo skenom úradne osvedčenej kópie originálu dokladu;
* minimálne tri (3) roky odbornej praxe v oblasti návrhu a realizácii databáz - Uchádzač preukáže v profesijnom životopise kľúčového experta;
* minimálne tri (3) praktické skúsenosti v oblasti návrhu a implementácie databázového riešenia preukázané v profesijnom životopise kľúčového experta v rámci zoznamu minimálnych praktických skúseností.
1. Pozíciu kľúčového experta č. 1 a kľúčového experta č. 2 môže Poskytovateľ obsadiť aj len jednou (1) osobou, pričom však preukázať splnenie podmienok je potrebné pre každú pozíciu kľúčového experta samostatne. Objednávateľ je oprávnený akceptovať pre preukázanie jednotlivých požiadaviek aj iné než vyššie stanovené dokumenty.
2. V prípade, že Poskytovateľ využíva pri poskytovaní plnení podľa Zmluvy tretiu osobu, s ktorou je v inom ako pracovnoprávnom vzťahu, je povinný predložiť Objednávateľovi písomný dokument preukazujúci vzťah medzi Poskytovateľom a touto osobou, z ktorého vyplýva záväzok tejto osoby vykonávať činnosti pre Objednávateľa podľa tejto Zmluvy, a počas celého trvania tejto Zmluvy.

[[9]](#footnote-10)

|  |  |  |  |
| --- | --- | --- | --- |
| **kľúčový expert pre oblasť (špecializácia)** | **Meno a priezvisko kľúčového experta** | **Telefonický kontakt** | **E-mailový kontakt** |
| Špecialista pre správu operačných systémov |  |  |  |
| Špecialista pre kybernetickú bezpečnosť |  |  |  |
| IT programátor/vývojár |  |  |  |
| Dátabázový špecialista |  |  |  |

**Príloha č. 6**

**Zoznam kontaktných osôb Zmluvných strán a zásady prevádzkovej komunikácie medzi Zmluvnými stranami**

1. Kontaktné osoby za Objednávateľa:

|  |  |  |
| --- | --- | --- |
| **Kontaktná osoba** | **Telefonický kontakt** | **E-mailový kontakt** |
| Ing. Viktor Forrai | +421 915 103 344 | viktor.forrai@ustavnysud.sk |
| Ing. Miroslav Mertan | +421 918 763 343 | miroslav.mertan@ustavnysud.sk |
| Ing. Erik Szilágyi, PhD. | +421 945 456 027 | erik.szilagyi@ustavnysud.sk |

1. Kontaktné osoby za Poskytovateľa:

|  |  |  |
| --- | --- | --- |
| **Kontaktná osoba** | **Telefonický kontakt** | **E-mailový kontakt** |
|  |  |  |
|  |  |  |
|  |  |  |

1. Zmluvné strany sa dohodli na nasledovných zásadách prevádzkovej komunikácie medzi nimi:
	1. Kontaktná osoba Objednávateľa zadá Požiadavku, nahlási Problém alebo Vadu telefonicky, e-mailom, alebo ho zapíše a eviduje v rámci SSP či iného helpdesk-ového systému Poskytovateľa.
	2. Kontaktná osoba Poskytovateľa preverí Požiadavku, Problém či Vadu a začne ich riešenie. Podľa potreby kontaktuje kontaktnú osobu Objednávateľa, ktorá Požiadavku, Problém či Vadu nahlásila. Kontaktná osoba Poskytovateľa informuje kontaktnú osobu Objednávateľa aj o priebehu riešenia, prostredníctvom komunikačného kanála, v ktorom bola Požiadavka, Problém či Vada hlásená. V momente úspešného vyriešenia Závažného problému a Kritického problému o tejto skutočnosti informuje kontaktná osoba Poskytovateľa kontaktnú osobu Objednávateľa okrem spôsobu uvedeného v tejto Zmluve aj telefonicky.
	3. Problém bude riešený na základe priority určenej dohodou Objednávateľa a Poskytovateľa. Objednávateľ má právo zmeniť poradie priorít riešenia otvorených Problémov a Požiadaviek po dohode s kontaktnou osobou Poskytovateľa. Nahlásené problémy riešia kontaktné osoby Poskytovateľa a Objednávateľa priamou komunikáciou.
	4. Ak je súčasne riešená kritická a nižšia úroveň Problému, Doba neutralizácie Závažného problému a Nekritického problému sa predlžuje o dobu riešenia Kritického problému, maximálne však o Dobu neutralizácie Kritického problému. Doba neutralizácie Kritického problému nie je ovplyvňovaná počtom otvorených Kritických problémov.
2. Zmluvné strany sa dohodli na nasledovnom spôsobe doručovania nižšie uvedených písomností:
3. cenové ponuky a návrhy riešení Poskytovateľa budú doručované elektronickou formou prostredníctvom e-mailu zodpovednej osobe určenej Objednávateľom;
4. vystavené faktúry, dodatky k Zmluve, Mesačné výkazy, Preberacie protokoly a Správy o plnení Zmluvy budú doručované prostredníctvom 1. triedy poštovej prepravy doporučene na adresu Objednávateľa.

**Príloha č. 7**

**Mesačný výkaz**

**VZOR**

**Výkaz o vykonaných Paušálnych službách za: „*mesiac“/„rok“***

|  |  |
| --- | --- |
| Poskytovateľ: | Objednávateľ: |
|  | Kancelária Ústavného súdu Slovenskej republikyHlavná 110, 042 65 KošiceIČO: 31947000 |

|  |  |  |  |  |
| --- | --- | --- | --- | --- |
| ID | Popis problému/požiadavky | Dátum zadania požiadavky | Dátum vyriešenia požiadavky | Riešiteľ |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| Odovzdal | Prevzal |
| Meno: „*Meno a Priezvisko*“ | Meno: „*Meno a Priezvisko*“ |
| Podpis: | Podpis |

**Príloha č. 8**

**Preberací protokol**

**VZOR**

**Preberací protokol Služieb**

|  |  |
| --- | --- |
| Poskytovateľ: | Objednávateľ: |
|  | Kancelária Ústavného súdu Slovenskej republikyHlavná 110, 042 65 KošiceIČO: 31947000 |
| Kontaktná osoba: | Kontaktná osoba: |
| *„Meno a priezvisko“**„Telefonický kontakt“**„Emailový kontakt“* | *„Meno a priezvisko“**„Telefonický kontakt“**„Emailový kontakt“* |

|  |  |  |  |
| --- | --- | --- | --- |
| Dátum zahájenia prác: | *„XX.XX.XXXX“* | Dátum ukončenia prác: | *„XX.XX.XXXX"* |

Tento preberací protokol je potvrdením objednávateľa o splnení záväzkov Poskytovateľa vyplývajúcich zo zmluvy o poskytovaní služieb č. „*XXXXXXXXXX*“ a objednávky č. „*XXXXXXXXX*“ zo dňa ............., v rámci ktorej bol dohodnutý a realizovaný nasledujúci predmet plnenia:

|  |  |  |  |
| --- | --- | --- | --- |
| P. č. | Názov | Popis  | Rozsah prác v člh  |
|  |  |  |  |
|  |  |  |  |
|  |  |  |  |

Objednávateľ predmet plnenia:

[ ]  **akceptuje**

[ ]  **neakceptuje** z nasledujúcich dôvodov: .......................................................................................................................................................................................................................................................................................................................................................................................................................................................................................

Na základe podpisu tohto protokolu môže Poskytovateľ v zmysle Zmluvy, respektíve predmetnej objednávky fakturovať dohodnutú cenu

**„*XXX,XX*“ EUR s DPH**

Preberací protokol je vyhotovený v dvoch (2) exemplároch, pričom každá strana dostane jeden (1) exemplár.

V „*doplniť mesto*“, dňa ............................. V Košiciach, dňa: ...............................

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 za Poskytovateľa za Objednávateľa

 „*Meno a priezvisko*“ „*Meno a priezvisko*“

**Príloha č. 9**

**Správa o plnení Zmluvy**

**VZOR**

**Správa o plnení zmluvy**

**Štvrťročná správa o hodnotení poskytovania Služieb**

|  |  |
| --- | --- |
| Poskytovateľ: | Objednávateľ: |
|  | Kancelária Ústavného súdu Slovenskej republikyHlavná 110, 042 65 KošiceIČO: 31947000 |
| Hodnotené obdobie: |  |

1. Služby technickej podpory, údržby a zabezpečenia prevádzky informačného systému
2. Profylaktické práce
3. V (období) sa pravidelne v plnom rozsahu realizovali všetky práce definované v pláne profylaktických prác na rok 202x, v mesačnom objeme xx člh.
4. Ostatné práce pri monitoringu a správe prostredí a riešení prevádzkových udalostí
5. Realizácia zmenových požiadaviek
6. Prehľad prevádzkových incidentov:
7. Prehľad prevádzkových rizík:
8. Prehľad prevádzkových úloh:
9. Otvorené úlohy:
10. Realizované práce:
11. Plnenie parametrov USP (úroveň spracovania požiadaviek)

Plnenie reakčných dôb za hodnotené obdobie:

|  |  |  |
| --- | --- | --- |
| **Závažnosť** | **Počet zamietnutých** | **Celkový počet/Dodržaná doba/Nedodržaná doba** |
| **Reakčná doba** | **Doba neutralizácie** | **Maximálna doba neutralizácie** |
| **Kritický problém**  | x | x/x/x | x/x/x | x/x/x |
| **Závažný problém**  | x | x/x/x | x/x/x | x/x/x |
| **Nekritický problém**  | x | x/x/x | x/x/x | x/x/x |

Vysvetlivky k tabuľke:

Počet zamietnutých: Z celkového počtu incidentov tie, ktoré boli zrušené, duplicitné alebo problémy dát, respektíve prostredia.

Celkový počet: Celkový počet incidentov, ktoré vznikli v hodnotenom období.

Dodržaná doba: Z celkového počtu incidentov tie, ktoré mali dodržanú dobu určenú pre reakciu a neutralizáciu.

Nedodržaná doba: Z celkového počtu incidentov tie, ktoré nemali dodržanú dobu určenú pre reakciu a neutralizáciu.

Zoznam incidentov, ktoré boli zamietnuté:

|  |  |  |
| --- | --- | --- |
| **Identifikačné číslo** | **Popis** | **Dôvod zamietnutia** |
|  |  |  |
|  |  |  |

Zoznam incidentov, ktoré neboli vyriešené v rámci reakčných dôb:

Kritické:

Závažné:

Nekritické:

1. Paušálne služby

Prehľad požiadaviek:

|  |  |
| --- | --- |
| Počet uzavretých požiadaviek v hodnotenom období: | x |
| Počet vyriešených požiadaviek v hodnotenom období: | x |
| Počet nových požiadaviek v hodnotenom období: | x |
| z toho do konca hodnoteného obdobia | uzavretých (zrušená): | x |
| vyriešených (v teste): | x |
| v riešení | x |
| nerozhodnuté: | x |
| Celkový počet nerozhodnutých zmenových požiadaviek k poslednému dňu hodnoteného obdobia: | x |

Správu pripravil:

V „*doplniť mesto*“, dňa .............................

\_\_\_\_\_\_\_\_\_\_\_\_\_\_\_\_\_\_\_\_\_\_\_

„*Meno a priezvisko*“

Správu schválil riadiaci výbor:

V „*doplniť mesto*“, dňa .............................

\_\_\_\_\_\_\_\_\_\_\_\_\_\_\_\_\_\_\_\_\_\_\_

predseda riadiaceho výboru

„*Meno a priezvisko*“

1. Uchádzač vyplní názov spoločnosti [↑](#footnote-ref-2)
2. Uchádza vyplní identifikačné údaje [↑](#footnote-ref-3)
3. Doplní uchádzač podľa návrhu na plnenie kritérií - kritérium č. 3 [↑](#footnote-ref-4)
4. Doplní uchádzač z návrhu na plnenie kritérií – doplnkové kritérium [↑](#footnote-ref-5)
5. Predmetné ustanovenie bude súčasťou zmluvy iba v prípade, ak sa pri vyhodnocovaní ponúk použije doplnkové kritérium. V prípade, že sa doplnkové kritérium nepoužije, predmetné ustanovenie bude znieť nasledovne: „*Úmyselne vynechané*“. [↑](#footnote-ref-6)
6. Uchádzač vyplní údaje o mieste a dátume podpisu zmluvy, vyplní údaje o spoločnosti a zmluvu podpíše. Podpis musí byť realizovaný v súlade s postupom upraveným v obchodnom registri. [↑](#footnote-ref-7)
7. Údaj vyplní až úspešný uchádzač v lehote súčinnosti k uzavretiu zmluvy. [↑](#footnote-ref-8)
8. Uvedený rozsah vloží verejný obstarávateľ do zmluvy po ukončení VO, a to na základe vysúťažených cien a maximálnych finančných zdrojov, ktoré má k dispozícií [↑](#footnote-ref-9)
9. Uchádzač vyplní tabuľku a dokladmi preukáže uvedené požiadavky. V prípade využitia väčšieho počtu odborných pracovníkov (kľúčových expertov) ako vyžaduje verejný obstarávateľ, si môže uchádzač tabuľku upraviť čo do počtu osôb. [↑](#footnote-ref-10)